CELEX: 
Language: mt
Date: 2022-06-22
Title: Proposta għal REGOLAMENT TAL-PARLAMENT EWROPEW U TAL-KUNSILL dwar l-użu sostenibbli tal-prodotti għall-protezzjoni tal-pjanti u li jemenda r-Regolament (UE) 2021/2115

IL-KUMMISSJONI EWROPEA
            Brussell, 22.6.2022
            COM(2022) 305 final
            2022/0196(COD)
            
            Proposta għal
            REGOLAMENT TAL-PARLAMENT EWROPEW U TAL-KUNSILL
            dwar l-użu sostenibbli tal-prodotti għall-protezzjoni tal-pjanti u li jemenda r-Regolament (UE) 2021/2115
            (Test b’rilevanza għaż-ŻEE)
            {SEC(2022) 257 final} - {SWD(2022) 169 final} - {SWD(2022) 170 final} - {SWD(2022) 171 final}
            
               
         
         
            
               MEMORANDUM TA’ SPJEGAZZJONI
            
            
               1.KUNTEST TAL-PROPOSTA
            
            
               •Raġunijiet u objettivi tal-proposta
            
            
               Il-pestiċidi
                  1
                huma taħlitiet ta’ sustanza attiva fformulata, waħda jew aktar, u ta’ koformulanti, li jintużaw b’mod wiesa’ biex jipproteġu l-pjanti billi jbiegħdu, jimmitigaw jew jeqirdu l-organiżmi ta’ ħsara. Jintużaw prinċipalment fl-agrikoltura iżda wkoll fil-forestrija u f’żoni urbani ħodor u tul networks tat-trasport bħat-toroq u l-linji ferrovjarji. Peress li l-pestiċidi jista’ jkollhom effetti ta’ ħsara fuq l-ambjent u fuq is-saħħa tal-bniedem, dawn huma rregolati b’mod strett fil-livell tal-UE. Għall-finijiet ta’ din il-proposta, it-terminu “pestiċidi” se jintuża b’mod sinonimu mat-terminu “prodotti għall-protezzjoni tal-pjanti”.
            
            
               Id-Direttiva dwar l-Użu Sostenibbli tal-Pestiċidi (SUD)
                  2
                ġiet adottata fl-2009 bħala waħda mill-azzjonijiet ta’ segwitu tal-
               
                  Istrateġija tematika tal-Kummissjoni dwar l-użu sostenibbli tal-pestiċidi
                     3
                  
               
               . L-Istati Membri kienu meħtieġa jdaħħlu fis-seħħ id-dispożizzjonijiet nazzjonali li jittrasponu l-SUD fil-liġi domestika tagħhom sas-26 ta’ Novembru 2011. Il-Kummissjoni qieset li jkun xieraq li twettaq evalwazzjoni tal-SUD li tqis ukoll il-problemi identifikati bl-implimentazzjoni, l-infurzar u l-applikazzjoni tagħha fl-Istati Membri. Din il-ħidma twettqet bħala valutazzjoni back-to-back, li tinkorpora kemm evalwazzjoni kif ukoll valutazzjoni tal-impatt. Il-Kummissjoni ttamat li tuża l-valutazzjoni biex tgħin biex tressaq proposta leġiżlattiva ġdida biex l-SUD tiġi riveduta sal-ewwel trimestru tal-2022, kif iddikjarat fl-istrateġija mill-għalqa sal-platt
                  4
               .
            
            
               Bħalissa hemm dgħufijiet fl-implimentazzjoni, fl-applikazzjoni u fl-infurzar tal-SUD. Dawn id-dgħufijiet ġew enfasizzati minn awditi u minn żjarat ta’ tiftix tal-fatti tal-Kummissjoni fl-Istati Membri u minn rapporti ta’ implimentazzjoni:
            
            
               (i)mill-Kummissjoni; 
            
            
               (ii)mill-istudju tas-Servizz ta’ Riċerka Parlamentari Ewropew dwar l-implimentazzjoni tal-SUD; u 
            
            
               (iii)minn rapport riċenti tal-Qorti Ewropea tal-Awdituri dwar il-prodotti għall-protezzjoni tal-pjanti. Barra minn hekk, it-tħassib soċjetali dejjem jikber dwar l-użu tal-pestiċidi jista’ jidher fil-ħafna petizzjonijiet, inizjattivi taċ-ċittadini Ewropej
                  5
               , u mistoqsijiet Parlamentari Ewropej dwar din il-kwistjoni.
            
            
               Il-feedback li wasal matul il-konsultazzjoni pubblika dwar il-pjan direzzjonali ta’ evalwazzjoni u l-valutazzjoni tal-impatt tal-bidu tal-Kummissjoni indikaw nuqqasijiet serji fl-implimentazzjoni tal-SUD f’xi Stati Membri. Dan il-feedback ħeġġeġ ukoll lill-Kummissjoni biex tintroduċi regoli aktar stretti, pereżempju fl-għamla ta’ regolament fil-livell tal-UE biex tiżdied il-koerenza u jiġu introdotti politiki aktar effettivi fl-Istati Membri individwali. L-armonizzazzjoni tal-politiki nazzjonali dwar l-użu tal-pestiċidi tista’ tgħin biex jittejjeb il-funzjonament tas-suq intern u jitnaqqsu d-distorsjonijiet kummerċjali bejn l-Istati Membri.
            
            
               Il-ksib ta’ produzzjoni tal-ikel sikura, sostenibbli, ġusta, responsabbli għall-klima, u affordabbli, bir-rispett tal-prinċipji tas-sostenibbiltà, tal-ambjent, tas-salvagwardja tal-bijodiversità u tal-ekosistemi, filwaqt li tiġi żgurata s-sigurtà tal-ikel, hija ta’ tħassib kbir għaċ-ċittadini u tinsab fost id-49 proposta inklużi fir-rapport finali tal-Konferenza dwar il-Ġejjieni tal-Ewropa
                  6
               , ippubblikat fid-9 ta’ Mejju 2022. Iċ-ċittadini jitolbu wkoll lill-Unjoni biex tipproteġi u tirrestawra l-bijodiversità, il-pajsaġġ u l-oċeani, u telimina t-tniġġis, kif ukoll biex tieħu miżuri deċiżivi biex tippromwovi u tiggarantixxi agrikoltura aktar ekoloġika u orjentata lejn il-klima
                  7
               .
            
            
               Bħala parti mill-Patt Ekoloġiku Ewropew
                  8
               , l-istrateġija mill-għalqa sal-platt tal-Kummissjoni
                  9
                tenfasizza l-ħtieġa għal tranżizzjoni lejn sistema tal-ikel ġusta, tajba għas-saħħa u favur l-ambjent. L-istrateġija mill-għalqa sal-platt tenfasizza wkoll l-importanza li tittejjeb il-pożizzjoni tal-bdiewa (li huma kruċjali għall-ġestjoni ta’ din it-tranżizzjoni) fil-katina tal-valur. Tipproponi żewġ miri speċifiċi biex jitnaqqas l-użu tal-pestiċidi kimiċi u ta’ pestiċidi aktar perikolużi, kif ukoll ir-riskju minnhom, sal-2030. Ir-regolamentazzjoni tal-UE f’dan il-qasam hija għodda kruċjali biex jintlaħqu l-miri deskritti fl-istrateġija mill-għalqa sal-platt, u għalhekk jenħtieġ li tissaħħaħ.
            
            
               Kif huwa spjegat fil-valutazzjoni tal-impatt ta’ sostenn, u filwaqt li titqies l-evalwazzjoni ta’ appoġġ, il-proposta għandha l-erba’ objettivi li ġejjin.
            
            
               ●L-ewwel objettiv huwa li:
            
            
               (i)jitnaqqas l-użu kif ukoll ir-riskju tal-pestiċidi kimiċi, b’mod partikolari dawk li fihom sustanzi attivi aktar perikolużi; 
            
            
               (ii)jiżdiedu l-applikazzjoni u l-infurzar tal-ġestjoni integrata tal-pesti (IPM); u 
            
            
               (iii)jiżdied l-użu ta’ alternattivi inqas perikolużi u mhux kimiċi għall-pestiċidi kimiċi għall-kontroll tal-pesti.
            
            
               ●It-tieni objettiv huwa li tittejjeb id-disponibbiltà tad-data ta’ monitoraġġ, inkluż dwar: 
            
            
               (i)l-applikazzjoni u l-użu tal-pestiċidi, u r-riskju minnhom; u 
            
         
         
            
               (ii)il-monitoraġġ tas-saħħa u dak ambjentali. Dan se jiżgura qafas aħjar biex jitkejjel il-progress.
            
            
               ●It-tielet objettiv huwa li jittejbu l-implimentazzjoni, l-applikazzjoni u l-infurzar tad-dispożizzjonijiet ġuridiċi fl-Istati Membri kollha biex jittejbu l-effettività u l-effiċjenza tal-politika.
            
            
               ●Ir-raba’ objettiv huwa li tiġi promossa l-adozzjoni ta’ teknoloġiji ġodda, bħall-biedja ta’ preċiżjoni li tagħmel użu mid-data u s-servizzi tal-ispazju (inklużi tekniki ta’ lokalizzazzjoni ġeospazjali), bl-għan li jitnaqqas l-użu u r-riskju ġenerali tal-pestiċidi.
            
            
               L-evalwazzjoni riċenti tal-SUD ikkonfermat id-diffikultajiet li ilhom jeżistu u li ġew identifikati fl-applikazzjoni, fl-implimentazzjoni u fl-infurzar tagħha. Minħabba dawn id-diffikultajiet, din il-proposta għal regolament dwar l-użu sostenibbli ta’ prodotti għall-protezzjoni tal-pjanti (SUR) għandha l-għan li:
            
            
               (i)tissotitwixxi l-SUD fir-regolamentazzjoni tal-użu tal-pestiċidi; u 
            
            
               (ii)tallinja aħjar mal-objettivi tal-Patt Ekoloġiku Ewropew u tal-istrateġija mill-għalqa sal-platt. 
            
            
               Din il-proposta għandha l-għan li tnaqqas ir-riskji mill-użu tal-pestiċidi fuq is-saħħa tal-bniedem u l-ambjent, kif ukoll l-impatti tiegħu, billi:
            
            
               (i)tilħaq miri għat-tnaqqis tal-pestiċidi li jinsabu fl-istrateġija mill-għalqa sal-platt; u 
            
            
               (ii)tippromwovi l-użu tal-IPM u ta’ alternattivi għall-pestiċidi kimiċi. 
            
            
               Regolament huwa xieraq kemm biex jiġi żgurat li jintlaħaq il-livell ta’ ambizzjoni fl-istrateġija mill-għalqa sal-platt kif ukoll biex jiġu rrimedjati l-problemi identifikati bl-implimentazzjoni tal-SUD billi jiġu pprovduti regoli ċari u uniformi.
            
            
               •Konsistenza mad-dispożizzjonijiet eżistenti fil-qasam ta’ politika
            
            
               Il-proposta hija konsistenti mal-objettiv tal-Patt Ekoloġiku Ewropew li l-politiki kollha tal-UE jenħtieġ li jikkontribwixxu għall-preservazzjoni u r-restawr tal-kapital naturali tal-Ewropa. Hija konsistenti wkoll mal-għanijiet: 
            
            
               (i)tat-tnaqqis tal-użu ta’ pestiċidi kimiċi u r-riskju minnhom; u 
            
            
               (ii)tat-tnaqqis tal-użu ta’ pestiċidi aktar perikolużi. 
            
            
               Dawn l-għanijiet huma preżenti fid-dokumenti li ġejjin: 
            
            
               (i)l-istrateġija mill-għalqa sal-platt; 
            
            
               (ii)l-istrateġija għall-bijodiversità
                  10
               ; 
            
            
               (iii)il-pjan ta’ azzjoni ta’ tniġġis żero
                  11
               ; u 
            
            
               (iv)l-istrateġija għall-ħamrija
                  12
               . 
            
            
               Dan l-għan huwa konsistenti wkoll mal-ilħuq tal-objettivi tal-inizjattiva tal-UE dwar il-pollinaturi
                  13
               , l-istrateġija tal-UE dwar is-sustanzi kimiċi
                  14
                għas-sostenibbiltà u l-qafas strateġiku tal-UE dwar is-saħħa u s-sikurezza fuq il-post tax-xogħol 2021-2027
                  15
               .
            
         
         
            
               Il-proposta hija konsistenti wkoll mal-miri tal-Kummissjoni Ewropea li sal-2030 ikollha mill-inqas 25 % tal-art agrikola tal-UE taħt biedja organika – u żieda sinifikanti fl-akkwakultura organika. Il-proposta tikkomplementa wkoll inizjattivi attwali oħra. Pereżempju, ir-Regolament xxx/xxx dwar l-istatistika dwar l-inputs u l-outputs agrikoli tas-settur agrikolu [għandha tiddaħħal referenza għall-att adottat] se jippermetti lill-Kummissjoni tippubblika aktar data dwar il-bejgħ u l-użu tal-pestiċidi mqassma skont is-sustanzi attivi individwali. Bħala parti mill-pjan ta’ azzjoni mill-għalqa sal-platt, il-Kummissjoni ħejjiet erba’ abbozzi ta’ Regolamenti dwar ir-rekwiżiti tad-data, il-kriterji għall-approvazzjoni u l-prinċipji ta’ evalwazzjoni għas-sustanzi attivi li huma mikroorganiżmi u l-prodotti għall-protezzjoni tal-pjanti li fihom dawn is-sustanzi, bl-objettiv li jiġi ffaċilitat l-aċċess għas-suq għal prodotti alternattivi għall-pestiċidi kimiċi. Dawn it-testi se jiġu adottati u se jsiru applikabbli fil-ħarifa tal-2022. L-objettiv huwa li l-bdiewa jingħataw għodod biex jissostitwixxu l-prodotti kimiċi għall-protezzjoni tal-pjanti. Billi jiġi ffaċilitat it-tqegħid fis-suq ta’ dawn il-prodotti bijoloġiċi għall-protezzjoni tal-pjanti, il-bdiewa – inklużi dawk li jipproduċu għelejjel organiċi – se jkollhom aktar alternattivi disponibbli għall-protezzjoni sostenibbli tal-għelejjel.
            
            
               Il-proposta hija rilevanti wkoll għar-reġjuni ultraperiferiċi tal-UE, kif elenkati fl-Artikolu 349 tat-Trattat dwar il-Funzjonament tal-Unjoni Ewropea (TFUE), li jinsabu fl-Oċean Atlantiku, fl-Oċean tal-Karibew u fl-Oċean Indjan. Minħabba restrizzjonijiet permanenti bħall-pożizzjoni remota tagħhom mill-kontinent tal-UE, l-insularità u d-dipendenza fuq ftit prodotti u l-esponiment għoli għat-tibdil fil-klima, huma intitolati għal miżuri speċifiċi biex jappoġġaw l-iżvilupp soċjoekonomiku tagħhom. Kif previst ukoll fl-istrateġija tal-UE għall-bijodiversità għall-2030, jenħtieġ li tingħata attenzjoni partikolari għall-protezzjoni u għar-restawr tal-ekosistemi tar-reġjuni ultraperiferiċi, minħabba l-valur tal-bijodiversità eċċezzjonalment rikk tagħhom.
            
            
               •Konsistenza ma’ politiki oħra tal-Unjoni
            
            
               Il-politika agrikola komuni (PAK)
            
            
               Skont il-PAK il-ġdida
                  16
                (li għandha tiġi implimentata mill-1 ta’ Jannar 2023), l-Istati Membri se jiġu megħjuna biex: (i) jiffinanzjaw azzjonijiet f’konformità mal-miri għat-tnaqqis tal-pestiċidi fl-istrateġija mill-għalqa sal-platt; u (ii) jippromwovu prattiki ta’ biedja sostenibbli. L-elementi rilevanti tal-SUD attwali diġà huma inklużi fis-sistema ta’ kundizzjonalità skont il-PAK. Il-PAK il-ġdida tinkludi wkoll diversi strumenti għall-promozzjoni tal-biedja ta’ preċiżjoni.  L-Istati Membri jistgħu jużaw l-ekoskemi u l-impenji ambjentali, klimatiċi u ta’ ġestjoni oħra biex jappoġġaw l-implimentazzjoni ta’ prattiki ta’ biedja ta’ preċiżjoni. Barra minn hekk, il-PAK tinkludi l-possibbiltà li tiffinanzja l-investimenti, pereżempju fit-tagħmir tal-makkinarju, u fl-għodod tal-ġestjoni tar-riskju, kif ukoll l-appoġġ għall-bini tal-għarfien tekniku bħat-taħriġ, il-konsulenza, il-kooperazzjoni u l-iskambju tal-għarfien. B’mod aktar speċifiku, permezz tas-servizzi konsultattivi tal-PAK għall-azjendi agrikoli, l-Istati Membri għandhom joffru pariri lill-bdiewa dwar l-użu sostenibbli tal-pestiċidi, l-innovazzjoni, it-teknoloġiji diġitali, it-tnaqqis tal-esponiment għall-pestiċidi u l-ġestjoni sostenibbli tan-nutrijenti. Il-bini tal-kapaċitajiet għall-adozzjoni u l-użu effettiv tat-teknoloġiji diġitali mill-bdiewa jista’ jissaħħaħ ukoll permezz tal-appoġġ, il-kooperazzjoni u s-Sħubija Ewropea għall-Innovazzjoni għall-Produttività u s-Sostenibbiltà Agrikoli (EIP-AGRI). Barra minn hekk, fil-pjanijiet strateġiċi tagħhom tal-PAK, l-Istati Membri għandhom jispjegaw kif se jużaw l-istrumenti tal-PAK biex jissodisfaw il-ħtiġijiet u l-objettivi rilevanti. 
            
            
               Il-politika ambjentali u dwar is-sustanzi kimiċi
            
            
               Din il-proposta tinteraġixxi ma’ għadd ta’ politiki ambjentali u ma’ atti leġiżlattivi, pereżempju: 
            
            
               (i)miri ppjanati għar-restawr tan-natura
                  17
               ; 
            
            
               (ii)l-inizjattiva dwar il-pollinaturi
                  18
                li tindirizza t-tnaqqis tal-pollinaturi fl-UE u tikkontribwixxi għall-isforzi ta’ konservazzjoni globali; 
            
            
               (iii)il-listi ta’ sustanzi li jniġġsu u l-istandards regolatorji fid-Direttiva dwar l-Istandards tal-Kwalità Ambjentali
                  19
               , fid-Direttiva dwar l-Ilma ta’ Taħt l-Art
                  20
                u fid-Direttiva dwar l-Ilma tax-Xorb
                  21
               . 
            
            
               Hija kruċjali biex jintlaħqu l-objettivi stabbiliti fil-liġijiet tal-UE dwar l-ilma, inkluża d-Direttiva Qafas dwar l-Ilma
                  22
               . Hija torbot ukoll mar-rekwiżiti ta’ konservazzjoni tan-natura fid-Direttivi dwar il-Ħabitats u l-Għasafar.
            
            
               Il-politika tal-UE dwar is-Saħħa u s-Sikurezza Okkupazzjonali 
            
            
               Il-proposta hija komplementari għad-dispożizzjonijiet tal-acquis rilevanti tal-UE dwar is-saħħa u s-sikurezza okkupazzjonali, b’mod partikolari d-Direttiva Qafas 89/391/KEE
                  23
               , id-Direttiva 98/24/KE
                  24
               , id-Direttiva 2004/37/KE
                  25
               , id-Direttiva 2009/104/KE
                  26
                u d-Direttiva 89/656/KEE
                  27
               . Hija konformi mal-qafas strateġiku tal-UE dwar is-saħħa u s-sikurezza fuq il-post tax-xogħol 2021–2027, li jagħti attenzjoni speċifika lill-ħtieġa li jissaħħaħ it-taħriġ biex jiżdiedu l-ħiliet tal-bdiewa u s-sensibilizzazzjoni tagħhom dwar ir-regoli tas-saħħa u s-sikurezza fl-azjendi agrikoli, inkluż l-użu sikur ta’ sustanzi kimiċi, b’mod partikolari l-prodotti għall-protezzjoni tal-pjanti. 
            
            
               Inizjattiva għal Sistema tal-Unjoni tal-Ikel Sostenibbli 
            
            
               Din il-proposta hija komplementari għall-inizjattiva leġiżlattiva ppjanata dwar qafas ta’ sistema tal-ikel sostenibbli, li għandha l-għan li tippromwovi l-koerenza tal-politika fil-livell tal-UE u f’dak nazzjonali, li tintegra s-sostenibbiltà fil-politiki kollha relatati mal-ikel u li ssaħħaħ ir-reżiljenza tas-sistema tal-ikel tal-Unjoni. Din l-inizjattiva ppjanata hija bbażata fuq approċċ orizzontali li se jintroduċi objettivi relatati mas-sostenibbiltà, definizzjonijiet komuni, prinċipji ġenerali, kif ukoll rekwiżiti għal sistema tal-Unjoni tal-ikel sostenibbli, filwaqt li tindirizza r-responsabbiltajiet tal-atturi kollha fis-sistema tal-ikel. Flimkien mat-tikkettar dwar il-prestazzjoni tas-sostenibbiltà tal-prodotti tal-ikel u b’inċentivi mmirati, il-qafas se jippermetti lill-operaturi jibbenefikaw minn prattiki sostenibbli u jiżgura li l-ikel fis-suq tal-UE, u l-operazzjonijiet relatati mal-ikel, isiru dejjem aktar sostenibbli. Id-dispożizzjonijiet ta’ dan ir-regolament se jaġixxu bħala lex specialis fir-rigward tar-rekwiżiti stabbiliti mill-inizjattiva ppjanata sal-punt li d-dispożizzjonijiet ta’ dan ir-regolament jinkludu dispożizzjonijiet aktar speċifiċi bl-istess objettiv, natura u effett meta mqabbla ma’ dawk li għandhom jiġu stabbiliti fl-inizjattiva ppjanata.
            
            
               2.BAŻI ĠURIDIKA, SUSSIDJARJETÀ U PROPORZJONALITÀ
            
            
               •Bażi ġuridika
            
            
               Il-bażi ġuridika għall-azzjoni f’dan il-qasam hija l-Artikolu 192(1) tat-TFUE, li jagħti s-setgħa lill-Unjoni Ewropea li tieħu azzjoni biex tippreserva, tipproteġi u ttejjeb il-kwalità tal-ambjent u tipproteġi s-saħħa tal-bniedem. L-azzjoni tal-UE f’dan il-qasam hija ġġustifikata mill-kwistjonijiet ambjentali u tas-saħħa pubblika involuti. 
            
            
               •Sussidjarjetà
            
            
               L-SUD ħolqot qafas biex jinkiseb l-użu sostenibbli tal-pestiċidi. Inkonsistenza kontinwa fil-miżuri meħuda fl-Istati Membri flimkien ma’ implimentazzjoni li tvarja/mhux kompluta tal-SUD (kif deskritt fl-evalwazzjoni li takkumpanja din il-proposta) twassal għal livelli differenti ta’ protezzjoni tas-saħħa u tal-ambjent. Din twassal ukoll għal kondizzjonijiet diverġenti għall-utenti prinċipali tal-pestiċidi, u dan imur kontra l-objettivi tat-Trattati
                  28
               . It-theddida għall-bijodiversità u għall-ekosistemi marbuta mal-użu tal-pestiċidi taqsam il-fruntieri u teħtieġ azzjoni b’saħħitha fil-livell tal-UE. Kundizzjonijiet ekwivalenti ta’ kompetizzjoni fis-suq intern qed jiġu mxekkla mill-varjazzjonijiet attwali fil-livelli ta’ azzjoni meħuda fi Stati Membri differenti. 
            
         
         
            
               Azzjoni kkoordinata tal-UE tista’ tissupplimenta u ssaħħaħ b’mod effettiv l-azzjonijiet nazzjonali u lokali dwar l-użu sostenibbli tal-pestiċidi. L-UE għandha wkoll strumenti ewlenin oħra fil-politiki agrikoli u tal-ikel li għandhom sinerġiji mal-miżuri stabbiliti fil-proposta. Flimkien ma’ inċentivi u ma’ miżuri possibbli ta’ mitigazzjoni tar-riskju, huwa mistenni li azzjoni aktar b’saħħitha fil-livell tal-UE dwar il-pestiċidi (inkluż f’assoċjazzjoni ma’ politiki relatati bħall-PAK) tista’: 
            
            
               (i)tgħin biex jitnaqqsu l-varjazzjonijiet attwali fl-approċċi nazzjonali; u 
            
            
               (ii)tikkontribwixxi għal approċċ aktar omoġenu fil-futur. 
            
            
               Dawn l-objettivi ma jistgħux jiġu stabbiliti mill-Istati Membri li jaġixxu waħedhom: l-iskala tal-azzjoni meħtieġa tfisser li dawn l-objettivi jistgħu jintlaħqu aħjar fil-livell tal-UE. Għalhekk, azzjoni uniformi tal-UE hija ġustifikata u neċessarja.
            
            
               •Proporzjonalità
            
            
               Din il-proposta tikkonforma mal-prinċipju tal-proporzjonalità minħabba li ma tmurx lil hinn minn dak li huwa meħtieġ biex tiżgura: 
            
            
               (i)livell xieraq ta’ ambizzjoni; u 
            
            
               (ii)effiċjenza u effettività mtejba tal-politika. 
            
            
               Hija tikseb dan billi tqis is-sejbiet tal-evalwazzjoni li takkumpanja din il-proposta. Il-proposta tipprevedi kemm data mtejba, kif ukoll monitoraġġ/implimentazzjoni aħjar tal-miżuri biex jitnaqqas l-użu tal-pestiċidi u r-riskju minnhom.
            
            
               Dwar il-miri tal-Istati Membri, din il-proposta tevita l-iffissar ta’ miri obbligatorji uniformi għall-Istati Membri. Dan għaliex il-linja bażi attwali tal-użu tal-pestiċidi tvarja ħafna bejn l-Istati Membri. Il-proporzjonalità tal-proċess tal-iffissar tal-miri ġiet żgurata billi ġiet prevista formula leġiżlattiva li tippermetti li jitqiesu d-differenzi fil-progress u fl-intensità tal-użu tal-pestiċidi bejn l-Istati Membri.
            
            
               •Għażla tal-istrument
            
            
               L-evidenza disponibbli dwar in-nuqqasijiet fl-implimentazzjoni tal-SUD fl-Istati Membri turi li l-approċċ preċedenti li r-regoli dettaljati jitħallew għat-traspożizzjoni nazzjonali skont Direttiva ma ħadimx sal-punt previst mill-proposta oriġinali tal-SUD. Is-sejbiet tal-evalwazzjoni tal-SUD jikkonfermaw l-implimentazzjoni, l-applikazzjoni u l-infurzar diverġenti u mhux uniformi tal-SUD madwar l-Istati Membri. Dawn is-sejbiet ġew ikkonfermati minn indiċi ta’ monitoraġġ tal-konformità tal-Kummissjoni deskritt fl-evalwazzjoni. Il-Qorti Ewropea tal-Awdituri sabet ukoll li kien hemm bżonn ta’ kriterji aktar ċari u rekwiżiti aktar speċifiċi dwar l-IPM biex jgħinu fl-iżgurar tal-infurzar u fil-valutazzjoni tal-konformità
                  29
               . Minħabba li hemm tant varjabbli agrikoli kumplessi fil-ġestjoni tal-pesti, regoli li huma ċari u uniformi jenħtieġ li jissimplifikaw il-konformità u li jtejbu l-infurzar. L-applikazzjoni konsistenti tal-politika madwar l-Istati Membri tinkiseb aħjar permezz ta’ regolament, għall-kuntrarju ta’ direttiva. Barra minn hekk, regolament jiffaċilita kundizzjonijiet aktar ekwi fost l-utenti tal-pestiċidi, peress li regoli differenti dwar l-użu tal-pestiċidi madwar l-Istati Membri għandhom it-tendenza li joħolqu kompetizzjoni inġusta u jxekklu l-funzjonament xieraq tas-suq uniku.
            
            
               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT
            
            
               •Evalwazzjonijiet ex post/kontrolli tal-idoneità tal-leġiżlazzjoni eżistenti
            
            
               L-evalwazzjoni li takkumpanja din il-proposta sabet li l-koerenza interna u esterna tal-SUD ma’ politiki u ma’ strumenti oħra tal-UE hija ġeneralment b’saħħitha, mingħajr l-ebda inkonsistenza jew duplikazzjoni maġġuri. L-objettivi tal-SUD kienu, u għadhom, rilevanti ħafna biex jindirizzaw ir-riskji li l-użu tal-pestiċidi joħloq għall-ambjent u għas-saħħa tal-bniedem. Madankollu, l-SUD kienet biss moderatament effettiva. Id-dgħufijiet identifikati mill-Kummissjoni u minn oħrajn jikkonċernaw l-implimentazzjoni u l-infurzar tal-IPM, u l-effettività limitata tal-pjanijiet ta’ azzjoni nazzjonali tal-Istati Membri (NAPs). Ħafna Stati Membri ma jistabbilixxux miri jew indikaturi kwantitattivi fl-NAPs tagħhom biex jippromwovu l-użu sostenibbli tal-pestiċidi jew jipproteġu aħjar is-saħħa tal-bniedem u l-ambjent. Lanqas ma hemm sistema effettiva ta’ monitoraġġ, u dan irriżulta f’data limitata dwar l-użu tal-pestiċidi. Dan għamilha diffiċli li tintlaħaq konklużjoni dwar kemm, fil-fatt, l-SUD ipproteġiet is-saħħa tal-bniedem u l-ambjent mill-effetti negattivi tal-pestiċidi. Il-miżuri introdotti preċedentement skont il-PAK ma setgħux jinċentivaw lill-bdiewa biex jiksbu użu aktar sostenibbli tal-pestiċidi.
            
            
               Il-Bord tal-Iskrutinju Regolatorju tal-Kummissjoni (RSB) ta opinjoni negattiva dwar l-abbozz tal-valutazzjoni tal-impatt tal-Kummissjoni għal din il-proposta fis-26 ta’ Novembru 2021. L-abbozz tal-valutazzjoni tal-impatt kien fl-għamla ta’ dokument ta’ ħidma tal-persunal. L-RSB talab li d-dokument jiġi rivedut biex: 
            
            
               (i)ikun aktar ċar dwar id-data u l-evidenza disponibbli għall-inizjattiva; 
            
            
               (ii)jipprovdi analiżi jew narrattiva aktar robusti għall-miri tal-użu tal-pestiċidi u tat-tnaqqis tar-riskju; 
            
            
               (iii)ikun aktar ċar dwar id-disponibbiltà u l-affordabilità tat-tekniki tal-biedja ta’ preċiżjoni u dwar l-alternattivi inqas perikolużi għall-pestiċidi kimiċi; u 
            
            
               (iv)jidentifika u janalizza aħjar l-impatti u l-kompromessi tal-inizjattiva għall-ambjent, is-saħħa u l-ekonomija. 
            
         
         
            
               Fis-26 ta’ Jannar 2022, l-RSB ta opinjoni oħra – din id-darba pożittiva bir-riżervi – dwar id-dokument ta’ ħidma tal-persunal rivedut tal-valutazzjoni tal-impatt. Wara din it-tieni opinjoni, id-dokument ġie emendat ulterjorment biex jindirizza r-riżervi tal-RSB sabiex id-dokument ikun jista’: 
            
            
               ●jispjega b’mod ċar in-nuqqas ta’ evidenza dwar il-bejgħ u l-użu tal-pestiċidi, kif ukoll il-limitazzjonijiet korrispondenti li dan in-nuqqas ta’ evidenza joħloq għad-definizzjoni tal-problema, il-formulazzjoni tal-għażliet u l-analiżi tal-impatt;
            
            
               ●jiġġustifika aħjar l-għażla għall-miri vinkolanti doppji ta’ tnaqqis ta’ 50 % u kif dawn jirrelataw ma’ xulxin;
            
            
               ●jispeċifika l-livell ta’ progress meħtieġ fl-Istati Membri individwali biex dawn ikunu konformi mal-miri vinkolanti doppji tat-tnaqqis tal-UE, u jispeċifika kif dan se jitkejjel, jiġi allokat, jew jirriżulta f’kondiviżjoni ġusta tal-piżijiet;
            
            
               ●jiċċara l-inizjattivi ta’ akkumpanjament inklużi fil-linja bażi għall-valutazzjoni tal-impatt; u
            
            
               ●jistabbilixxi bażi u perjodu ta’ żmien aktar kredibbli għall-evalwazzjoni futura tal-inizjattiva.
            
            
               Il-valutazzjoni tal-impatt finali ġiet prodotta fl-għamla ta’ dokument ta’ ħidma tal-persunal tal-Kummissjoni u ġiet riveduta f’konformità ma’ dawn l-opinjonijiet, il-kummenti u l-punti għal titjib tal-RSB.
            
            
               •Konsultazzjonijiet mal-partijiet ikkonċernati
            
            
               Pjan direzzjonali ta’ evalwazzjoni u valutazzjoni tal-impatt tal-bidu kkombinati dwar din il-proposta ġew ippubblikati u nfetħu għar-rispons mill-pubbliku mid-29 ta’ Mejju sas-7 ta’ Awwissu 2020. B’kollox waslu 360 tweġiba. Il-konsultazzjoni pubblika saret mit-18 ta’ Jannar sat-12 ta’ April 2021 u rċeviet total ta’ 1 699 tweġiba. Il-feedback li wasal kien jirrappreżenta firxa wiesgħa ta’ fehmiet, kif deskritt fir-rapport fil-qosor li ġabar b’mod konċiż il-konsultazzjoni mal-partijiet ikkonċernati (dan ir-rapport fil-qosor huwa anness mal-valutazzjoni tal-impatt li takkumpanja din il-proposta). L-utenti professjonali tal-pestiċidi enfasizzaw il-ħtieġa li jiġi protett ir-rendiment tal-għelejjel kif ukoll li tiġi protetta l-kwalità tal-għelejjel. Partijiet ikkonċernati oħra enfasizzaw il-ħtieġa li tiġi promossa l-IPM, li tiżdied id-disponibbiltà ta’ alternattivi għall-pestiċidi kimiċi, u li jiġu vvalutati aħjar l-impatti fuq is-saħħa u fuq l-ambjent tal-użu ta’ pestiċidi kimiċi. Il-Kummissjoni organizzat avvenimenti mill-bogħod għall-partijiet ikkonċernati dwar din l-inizjattiva fid-19 ta’ Jannar, fil-25 ta’ Ġunju u fil-5 ta’ Ottubru 2021. F’dawn l-avvenimenti għall-partijiet ikkonċernati ħarġu għadd ta’ kwistjonijiet, inkluż: 
            
            
               (i)tħassib mill-utenti tal-pestiċidi dwar il-possibbiltà li jkun hemm inqas pestiċidi disponibbli fis-suq; 
            
            
               (ii)l-appoġġ finanzjarju limitat taħt il-PAK għall-implimentazzjoni tal-IPM; 
            
            
               (iii)il-ħtieġa li jiġi protett id-dħul tal-bdiewa; 
            
            
               (iv)il-promozzjoni tar-rwol ta’ teknoloġiji ġodda; 
            
            
               (v)il-protezzjoni tas-saħħa tal-bniedem u tal-ambjent; u 
            
            
               (vi)jekk għandhiex titkompla projbizzjoni fuq l-applikazzjoni mill-ajru tal-pestiċidi. Il-biċċa l-kbira tal-NGOs enfasizzaw l-importanza li jintlaħqu l-ambizzjonijiet tal-Patt Ekoloġiku Ewropew u l-miri relatati. Kwistjoni oħra enfasizzata fl-avvenimenti għall-partijiet ikkonċernati kienet il-ħtieġa li tittejjeb l-implimentazzjoni tal-NAPs.
            
            
               Saru wkoll stħarriġiet immirati, workshops u studji tal-każijiet fi: 
            
            
               (i)studju estern ikkuntrattat mill-Kummissjoni li jappoġġa l-evalwazzjoni u l-valutazzjoni tal-impatt; u 
            
            
               (ii)studju supplimentari ta’ prospettiva dwar xenarji ta’ viżjoni futuri dwar l-użu sostenibbli tal-pestiċidi.
            
            
               Id-dettalji tal-konsultazzjonijiet mal-partijiet ikkonċernati ġew ippubblikati fuq is-sit web tal-Kummissjoni
                  30
                u fuq il-Portal għal Regolamentazzjoni Aħjar
                  31
               . Il-partijiet ikkonċernati li kienu involuti u li kkontribwew għal dawn l-attivitajiet ta’ konsultazzjoni kienu jinkludu: 
            
            
               (i)bdiewa u kuntratturi li japplikaw il-pestiċidi; 
            
         
         
            
               (ii)utenti mhux agrikoli tal-pestiċidi; 
            
            
               (iii)NGOs tas-saħħa u ambjentali; 
            
            
               (iv)assoċjazzjonijiet professjonali li jirrappreżentaw l-industrija u l-atturi ekonomiċi fis-setturi rilevanti (eż. dawk li jrabbu n-naħal, l-industrija tal-kimika, l-industrija tat-tagħmir ta’ applikazzjoni tal-pestiċidi, l-industrija taż-żrieragħ, eċċ.); 
            
            
               (v)assoċjazzjonijiet tal-konsumaturi;
            
            
               (vi)l-imsieħba soċjali (organizzazzjonijiet ta’ min iħaddem u tal-ħaddiema); 
            
            
               (vii)il-pubbliku ġenerali; 
            
            
               (viii)awtoritajiet kompetenti nazzjonali u reġjonali tal-UE u mhux tal-UE; u 
            
            
               (ix)esperti xjentifiċi. 
            
            
               It-tweġibiet għall-attivitajiet differenti wrew li l-fehmiet tal-partijiet ikkonċernati kienu fil-biċċa l-kbira maqsuma f’żewġ opinjonijiet wiesgħa. L-ewwel grupp kien tal-fehma li l-użu tal-pestiċidi jenħtieġ li jitnaqqas f’konformità mal-mira tat-tnaqqis tar-riskju b’mod li jaħdem mal-utenti tal-prodotti għall-protezzjoni tal-pjanti. It-tieni grupp kien tal-fehma li jekk ma jitneħħiex għalkollox, l-użu tal-pestiċidi jenħtieġ li jitnaqqas b’mod sinifikanti. Il-proposta ġiet żviluppata bħala approċċ proporzjonat u realistiku, iżda xorta waħda ambizzjuż, biex jiġi indirizzat it-tħassib tas-soċjetà dwar l-użu u r-riskju tal-pestiċidi. Huwa approċċ li: 
            
            
               (i)xorta jippermetti li l-pestiċidi jintużaw meta jkun meħtieġ u xieraq u b’mod sikur; u 
            
            
               (ii)jippromwovi sistemi ta’ taħriġ u ta’ konsulenza għal tekniki alternattivi ta’ kontroll tal-pesti u l-implimentazzjoni aħjar tal-IPM. 
            
            
               Kif deskritt fil-valutazzjoni tal-impatt, għadd ta’ għażliet ta’ politika ġew skartati abbażi tal-feedback tal-partijiet ikkonċernati. Il-livell ta’ ambizzjoni tal-għażliet ta’ politika finalment magħżula kkunsidra wkoll il-feedback li wasal mill-partijiet ikkonċernati.
            
            
               •L-inizjattivi taċ-ċittadini Ewropej:
            
            
               Żewġ inizjattivi taċ-ċittadini Ewropej jindirizzaw l-użu tal-pestiċidi u jitolbu miri ambizzjużi ta’ tnaqqis. L-inizjattiva taċ-ċittadini Ewropej ta’ suċċess “
               
                  Projbizzjoni tal-glifosat biex b’hekk in-nies u l-ambjent ikunu protetti mill-pestiċidi tossiċi
               
               ” talbet lill-Kummissjoni, taħt it-tielet għan tagħha, “li jiġu stabbiliti miri obbligatorji mal-UE kollha għat-tnaqqis fl-użu tal-pestiċidi, bil-għan li jkollna ġejjieni ħieles mill-pestiċidi”. Fit-
               
                  tweġiba tagħha adottata fit-12 ta’ Diċembru 2017
               
               , il-Kummissjoni ddikjarat li se tevalwa mill-ġdid il-ħtieġa għal miri obbligatorji fl-UE kollha għall-pestiċidi. 
            
            
               L-inizjattiva “
               
                  Insalvaw lin-naħal u lill-bdiewa!
               
               
                  Lejn agrikoltura favur in-naħal għal ambjent b’saħħtu
               
               ” tistieden lill-Kummissjoni tipproponi atti legali biex “gradwalment jitneħħew il-pestiċidi sintetiċi fl-agrikoltura tal-UE bi 80 % sal-2030, u l-ewwel li jitneħħew huma dawk l-aktar perikolużi, biex sal-2035 inkunu ħielsa minn pestiċidi sintentiċi.” L-inizjattiva ġabret aktar minn 1 miljun dikjarazzjoni ta’ appoġġ sat-30 ta’ Settembru 2021, li bħalissa qed jiġu vverifikati mill-awtoritajiet tal-Istati Membri. Jekk tiġi vvalidata u ppreżentata uffiċjalment, il-Kummissjoni se tiddeskrivi l-azzjonijiet li biħsiebha tieħu, jekk ikun hemm, f’komunikazzjoni. 
            
            
               •Ġbir u użu tal-għarfien espert
            
            
               L-inizjattiva kienet appoġġata minn żewġ studji esterni kkuntrattati mill-Kummissjoni, li kienu jinkludu rieżami fil-fond tal-letteratura, workshops, studji tal-każijiet, u stħarriġiet.
            
            
               Il-valutazzjoni tal-impatt hija bbażata wkoll fuq informazzjoni addizzjonali minn għadd ta’ studji oħra li użaw l-immudellar ekonomiku biex jistmaw l-impatt potenzjali li jintlaħqu l-miri fl-istrateġija mill-għalqa sal-platt, inklużi l-miri għall-użu tal-pestiċidi u għat-tnaqqis tar-riskju.
            
            
               •Valutazzjoni tal-impatt
            
            
               L-iskeda tas-sommarju eżekuttiv għall-valutazzjoni tal-impatt hija disponibbli 
               
                  hawnhekk
               
               . L-opinjoni pożittiva tal-RSB hija disponibbli 
               
                  hawnhekk
               
               .
            
         
         
            
               L-għan tal-proposta li jitnaqqas l-użu tal-pestiċidi u r-riskju minnhom – biex jiġu protetti s-saħħa, il-bijodiversità u l-ambjent, huwa rilevanti għall-ambizzjoni tal-Kummissjoni li twettaq l-għanijiet ta’ żvilupp sostenibbli tan-NU. B’mod partikolari, huwa rilevanti għall-għanijiet 3 (saħħa u benessri), 6 (ilma nadif), 8 (xogħol deċenti u tkabbir ekonomiku), 11 (bliet sostenibbli), 12 (konsum u produzzjoni sostenibbli), 14 (il-ħajja taħt l-ilma) u 15 (il-ħajja fuq l-art).
            
            
               F’konformità mal-objettivi tal-Patt Ekoloġiku Ewropew, il-proposta tikkonforma wkoll mal-prinċipju ta’ “la tagħmilx ħsara sinifikanti”. Skont dan il-prinċipju, l-attivitajiet jenħtieġ li ma jagħmlux ħsara sinifikanti lil kwalunkwe wieħed mis-sitt objettivi ambjentali, skont it-tifsira tal-Artikolu 17 f’konformità mal-Artikolu 9 tar-Regolament dwar it-Tassonomija
                  32
               . Is-sitt objettivi huma: il-mitigazzjoni tat-tibdil fil-klima; l-adattament għat-tibdil fil-klima; l-użu sostenibbli u l-protezzjoni tar-riżorsi tal-ilma u tal-baħar; it-tranżizzjoni lejn ekonomija ċirkolari; il-prevenzjoni u l-kontroll tat-tniġġis; u l-protezzjoni u r-restawr tal-bijodiversità u l-ekosistemi.
            
            
               L-għażliet ta’ politika prinċipali li ġejjin ġew ivvalutati fil-konfront ta’ xenarju bażi probabbli fejn l-SUD jibqa’ l-istess.
            
            
               Għażla 1: Il-miri tal-UE biex jitnaqqas l-użu tal-pestiċidi b’50 % u jitnaqqsu r-riskji mill-pestiċidi b’50 % li għandhom jintlaħqu sal-2030 jibqgħu mhux legalment vinkolanti. Is-sistemi konsultattivi u l-gwida għall-utenti tal-pestiċidi jittejbu. It-tekniki tal-biedja ta’ preċiżjoni jiġu promossi biex jitnaqqas l-użu ta’pestiċidi kimiċi u r-riskju minnhom. 
            
            
               Għażla 2: Il-miri ta’ tnaqqis ta’ 50 % isiru legalment vinkolanti fil-livell tal-UE. L-Istati Membri jistabbilixxu l-miri ta’ tnaqqis nazzjonali tagħhom stess bl-użu ta’ kriterji stabbiliti. Dawn il-miri nazzjonali mbagħad ikunu legalment vinkolanti (skont il-liġi nazzjonali) u soġġetti għal mekkaniżmi ta’ governanza marbuta ma’ rapportar annwali regolari mill-Istati Membri. L-użu ta’ pestiċidi aktar perikolużi jkun ipprojbit f’żoni sensittivi bħal żoni ħodor urbani. L-utenti professjonali tal-pestiċidi jkollhom iżommu rekords elettroniċi dwar l-użu tal-pestiċidi u dwar l-IPM biex jgħinu fit-tnaqqis tal-użu tal-pestiċidi. L-awtoritajiet nazzjonali jiġbru u janalizzaw dawk ir-rekords biex jimmonitorjaw il-progress u jfasslu miżuri korrettivi fil-livell nazzjonali jekk ikun meħtieġ. Servizzi ta’ konsulenza indipendenti jagħtu pariri lill-utenti tal-pestiċidi dwar tekniki alternattivi u l-IPM. 
            
            
               L-għażla 3 tkun simili għall-għażla 2. Madankollu, fl-għażla 3, il-miri ta’ tnaqqis ta’ 50 % isiru legalment vinkolanti kemm fil-livell tal-UE kif ukoll f’dak nazzjonali. L-użu tal-pestiċidi kimiċi kollha jkun ipprojbit f’żoni sensittivi bħal żoni urbani u żoni protetti f’konformità mad-Direttiva 2000/60/KE, żoni ta’ Natura 2000 eċċ. 
            
            
               L-għażla ppreferuta hija l-għażla 3, ħlief għall-miri, li fil-każ tagħhom hija ppreferuta l-għażla 2. F’dan il-każ, il-miri biex jitnaqqas kemm l-użu tal-pestiċidi kif ukoll ir-riskju mill-pestiċidi b’50 % isiru legalment vinkolanti fil-livell tal-UE, filwaqt li l-Istati Membri jistabbilixxu l-miri ta’ tnaqqis nazzjonali tagħhom stess skont il-liġi nazzjonali. L-għażliet ġew ivvalutati f’paragun ma’ xenarju bażi probabbli fejn l-SUD jibqa’ l-istess. Il-projbizzjoni tal-użu tal-prodotti kollha għall-protezzjoni tal-pjanti f’żoni sensittivi se timmassimizza l-benefiċċji assoċjati għas-saħħa u l-ambjent.
            
            
               L-għażla ppreferuta hija konsistenti mal-ambizzjonijiet tal-Patt Ekoloġiku Ewropew, mal-istrateġija mill-għalqa sal-platt, mal-istrateġija għall-bijodiversità, u mal-pjan ta’ azzjoni ta’ tniġġis żero. Din l-għażla ppreferuta se tipprovdi firxa ta’ benefiċċji għas-soċjetà, għall-bijodiversità u għall-ekosistemi billi tnaqqas ir-riskji għas-saħħa tal-bniedem u għall-ambjent mill-użu tal-pestiċidi. Il-protezzjoni tal-bijodiversità se tgħin ukoll biex jitnaqqsu l-emissjonijiet tas-CO2. Dan huwa konsistenti mal-objettiv tan-newtralità tal-karbonju għall-2050 madwar l-UE kollha u mal-mira intermedja biex jitnaqqsu l-emissjonijiet b’55 % sal-2030, stabbilit fl-Artikoli 2(1) u 4(1) tal-Liġi Ewropea dwar il-Klima
                  33
               . Skont din l-għażla ppreferuta, l-utenti tal-pestiċidi se jkunu infurmati aħjar dwar alternattivi effettivi għall-pestiċidi kimiċi, li jippermettulhom inaqqsu l-użu tal-pestiċidi tagħhom u l-ispejjeż relatati, filwaqt li xorta jipproduċu prodotti tal-ikel li jkunu kompetittivi fis-suq. Bis-saħħa ta’ data aktar dettaljata dwar l-użu tal-pestiċidi u l-IPM skont din l-għażla ppreferuta, l-awtoritajiet tal-Istati Membri jistgħu jiżguraw li, kemm jista’ jkun, il-miżuri nazzjonali jkunu ta’ benefiċċju għall-bdiewa, għall-pubbliku, għal partijiet ikkonċernati oħra u għall-ambjent. L-għażla ppreferuta tiżgura wkoll li l-azzjonijiet tal-Istati Membri jkunu aktar trasparenti u ċari.
            
            
               B’mod konsistenti mal-objettivi tal-Patt Ekoloġiku, l-Istrateġija “Mill-Għalqa sal-Platt” u l-Istrateġija għall-Bijodiversità, it-tnaqqis tal-użu ta’ prodotti kimiċi għall-protezzjoni tal-pjanti għandu l-għan mhux biss li jiżgura s-saħħa pubblika, iżda wkoll li jippreserva l-bijodiversità u jipproteġi l-ambjent, b’mod partikolari fejn ikunu involuti kwistjonijiet globali, bħas-salvagwardja tal-popolazzjonijiet tal-pollinaturi. 
            
            
               Skont din l-għażla ppreferuta, il-kostijiet tal-produzzjoni għal kull unità se jiżdiedu minħabba: 
            
            
               (i)rekwiżiti ta’ rapportar aktar stretti u dettaljati; 
            
            
               (ii)it-tnaqqis mistenni tar-rendimenti minħabba l-użu aktar baxx tal-pestiċidi; u 
            
            
               (iii)l-inklużjoni ta’ saff tal-kostijiet addizzjonali għal dawk l-utenti professjonali li bħalissa ma jużawx konsulenti. 
            
            
               Skont din il-proposta, l-Istati Membri se jkunu jistgħu jipprovdu appoġġ taħt il-PAK biex ikopru l-ispejjeż lill-bdiewa biex jikkonformaw mar-rekwiżiti legali kollha imposti minn din il-proposta għal perjodu ta’ ħames snin. Dan għandu jipprevjeni kwalunkwe żieda fil-prezzijiet tal-ikel li tirriżulta minn obbligi ġodda stabbiliti f’din il-proposta. Ħafna mid-dispożizzjonijiet li jinsabu f’din il-proposta diġà kienu jeżistu taħt l-SUD u għalhekk ma għandu jkollhom l-ebda impatt fuq il-prezzijiet tal-ikel jew fuq ir-rendimenti tal-għelejjel. Il-bidliet introdotti minn din il-proposta se jkunu gradwali, u għalhekk se jkomplu jimminimizzaw kwalunkwe impatt fuq is-sigurtà tal-ikel.
            
            
               Ikunu meħtieġa wkoll miżuri potenzjali ta’ tpaċija u ta’ mitigazzjoni tar-riskju biex tiġi miġġielda kwalunkwe konsegwenza negattiva mhux mixtieqa għal pajjiżi barra mill-UE, speċjalment il-pajjiżi fil-fażi tal-iżvilupp. Tali miżuri tal-UE jistgħu jappoġġaw il-ħidma tal-FAO biex: 
            
            
               (i)tnaqqas ir-riskju mill-pestiċidi permezz ta’ approċċ tajjeb ta’ ġestjoni taċ-ċiklu tal-ħajja; 
            
            
               (ii)tgħin lill-gvernijiet u lill-partijiet ikkonċernati fid-dinja fil-fażi tal-iżvilupp biex jadottaw prattiki bbażati fuq l-ekosistema; u 
            
            
               (iii)titjieb il-ġestjoni tal-pestiċidi fl-agrikoltura globalment.
            
            
               L-SMEs affettwati se jinkludu: 
            
            
               (i)bdiewa u SMEs oħra li jużaw u li jbigħu pestiċidi u tagħmir ta’ applikazzjoni tal-pestiċidi; 
            
         
         
            
               (ii)ġesturi tal-prodotti agrikoli u tal-pestiċidi; 
            
            
               (iii)proċessuri u intermedjarji tal-ikel; 
            
            
               (iv)kuntratturi agrikoli; u 
            
            
               (v)konsulenti agrikoli. 
            
            
               Skont l-għażla ta’ politika ppreferuta se jakkumulaw kostijiet u benefiċċji differenti għall-SMEs. L-Istati Membri jistgħu japplikaw inċentivi jew mitigazzjoni, inkluż taħt il-PAK, biex jindirizzaw xi wħud mill-impatti tal-għażla. Barra minn hekk, applikazzjoni aktar konsistenti u uniformi tar-regoli dwar l-użu tal-pestiċidi se tnaqqas id-distorsjonijiet tas-suq bejn l-utenti tal-pestiċidi madwar l-Istati Membri, li bħalissa japplikaw ir-regoli eżistenti b’mod differenti.
            
            
               Se jkun hemm kostijiet ta’ kontroll u ta’ amministrazzjoni għall-Istati Membri fl-implimentazzjoni u fl-infurzar tar-regoli aġġornati u fil-ġbir u fl-analiżi tad-data ta’ monitoraġġ rilevanti. Dan huwa partikolarment minnu għal kwalunkwe kost inizjali tal-istabbiliment biex tiġi introdotta sistema ta’ ġbir tad-data.
            
            
               •Idoneità regolatorja u simplifikazzjoni
            
            
               F’konformità mal-impenn tal-Kummissjoni għal regolamentazzjoni aħjar, il-proposta tħejjiet b’mod inklużiv, abbażi tat-trasparenza u l-involviment kontinwu mal-partijiet ikkonċernati. L-evalwazzjoni ma identifikatx simplifikazzjonijiet leġiżlattivi possibbli jew tnaqqis tal-piż regolatorju li jagħmilha aktar faċli li jintlaħqu l-objettivi tal-użu sostenibbli tal-pestiċidi. Il-mikrointrapriżi ma humiex eżentati minn din il-proposta minħabba l-importanza ta’ implimentazzjoni uniformi ta’ miżuri biex jitnaqqas kemm l-użu tal-pestiċidi kif ukoll ir-riskju li jippreżentaw għas-saħħa tal-bniedem u għall-ambjent. 
            
            
               Din il-proposta hija konformi mal-politika diġitali peress li tippromwovi ż-żamma elettronika tar-rekords u l-pubblikazzjoni online tax-xejriet fil-progress lejn l-ilħuq: 
            
            
               (i)tal-miri ta’ tnaqqis tal-pestiċidi; 
            
            
               (ii)tal-implimentazzjoni tal-NAPs; 
            
            
               (iii)tar-rapporti annwali ta’ progress u ta’ implimentazzjoni; 
            
            
               (iv)tar-rakkomandazzjonijiet tal-Kummissjoni; u 
            
            
               (v)tat-tweġibijiet tal-Istati Membri.
            
            
               Id-dispożizzjonijiet rilevanti għal servizzi diġitali kosteffiċjenti, iffukati fuq l-utent u interoperabbli se jitqiesu fir-regoli ta’ implimentazzjoni għar-reġistri elettroniċi li se jinħolqu minħabba l-proposta. 
            
            
               •Drittijiet fundamentali
            
            
               Il-proposta tirrispetta d-drittijiet fundamentali u tosserva l-prinċipji rikonoxxuti mill-Karta tad-Drittijiet Fundamentali tal-Unjoni Ewropea
                  34
               . B’mod partikolari, hija tikkontribwixxi għall-objettiv ta’ livell għoli ta’ protezzjoni tal-ambjent f’konformità mal-prinċipju tal-iżvilupp sostenibbli kif stabbilit fl-Artikolu 37 tal-Karta tad-Drittijiet Fundamentali tal-Unjoni Ewropea. Infurzar aħjar tal-politika biex jitnaqqas ir-riskju mill-użu tal-pestiċidi u tiġi protetta s-saħħa, jista’ jikkontribwixxi wkoll għad-dritt fundamentali ta’ “kundizzjonijiet tax-xogħol ġusti u xierqa” (l-Artikolu 31, il-Karta tad-Drittijiet Fundamentali tal-UE). B’mod partikolari, jista’ jikkontribwixxi għad-dritt għall-kundizzjonijiet tax-xogħol li jirrispettaw is-saħħa, is-sikurezza u d-dinjità tal-ħaddiema.
            
            
               4.IMPLIKAZZJONIJIET BAĠITARJI
            
            
               Din il-proposta ma għandhiex impatt fuq il-baġit tal-UE.
            
            
               5.ELEMENTI OĦRAJN
            
         
         
            
               •Pjanijiet ta’ implimentazzjoni u arranġamenti dwar il-monitoraġġ, l-evalwazzjoni u r-rapportar
            
            
               L-indikatur eżistenti biex jitkejjel l-ilħuq taż-żewġ miri tal-pestiċidi fl-istrateġija mill-għalqa sal-platt se jifforma l-bażi tal-monitoraġġ ċentrali annwali tal-progress lejn dawn il-miri fil-livelli tal-UE u tal-Istati Membri. Ta’ min jinnota li d-data li tindika jekk il-miri tal-2030 dwar it-tnaqqis tal-użu u r-riskju tal-pestiċidi ntlaħqux x’aktarx li ma ssirx disponibbli qabel l-2032.
            
            
               L-Istati Membri se jkollhom bżonn jimmonitorjaw:
            
            
               ●l-istabbiliment u l-użu ta’ servizzi ta’ konsulenza indipendenti;
            
            
               ●l-implimentazzjoni tar-regoli tal-IPM fil-livell tal-azjendi agrikoli permezz tar-reġistru elettroniku integrat tal-ġestjoni tal-pesti u tal-użu tal-prodotti għall-protezzjoni tal-pjanti;
            
            
               ●l-ispezzjoni tat-tagħmir ta’ applikazzjoni f’użu professjonali permezz ta’ reġistri speċifiċi;
            
            
               ●it-taħriġ tal-utenti professjonali, tad-distributuri u tal-konsulenti;
            
            
               ●l-użu tal-prodotti għall-protezzjoni tal-pjanti permezz ta’ reġistru elettroniku.
            
            
               L-Istati Membri se jirrapportaw l-informazzjoni miġbura minn dan il-monitoraġġ kull sena lill-Kummissjoni. Il-Kummissjoni se tivvaluta l-informazzjoni u tissupplimentaha bl-awditi tagħha stess. 
            
            
               Biex tissupplimenta dan il-monitoraġġ annwali, il-Kummissjoni tipproponi li tevalwa formalment din l-inizjattiva mhux qabel seba’ snin wara li l-proposta ġuridika ppjanata ssir applikabbli.
            
            
               Barra minn hekk, id-data ta’ monitoraġġ kif deskritta hawn u fil-valutazzjoni tal-impatt ta’ sostenn, tista’ tintuża wkoll direttament għall-monitoraġġ tal-objettivi ta’ politika ġenerali stabbiliti skont il-Patt Ekoloġiku Ewropew u t-tmien Programm ta’ Azzjoni Ambjentali, inkluż: l-istrateġija mill-għalqa sal-platt; l-istrateġija għall-bijodiversità; u l-monitoraġġ u l-prospetti ta’ tniġġis żero.
            
            
               •Spjegazzjoni fid-dettall tad-dispożizzjonijiet speċifiċi tal-proposta
            
            
               Il-Kapitolu I jistabbilixxi s-suġġett u d-definizzjonijiet.
            
            
               Il-Kapitolu II jistabbilixxi l-miri tal-UE għat-tnaqqis tal-użu tal-pestiċidi u r-riskju minnhom b’50 % f’konformità mal-istrateġija mill-għalqa sal-platt, u li għalihom l-Istati Membri għandhom jikkontribwixxu (kollettivament). Jipprevedi li l-Istat Membri jenħtieġ li jadottaw miri vinkolanti skont il-liġi nazzjonali tagħhom, li jistgħu jiddevjaw mil-livell ta’ 50 % tal-miri tal-UE fi ħdan il-parametri ta’ formula vinkolanti. Din il-formula tippermetti lill-Istati Membri jqisu l-progress u l-intensità storiċi fl-istabbiliment tal-miri nazzjonali. Sar provvediment biex il-Kummissjoni toħroġ rakkomandazzjonijiet biex jiġu stabbiliti miri dejjem akbar f’ċerti każijiet u biex jiġu ppubblikati x-xejriet lejn l-ilħuq tal-miri ta’ tnaqqis tal-UE għall-2030.
            
            
               Il-Kapitolu III jiddeskrivi x’jenħtieġ li jinkludu l-NAPs kif ukoll ir-rekwiżiti: 
            
            
               (i)għal konsultazzjoni pubblika dwar dawn l-NAPs; u 
            
            
               (ii)biex l-NAPs ikunu koerenti mal-pjanijiet strateġiċi tal-PAK. 
            
            
               Dan il-kapitolu jistabbilixxi wkoll id-dettalji li għandhom jiġu inklużi dwar il-miri indikattivi għall-alternattivi għall-pestiċidi kimiċi. Jipprevedi: 
            
            
               (i)li l-Istati Membri, fir-rapporti annwali dwar il-progress u l-implimentazzjoni, għandhom jinkludu x-xejriet tagħhom dwar il-progress biex jintlaħqu ż-żewġ miri kif ukoll data kwantitattiva oħra; u 
            
            
               (ii)li l-Kummissjoni tanalizza dawn ir-rapporti u tagħmel ir-rakkomandazzjonijiet.
            
         
         
            
               Il-Kapitolu IV jistabbilixxi r-rekwiżiti għall-utenti professjonali fl-IPM f’każijiet fejn regoli speċifiċi għall-għelejjel ikunu ġew adottati jew ma jkunux ġew adottati mill-Istati Membri. Jirrikjedi ż-żamma ta’ rekords mill-utenti professjonali dwar l-IPM u l-użu ta’ konsulenti indipendenti. Jipprevedi l-adozzjoni u s-sorveljanza ta’ regoli speċifiċi għall-għelejjel għall-IPM li jridu jiġu segwiti minn utenti professjonali. Jipprevedi wkoll il-ħolqien ta’ reġistru elettroniku tal-IPM.  
            
            
               Il-Kapitolu V jistabbilixxi r-rekwiżiti li, f’ċerti ċirkostanzi, l-utenti professjonali, id-distributuri u l-konsulenti għandu jkollhom ċertifikat ta’ taħriġ.  Jistabbilixxi wkoll rekwiżiti ġenerali għall-użu tal-pestiċidi u tat-tagħmir ta’ applikazzjoni. Barra minn hekk, fih dispożizzjonijiet dwar: 
            
            
               (i)
                     l-użu tal-pestiċidi f’żoni sensittivi; 
            
            
               (ii)
                     il-protezzjoni tal-ambjent akkwatiku u tal-ilma tax-xorb; 
            
            
               (iii)
                     applikazzjoni mill-ajru; 
            
            
               (iv)
                     il-ħżin, ir-rimi u l-immaniġġjar; u 
            
            
               (v)
                     il-konsulenza dwar l-użu tal-pestiċidi.
            
            
               Il-Kapitolu VI jistabbilixxi r-rekwiżiti għall-bejgħ ta’ prodotti għall-protezzjoni tal-pjanti. Jistabbilixxi wkoll it-tip ta’ informazzjoni dwar il-pestiċidi li trid tiġi pprovduta lill-akkwirenti fil-ħin tal-bejgħ. 
            
            
               Il-Kapitolu VII jirrikjedi li l-Istati Membri jistabbilixxu sistema għat-taħriġ u ċ-ċertifikazzjoni ta’ utenti professjonali, konsulenti u distributuri. Jipprevedi l-ħolqien ta’ sistema konsultattiva indipendenti. Jirrikjedi li l-Istati Membri jqajmu sensibilizzazzjoni dwar il-kwistjonijiet tal-pestiċidi u jippubblikaw informazzjoni importanti online. Dan jirrikjedi wkoll li l-Istati Membri jiġbru informazzjoni dwar inċidenti ta’ avvelenament akut u kroniku minħabba l-pestiċidi. 
            
            
               Il-Kapitolu VIII huwa relatat mat-tagħmir ta’ applikazzjoni tal-pestiċidi. Jistabbilixxi r-rekwiżiti għall-ispezzjoni tat-tagħmir ta’ applikazzjoni f’użu professjonali. Huwa jipprevedi reġistru/i elettroniku/elettroniċi biex jirreġistra(w) l-informazzjoni dwar it-tagħmir kollu ta’ applikazzjoni f’użu professjonali. Jistabbilixxi rekwiżiti ta’ notifika għat-trasferiment tas-sjieda jew għall-irtirar mill-użu. Jeħtieġ spezzjonijiet f’intervalli ta’ tliet snin, bil-possibbiltà ta’ deroga minn dawk ir-rekwiżiti ta’ spezzjoni għal ċertu tagħmir ta’ applikazzjoni.
            
            
               Il-Kapitolu IX jistabbilixxi l-metodoloġija għall-kalkolu tal-indikaturi tar-riskju armonizzati u għall-kalkolu tal-progress lejn il-miri ta’ tnaqqis għall-2030. 
            
            
               Il-Kapitolu X jistabbilixxi dispożizzjonijiet amministrattivi u finanzjarji: 
            
            
               (i)għan-notifika lill-awtoritajiet kompetenti rilevanti lill-Kummissjoni; 
            
            
               (ii)għall-penali; u 
            
            
               (iii)għat-tariffi u l-imposti.
            
            
               Il-Kapitolu XI jipprevedi l-kundizzjonijiet għall-adozzjoni ta’ atti delegati u ta’ implimentazzjoni skont l-SUR.
            
            
               Il-Kapitolu XII iħassar l-SUD u jipprevedi d-dħul fis-seħħ u l-applikazzjoni tal-SUR.
            
            
               2022/0196 (COD)
            
            
               Proposta għal
            
            
               REGOLAMENT TAL-PARLAMENT EWROPEW U TAL-KUNSILL
            
         
         
            
               dwar l-użu sostenibbli tal-prodotti għall-protezzjoni tal-pjanti u li jemenda r-Regolament (UE) 2021/2115
            
            
               (Test b’rilevanza għaż-ŻEE)
            
            
               IL-PARLAMENT EWROPEW U L-KUNSILL TAL-UNJONI EWROPEA,
            
            
               Wara li kkunsidraw it-Trattat dwar il-Funzjonament tal-Unjoni Ewropea, u b’mod partikolari l-Artikolu 192(1) tiegħu,
            
            
               Wara li kkunsidraw il-proposta tal-Kummissjoni Ewropea,
            
            
               Wara li l-abbozz tal-att leġiżlattiv intbagħat lill-parlamenti nazzjonali,
            
            
               Wara li kkunsidraw l-opinjoni tal-Kumitat Ekonomiku u Soċjali Ewropew
                  35
               ,
            
            
               Wara li kkunsidraw l-opinjoni tal-Kumitat tar-Reġjuni
                  36
               ,
            
            
               Filwaqt li jaġixxu skont il-proċedura leġiżlattiva ordinarja,
            
            
               Billi:
            
            
               (1)It-Trattat jirrikjedi li jiġi żgurat livell għoli ta’ protezzjoni tas-saħħa tal-bniedem u tal-ambjent fid-definizzjoni u fl-implimentazzjoni tal-politiki u tal-attivitajiet kollha tal-Unjoni, u jipprevedi li l-politika tal-Unjoni dwar l-ambjent għandha timmira lejn livell għoli ta’ protezzjoni.
            
            
               (2)Id-Direttiva 2009/128/KE tal-Parlament Ewropew u tal-Kunsill
                  37
                stabbiliet qafas biex jinkiseb użu sostenibbli tal-pestiċidi billi jitnaqqsu r-riskji u l-impatti tal-użu tal-pestiċidi fuq is-saħħa tal-bniedem u fuq l-ambjent. L-evalwazzjoni
                  38
                ta’ dik id-Direttiva sabet li ma laħqitx l-objettivi ġenerali tagħha u li l-Istati Membri ma implimentawhiex b’mod sodisfaċenti. Din il-konklużjoni ġiet ikkonfermata f’rapporti mill-Kummissjoni lill-Parlament Ewropew u lill-Kunsill fl-2017
                  39
                u fl-2020
                  40
               . 
            
            
               (3)Ir-riżoluzzjoni tal-Parlament Ewropew tat-12 ta’ Frar 2019 dwar l-implimentazzjoni tad-Direttiva 2009/128/KE dwar l-użu sostenibbli tal-pestiċidi
                  41
                osservat li l-Unjoni trid taġixxi mingħajr dewmien għat-tranżizzjoni lejn użu aktar sostenibbli tal-pestiċidi u talbet lill-Kummissjoni biex tipproponi mira vinkolanti ambizzjuża għall-Unjoni kollha għat-tnaqqis tal-użu tal-pestiċidi. Il-Parlament Ewropew afferma mill-ġdid it-talba tiegħu għal miri vinkolanti ta’ tnaqqis fir-riżoluzzjoni tiegħu tal-20 ta’ Ottubru 2021 dwar Strateġija mill-Għalqa sal-Platt għal sistema tal-ikel ġusta, tajba għas-saħħa u favur l-ambjent
                  42
               .
            
            
               (4)Fl-2018, studju
                  43
                mis-Servizz ta’ Riċerka tal-Parlament Ewropew (EPRS) sab progress f’ħafna Stati Membri iżda ksib ġenerali limitat tal-objettivi tad-Direttiva 2009/128/KE. Rapport speċjali tal-2020
                  44
                mill-Qorti Ewropea tal-Awdituri (QEA) dwar l-użu sostenibbli tal-prodotti għall-protezzjoni tal-pjanti sab li hemm progress limitat fil-kejl u t-tnaqqis tar-riskji mill-użu tal-prodotti għall-protezzjoni tal-pjanti u identifika dgħufijiet fil-qafas attwali tal-Unjoni. Kif ġie osservat fir-rapport ta’ informazzjoni tiegħu fir-rigward tal-evalwazzjoni tad-Direttiva 2009/128/KE
                  45
               , il-Kumitat Ekonomiku u Soċjali Ewropew iqis ukoll li huwa essenzjali li jiġu vvalutati mill-ġdid ir-rekwiżiti, il-miri, il-kundizzjonijiet u l-iskedi stabbiliti skont il-pjanijiet ta’ azzjoni nazzjonali.
            
            
               (5)Sabiex jiġi żgurat li l-objettivi tal-qafas ġuridiku tal-Unjoni dwar l-użu sostenibbli tal-prodotti għall-protezzjoni tal-pjanti jintlaħqu bis-sħiħ, jeħtieġ li dan jiġi adattat billi jiġu stabbiliti regoli aktar ċari u direttament applikabbli għall-operaturi. Barra minn hekk, jenħtieġ li jiġu ċċarati għadd ta’ regoli, inklużi r-regoli dwar l-applikazzjoni tal-ġestjoni integrata tal-pesti, ir-restrizzjonijiet tal-użu ta’ prodotti għall-protezzjoni tal-pjanti u l-ispezzjonijiet ta’ tagħmir użat biex jiġu applikati l-prodotti għall-protezzjoni tal-pjanti. Għalhekk huwa xieraq li d-Direttiva 2009/128/KE titħassar u tiġi sostitwita b’regolament.
            
            
               (6)Ir-regoli dwar il-prodotti bijoċidali huma stabbiliti fir-Regolament (UE) Nru 528/2012 tal-Parlament Ewropew u tal-Kunsill
                  46
               , u hija ppjanata evalwazzjoni ta’ dak ir-Regolament. Għalhekk, ma huwiex xieraq li jiġu introdotti regoli ġodda dwar l-użu tal-prodotti bijoċidali f’dan ir-Regolament.
            
            
               (7)Il-Komunikazzjoni tal-Kummissjoni intitolata “Il-Patt Ekoloġiku Ewropew”
                  47
                stabbiliet pjan direzzjonali ta’ miżuri ewlenin, inkluż miżuri leġiżlattivi, biex jitnaqqsu b’mod sinifikanti l-użu u r-riskju tal-pestiċidi kimiċi. Fl-Istrateġija mill-Għalqa sal-Platt
                  48
               , fl-Istrateġija tal-UE għall-Bijodiversità għall-2030
                  49
                u l-Pjan ta’ Azzjoni ta’ Tniġġis Żero
                  50
               , il-Kummissjoni impenjat ruħha li tieħu azzjoni biex tnaqqas b’50 % l-użu u r-riskju ġenerali mill-pestiċidi kimiċi sal-2030 u tnaqqas b’50 % l-użu ta’ pestiċidi aktar perikolużi (prodotti għall-protezzjoni tal-pjanti li fihom sustanza attiva waħda jew aktar approvata bħala kandidat għas-sostituzzjoni f’konformità mal-Artikolu 24 tar-Regolament (KE) Nru 1107/2009 tal-Parlament Ewropew u tal-Kunsill
                  51
                u elenkati fil-Parti E tal-Anness tar-Regolament ta’ Implimentazzjoni tal-Kummissjoni (UE) Nru 540/2011
                  52
               , jew li fihom sustanza attiva waħda jew aktar elenkata fl-Anness tar-Regolament ta’ Implimentazzjoni tal-Kummissjoni (UE) 2015/408
                  53
               ) sal-2030. L-użu sostenibbli tal-prodotti għall-protezzjoni tal-pjanti huwa wkoll komplementari għall-promozzjoni tal-biedja organika u għall-ilħuq tal-mira tal-Istrateġija mill-Għalqa sal-Platt ta’ mill-inqas 25 % tal-art agrikola tal-Unjoni taħt biedja organika sal-2030. Jappoġġa l-objettivi tal-qafas strateġiku tal-UE dwar is-saħħa u s-sikurezza fuq il-post tax-xogħol
                  54
                u b’hekk jikkontribwixxi għall-implimentazzjoni tal-prinċipju 10 tal-Pilastru Ewropew tad-Drittijiet Soċjali dwar ambjent tax-xogħol tajjeb għas-saħħa, sikur u adattat sew.
            
            
               (8)Żewġ inizjattivi taċ-ċittadini Ewropej jindirizzaw l-użu tal-pestiċidi u jitolbu miri ambizzjużi ta’ tnaqqis. L-inizjattiva “
               
                  Projbizzjoni tal-glifosat biex b’hekk in-nies u l-ambjent ikunu protetti mill-pestiċidi tossiċi
               
               ” sottomessa lill-Kummissjoni fis-6 ta’ Ottubru 2017 talbet lill-Kummissjoni, taħt it-tielet għan tagħha, “jiġu stabbiliti miri obbligatorji mal-UE kollha għat-tnaqqis fl-użu tal-pestiċidi, bil-għan li jkollna ġejjieni ħieles mill-pestiċidi”. Fit-
               
                  tweġiba tagħha adottata fit-12 ta’ Diċembru 2017
               
               , il-Kummissjoni ddikjarat li se tevalwa mill-ġdid il-ħtieġa għal miri obbligatorji fl-UE kollha għall-pestiċidi. Aktar reċentement, l-inizjattiva “
               
                  Insalvaw lin-naħal u lill-bdiewa!
               
               ”
               
                  Lejn agrikoltura favur in-naħal għal ambjent b’saħħtu
               
                tistieden lill-Kummissjoni tipproponi atti legali “biex tipproponi atti legali biex gradwalment jitneħħew il-pestiċidi sintetiċi sal-2035, biex terġa' tiġi stabbilita l-bijodiversità, u biex jiġu appoġġjati l-bdiewa fit-tranżizzjoni.” L-inizjattiva ġabret aktar minn 1 miljun dikjarazzjoni ta’ appoġġ sat-30 ta’ Settembru 2021, li bħalissa qed jiġu vverifikati mill-awtoritajiet tal-Istati Membri.
            
            
               (9)Fir-rapport finali tal-Konferenza dwar il-Ġejjieni tal-Ewropa, ippubblikat fid-9 ta’ Mejju 2022, fir-rigward tal-proposti dwar l-agrikoltura, il-produzzjoni tal-ikel, il-bijodiversità u l-ekosistemi, it-tniġġis, iċ-ċittadini jitolbu lill-Unjoni b’mod partikolari biex jitnaqqas b’mod sinifikanti l-użu tal-pestiċidi u tal-fertilizzanti kimiċi, f’konformità mal-miri eżistenti, filwaqt li xorta waħda tiġi żgurata s-sigurtà tal-ikel, u l-appoġġ għar-riċerka biex jiġu żviluppati alternattivi aktar sostenibbli u bbażati fuq in-natura. Iċ-ċittadini jitolbu għal aktar riċerka u innovazzjonijiet, inkluż f’soluzzjonijiet teknoloġiċi għall-produzzjoni sostenibbli, ir-reżistenza tal-pjanti, u l-biedja ta’ preċiżjoni, u aktar komunikazzjoni, sistemi konsultattivi, u taħriġ għall-bdiewa u mingħandhom kif ukoll talbu lill-Unjoni biex tipproteġi l-insetti, b’mod partikolari l-insetti indiġeni u dakkara.
                  55
                
            
            
               (10)Fil-konklużjonijiet tiegħu tad-19 ta’ Ottubru 2020
                  56
               , il-Kunsill tal-Unjoni Ewropea, meta osserva l-miri ta’ tnaqqis tal-Kummissjoni għall-użu tal-pestiċidi stabbiliti fl-Istrateġija mill-Għalqa sal-Platt, indika li l-ilħuq ta’ dawk il-miri se jeħtieġ sforzi mill-Istati Membri u mill-partijiet ikkonċernati kollha u kooperazzjoni, konsultazzjoni u kollaborazzjoni intensivi. Il-Kunsill talab ukoll lill-Kummissjoni biex tiżgura li dawn il-miri jkunu miri tal-Unjoni li għalihom l-Istati Membri kollha jridu jikkontribwixxu permezz ta’ azzjoni fil-livell nazzjonali. Il-konklużjonijiet tal-Kunsill jitolbu li dawn il-miri jiġu stabbiliti filwaqt li jitqiesu l-kisbiet sal-lum, kif ukoll il-punti tat-tluq, iċ-ċirkostanzi u l-kundizzjonijiet differenti tal-Istati Membri.
            
         
         
            
               (11)L-aġenti ta’ kontroll bijoloġiku huma alternattiva ta’ kontroll sostenibbli għall-użu ta’ prodotti kimiċi għall-kontroll ta’ organiżmi ta’ ħsara. Kif ġie osservat fid-Deċiżjoni tal-Kunsill (UE) 2021/1102
                  57
               , l-aġenti ta’ kontroll bijoloġiku għandhom importanza dejjem akbar fl-agrikoltura u l-forestrija sostenibbli, u għandhom rwol strumentali fis-suċċess tal-ġestjoni integrata tal-pesti u tal-biedja organika. L-aċċess għall-kontrolli bijoloġiċi jiffaċilita t-tbegħid mill-prodotti kimiċi għall-protezzjoni tal-pjanti. Huwa xieraq li l-bdiewa jiġu mħeġġa jaqilbu għal metodi agrikoli b’input baxx, inkluża l-biedja organika.  Għalhekk huwa xieraq li jiġi ddefinit il-kunċett ta’ kontroll bijoloġiku bħala bażi għall-Istati Membri biex jistabbilixxu miri indikattivi biex jiżdied il-perċentwal ta’ għelejjel li fuqhom jintużaw aġenti ta’ kontroll bijoloġiku.
            
            
               (12)L-objettiv tal-Istrateġija mill-Għalqa sal-Platt huwa li jsir progress sostanzjali fit-tnaqqis tal-użu ta’ prodotti kimiċi għall-protezzjoni tal-pjanti b’mod ekonomikament vijabbli. Sabiex jintlaħaq dak l-għan, huwa meħtieġ li jiġu stabbiliti miri kwantifikati fil-livelli tal-Unjoni u tal-Istati Membri għat-tnaqqis fl-użu u fir-riskju ta’ prodotti kimiċi għall-protezzjoni tal-pjanti u l-użu ta’ prodotti għall-protezzjoni tal-pjanti aktar perikolużi għall-monitoraġġ tal-progress. Il-miri nazzjonali jenħtieġ li jiġu stabbiliti mil-liġi nazzjonali sabiex jiġu żgurati progress u responsabbiltà adegwati fir-rigward tagħhom. Dawn il-miri nazzjonali vinkolanti jenħtieġ li jintlaħqu wkoll mill-Istati Membri sal-2030. It-tnaqqis fl-użu ta’ prodotti kimiċi għall-protezzjoni tal-pjanti huwa mistenni li jnaqqas b’mod sinifikanti r-riskji għas-saħħa u s-sikurezza okkupazzjonali għall-utenti professjonali.
            
            
               (13)Minħabba l-livelli differenti ta’ progress storiku u d-differenzi fl-intensità tal-użu tal-pestiċidi bejn l-Istati Membri, huwa meħtieġ li l-Istati Membri jingħataw xi flessibbiltà huma u jistabbilixxu l-miri nazzjonali vinkolanti tagħhom stess (“miri nazzjonali għat-tnaqqis sal-2030”). L-intensità tal-użu titkejjel l-aħjar billi l-kwantità totali ta’ sustanzi attivi mqiegħda fis-suq, u għalhekk użati, fil-forma ta’ prodotti għall-protezzjoni tal-pjanti fi Stat Membru partikolari tiġi diviża bl-erja tas-superfiċje li fuqha ġew applikati s-sustanzi attivi. L-intensità fl-użu tal-pestiċidi kimiċi, u b’mod partikolari tal-pestiċidi aktar perikolużi, tikkorrelata ma’ dipendenza akbar fuq il-pestiċidi kimiċi, riskji akbar għas-saħħa tal-bniedem u l-ambjent u prattiki tal-biedja inqas sostenibbli. Għalhekk huwa xieraq li l-Istati Membri jitħallew iqisu l-intensità aktar baxxa tal-użu tagħhom tal-pestiċidi kimiċi mill-medja tal-Unjoni meta jistabbilixxu l-miri nazzjonali għat-tnaqqis sal-2030 tagħhom. Huwa xieraq ukoll li jkunu rikjesti jqisu l-intensità ogħla tal-użu tal-pestiċidi kimiċi mill-medja tal-Unjoni meta jistabbilixxu l-miri nazzjonali għat-tnaqqis sal-2030 tagħhom. Sabiex jingħata rikonoxximent lill-isforzi passati tal-Istati Membri, jenħtieġ li dawn jitħallew iqisu wkoll il-progress storiku qabel l-adozzjoni tal-Istrateġija mill-Għalqa sal-Platt meta jistabbilixxu miri nazzjonali għat-tnaqqis sal-2030. Min-naħa l-oħra, meta l-Istati Membri jkunu żiedu, jew għamlu biss tnaqqis limitat fl-użu ta’ prodotti għall-protezzjoni tal-pjanti jew ir-riskju minnhom, issa jenħtieġ li jagħmlu kontribut akbar għall-ilħuq tal-miri tal-Unjoni għat-tnaqqis sal-2030, filwaqt li jqisu wkoll l-intensità tal-użu tal-pestiċidi tagħhom. Madankollu, sabiex jiġi żgurat sforz ġust u kollettiv lejn l-ilħuq ta’ miri għall-Unjoni kollha u livell adegwat ta’ ambizzjoni, jenħtieġ li jiġu stabbiliti limiti minimi għall-miri nazzjonali għat-tnaqqis sal-2030. Ir-reġjuni ultraperiferiċi tal-UE, kif elenkati fl-Artikolu 349 tat-Trattat, jinsabu fl-Oċean Atlantiku, fil-Karibew u fl-Oċean Indjan. Minħabba restrizzjonijiet permanenti bħad-distanza tagħhom lejn il-kontinent Ewropew, l-insularità u l-esponiment għoli għat-tibdil fil-klima, huwa xieraq li l-Istati Membri jitħallew iqisu l-ħtiġijiet speċifiċi ta’ dawn ir-reġjuni fir-rigward tal-użu ta’ prodotti għall-protezzjoni tal-pjanti u miżuri mfassla apposta għal kundizzjonijiet klimatiċi u għelejjel speċifiċi. Sabiex jiġi żgurat sforz ġust u kollettiv lejl l-ilħuq tal-miri komuni tal-Unjoni, meta Stat Membru jilħaq il-livell tal-mira ta’ tnaqqis nazzjonali għall-2030 tiegħu qabel l-2030, jenħtieġ li ma jkunx rikjest jagħmel sforzi addizzjonali, iżda jeħtieġ li jimmonitorja mill-qrib il-fluttwazzjonijiet annwali fl-użu u fir-riskju tal-prodotti kimiċi għall-protezzjoni tal-pjanti u fl-użu tal-prodotti għall-protezzjoni tal-pjanti aktar perikolużi biex jiżgura l-progress lejn l-ilħuq tal-mira ta’ tnaqqis nazzjonali għall-2030 rispettiva. Fl-interess tat-trasparenza, it-tweġibiet tal-Istati Membri għal kwalunkwe rakkomandazzjoni tal-Kummissjoni fir-rigward tal-livell ta’ ambizzjoni tal-miri nazzjonali u l-progress annwali li jsir lejhom jenħtieġ li jkunu aċċessibbli għall-pubbliku. 
            
            
               (14)L-Istati Membri jenħtieġ li jabbozzaw u jippubblikaw pjanijiet ta’ azzjoni nazzjonali. Sabiex il-pjanijiet ta’ azzjoni nazzjonali tal-Istati Membri jkunu effettivi, jenħtieġ li jkun fihom objettivi kwantitattivi, referenzi għal miri nazzjonali għat-tnaqqis sal-2030 vinkolanti, kif stabbiliti fil-liġi nazzjonali, flimkien ma’ miri indikattivi relatati stabbiliti fil-pjanijiet ta’ azzjoni, miżuri, skedi u indikaturi nazzjonali biex jitnaqqsu r-riskji u l-impatti tal-użu tal-pestiċidi fuq is-saħħa tal-bniedem u l-ambjent. Dan se jippermetti approċċ strutturat għall-istabbiliment ta’ objettivi u miri kwantitattivi, b’rabta ċara mal-miri nazzjonali għat-tnaqqis sal-2030. Sabiex tiġi mmonitorjata l-konformità mad-dispożizzjonijiet ta’ dan ir-Regolament, jenħtieġ li l-Istati Membri jkunu meħtieġa wkoll jirrapportaw kull sena dwar il-miri u data kwantitattiva preċiża relatata mal-konformità mad-dispożizzjonijiet dwar l-użu, it-taħriġ, it-tagħmir ta’ applikazzjoni u l-ġestjoni integrata tal-pesti.
            
            
               (15)Sabiex jintlaħqu l-miri ta’ tnaqqis għall-Unjoni kollha (“miri tal-Unjoni għat-tnaqqis sal-2030”) kif ukoll il-miri nazzjonali għat-tnaqqis sal-2030, huwa meħtieġ li jiżdiedu d-disponibbiltà u l-użu tal-kontroll bijoloġiku u alternattivi oħra mhux kimiċi. Id-disponibbiltà ta’ dawn l-alternattivi se tinċentiva l-adozzjoni ta’ prattiki ta’ ġestjoni tal-pesti b’input baxx ta’ pestiċidi bħall-biedja organika. 
            
            
               (16)L-implimentazzjoni ta’ politiki u miżuri fl-oqsma tal-użu sostenibbli tal-prodotti għall-protezzjoni tal-pjanti għandha impatt fuq l-ambjent. fuq is-saħħa pubblika u fuq il-kundizzjonijiet tax-xogħol. Għalhekk, l-Istati Membri jenħtieġ li jiżguraw li l-pubbliku u l-imsieħba soċjali jingħataw biżżejjed opportunitajiet biex jipparteċipaw fit-tħejjija tal-pjanijiet ta’ azzjoni nazzjonali tal-Istati Membri u biex jiġu kkonsultati dwarhom, f’konformità, fejn applikabbli, mad-Direttiva 2001/42/KE tal-Parlament Ewropew u tal-Kunsill
                  58
               .
            
            
               (17)Sabiex jiġu żgurati l-konsistenza u l-komplementarjetà ma’ leġiżlazzjoni relatata, il-pjanijiet ta’ azzjoni nazzjonali tal-Istati Membri jenħtieġ li jqisu d-Direttiva 2009/147/KE tal-Parlament Ewropew u tal-Kunsill
                  59
               , id-Direttiva tal-Kunsill 92/43/KEE
                  60
               , id-Direttiva 2000/60/KE tal-Parlament Ewropew u tal-Kunsill
                  61
               , id-Direttiva tal-Kunsill 91/676/KEE
                  62
               , id-Direttiva 2008/50/KE tal-Parlament Ewropew u tal-Kunsill
                  63
               , id-Direttiva (UE) 2016/2284 tal-Parlament Ewropew u tal-Kunsill
                  64
                u r-Regolament xxx/xxx dwar ir-restawr tan-natura [għandha tiddaħħal referenza għal att adottat] u jenħtieġ li jkunu konsistenti mal-Pjanijiet Strateġiċi tal-Politika Agrikola Komuni (“PAK”) imfassla f’konformità mar-Regolament (UE) 2021/2115 tal-Parlament Ewropew u tal-Kunsill
                  65
               .
            
            
               (18)L-istrumenti ekonomiċi, inklużi dawk taħt il-PAK li jipprovdu appoġġ lill-bdiewa, jista’ jkollhom rwol kruċjali fl-ilħuq tal-objettivi relatati mal-użu sostenibbli tal-prodotti għall-protezzjoni tal-pjanti u, b’mod partikolari, it-tnaqqis tal-użu ta’ prodotti kimiċi għall-protezzjoni tal-pjanti. L-Istati Membri jridu juru fil-pjanijiet Strateġiċi nazzjonali tagħhom tal-PAK li l-implimentazzjoni tagħhom tal-PAK tikkontribwixxi għal leġiżlazzjoni rilevanti oħra tal-Unjoni u l-objettivi tagħhom, inklużi l-objettivi skont dan ir-Regolament, u tappoġġahom.
            
            
               (19)Għall-finijiet ta’ trasparenza u sabiex jiġi mħeġġeġ progress akbar, huwa meħtieġ li jitkejjel il-progress li sar mill-Istati Membri fir-rigward tal-ilħuq tal-miri nazzjonali għat-tnaqqis sal-2030 u miri nazzjonali indikattivi oħra ta’ tnaqqis. Dan jenħtieġ li jsir fuq bażi annwali permezz ta’ rapporti annwali ta’ progress u ta’ implimentazzjoni. Sabiex jiġi mmonitorjat il-livell ta’ konformità ma’ dan ir-Regolament b’mod simplifikat u faċilment komparabbli, l-Istati Membri jenħtieġ li jinkludu wkoll data kwantitattiva fir-rigward tal-implimentazzjoni ta’ dan ir-Regolament fir-rigward tal-użu, it-taħriġ, it-tagħmir ta’ applikazzjoni u l-ġestjoni integrata tal-pesti. Sabiex il-Kummissjoni tħeġġeġ il-progress lejn l-ilħuq tal-miri nazzjonali għat-tnaqqis sal-2030 u miri nazzjonali indikattivi oħrajn ta’ tnaqqis, inkluż kwalunkwe miżura li tappoġġa tali lħuq, il-Kummissjoni jenħtieġ li tanalizza tali progress u miżuri kull sentejn.
            
            
               (20)Huwa meħtieġ approċċ għall-kontroll tal-pesti li jsegwi l-ġestjoni integrata tal-pesti fl-iżgurar ta’ kunsiderazzjoni bir-reqqa tal-mezzi kollha disponibbli li jiskoraġġixxu l-iżvilupp ta’ popolazzjonijiet ta’ organiżmi ta’ ħsara, filwaqt li l-użu ta’ prodotti kimiċi għall-protezzjoni tal-pjanti jinżamm f’livelli li huma ekonomikament u ekoloġikament ġustifikati u li jimminimizzaw ir-riskji għas-saħħa tal-bniedem u għall-ambjent għall-protezzjoni tas-saħħa tal-bniedem u tal-ambjent. “Ġestjoni integrata tal-pesti” tenfasizza t-tkabbir ta’ għelejjel b’saħħithom bl-inqas tfixkil possibbli għall-agroekosistemi, tħeġġeġ mekkaniżmi naturali ta’ kontroll tal-pesti u tuża kontroll kimiku biss meta l-mezzi l-oħra kollha ta’ kontroll jiġu eżawriti. Sabiex jiġi żgurat li l-ġestjoni integrata tal-pesti tiġi implimentata b’mod konsistenti fil-prattika, huwa meħtieġ li jiġu stabbiliti regoli ċari f’dan ir-Regolament. Sabiex ikun hemm konformità mal-obbligu li tiġi segwita l-ġestjoni integrata tal-pesti, utent professjonali jenħtieġ li jqis u jimplimenta l-metodi u l-prattiki kollha li jevitaw l-użu ta’ prodotti għall-protezzjoni tal-pjanti. Il-prodotti kimiċi għall-protezzjoni tal-pjanti jenħtieġ li jintużaw biss meta jkunu ġew eżawriti l-mezzi l-oħrajn kollha ta’ kontroll. Sabiex tiġi żgurata u mmonitorjata l-konformità ma’ dan ir-rekwiżit, huwa importanti li l-utenti professjonali jżommu rekord tar-raġunijiet għaliex japplikaw prodotti għall-protezzjoni tal-pjanti jew tar-raġunijiet għal kwalunkwe azzjoni oħra meħuda f’konformità mal-ġestjoni integrata tal-pesti u ta’ pariri riċevuti b’appoġġ għall-implimentazzjoni tagħhom ta’ ġestjoni integrata tal-pesti minn konsulenti indipendenti. Dawn ir-rekords huma meħtieġa wkoll għall-applikazzjonijiet mill-ajru. 
            
            
               (21)Sabiex tiġi evitata duplikazzjoni bla bżonn, il-Kummissjoni jenħtieġ li tistabbilixxi mudell standard għall-Istati Membri biex jintegraw ir-rekords miżmuma mill-utenti professjonali ta’ azzjonijiet meħuda f’konformità mal-ġestjoni integrata tal-pesti ma’ dawk miżmuma skont l-Artikolu 67 tar-Regolament (KE) Nru 1107/2009.
            
            
               (22)Sabiex tiġi ffaċilitata l-konformità mal-ġestjoni integrata tal-pesti, huwa meħtieġ li jiġu stabbiliti regoli speċifiċi għall-għelejjel li utent professjonali jrid isegwi fir-rigward tal-għalla speċifiku u tar-reġjun li fih jopera l-utent professjonali. Tali regoli jenħtieġ li jibdlu r-rekwiżiti ta’ ġestjoni integrata tal-pesti fi kriterji verifikabbli li japplikaw għall-għalla speċifika. Sabiex jiġi żgurat li r-regoli speċifiċi għall-għelejjel ikunu konformi mar-rekwiżiti tal-ġestjoni integrata tal-pesti, jenħtieġ li jiġu stabbiliti regoli dettaljati dwar dak li jenħtieġ li jkun fihom, u jenħtieġ li l-Kummissjoni tivverifika l-iżvilupp, l-implimentazzjoni u l-infurzar tagħhom fil-prattika.
            
            
               (23)Sabiex tiġi vverifikata l-konformità mill-utenti professjonali mal-ġestjoni integrata tal-pesti, jenħtieġ li jinżamm reġistru elettroniku integrat tal-ġestjoni tal-organiżmi ta’ ħsara u tal-użu tal-prodotti għall-protezzjoni tal-pjanti bil-għan li tiġi vverifikata l-konformità mar-regoli dwar il-ġestjoni integrata tal-pesti stabbiliti f’dan ir-Regolament u li jiġi appoġġat l-iżvilupp tal-politika tal-Unjoni. Jenħtieġ li jingħata wkoll aċċess għar-reġistru lill-awtoritajiet nazzjonali tal-istatistika għall-iżvilupp, il-produzzjoni u d-disseminazzjoni tal-istatistika uffiċjali f’konformità mal-Kapitolu V tar-Regolament (KE) Nru 223/2009 tal-Parlament Ewropew u tal-Kunsill
                  66
               . Dan ir-reġistru jenħtieġ li jirreġistra kwalunkwe miżura jew intervent preventiv u r-raġunijiet għal dik il-miżura jew intervent preventiv. Dan jipprovdi lill-awtoritajiet kompetenti bl-informazzjoni meħtieġa biex jivverifikaw jekk utent professjonali jkunx wettaq proċess ta’ teħid ta’ deċiżjonijiet, f’konformità mal-ġestjoni integrata tal-pesti, qabel ma jiddetermina l-miżura jew l-intervent preventiv speċifiku. Ir-reġistru jenħtieġ li jkun fih ukoll dettalji fir-rigward tal-pariri meħtieġa kull sena b’appoġġ għall-ġestjoni integrata tal-pesti sabiex jiġi vverifikat li jkun qed iseħħ dan l-ippjanar strateġiku aktar fit-tul fir-rigward tal-ġestjoni integrata tal-pesti. 
            
            
               (24)Sabiex jiġi żgurat li l-prodotti għall-protezzjoni tal-pjanti u t-tagħmir ta’ applikazzjoni relatat jintużaw b’mod li jipproteġi s-saħħa tal-bniedem u l-ambjent, huwa meħtieġ li jiġu previsti rekwiżiti ġenerali dwar l-utenti professjonali fir-rigward tat-taħriġ meħtieġ għall-użu ta’ ċerti prodotti għall-protezzjoni tal-pjanti jew tagħmir għall-applikazzjoni, l-użu ta’ prodotti għall-protezzjoni tal-pjanti aktar perikolużi u l-ħtieġa li jkun hemm konformità mar-rekwiżiti ta’ spezzjoni għat-tagħmir ta’ applikazzjoni f’użu professjonali.
            
            
               (25)L-użu ta’ prodotti għall-protezzjoni tal-pjanti jista’ jkollu impatti partikolarment negattivi f’ċerti żoni użati frekwentement mill-pubbliku ġenerali jew minn gruppi vulnerabbli, komunitajiet li fihom jgħixu u jaħdmu n-nies u żoni ekoloġikament sensittivi, bħal siti ta’ Natura 2000 protetti f’konformità mad-Direttiva 2009/147/KE tal-Parlament Ewropew u tal-Kunsill
                  67
                u mad-Direttiva tal-Kunsill 92/43/KEE
                  68
               . Jekk il-prodotti għall-protezzjoni tal-pjanti jintużaw f’żoni użati mill-pubbliku ġenerali, il-possibbiltà ta’ esponiment tal-bnedmin għal tali prodotti għall-protezzjoni tal-pjanti hija għolja. Sabiex jiġu protetti s-saħħa tal-bniedem u l-ambjent, l-użu ta’ prodotti għall-protezzjoni tal-pjanti f’żoni sensittivi u fi tliet metri bogħod minn tali żoni, għalhekk jenħtieġ li jiġi pprojbit. Id-derogi mill-projbizzjoni jenħtieġ li jkunu permessi biss f’ċerti kundizzjonijiet u fuq bażi ta’ każ b’każ.
            
            
               (26)L-ambjent akkwatiku u l-provvisti tal-ilma tax-xorb huma partikolarment sensittivi għall-prodotti għall-protezzjoni tal-pjanti. Sabiex jiġi protett l-ambjent akkwatiku, l-użu ta’ prodotti għall-protezzjoni tal-pjanti fiż-żoni tal-ilma tal-wiċċ u madwarhom għalhekk jenħtieġ li jiġi pprojbit. L-Istati Membri jenħtieġ li jkollhom fis-seħħ miżuri xierqa biex jevitaw id-deterjorament tal-ilma tal-wiċċ u tal-ilma ta’ taħt l-art kif ukoll tal-ilmijiet kostali u tal-baħar, u jippermettu l-ilħuq ta’ stat tajjeb tal-ilma tal-wiċċ u tal-ilma ta’ taħt l-art, biex jipproteġu l-ambjent akkwatiku u l-provvisti tal-ilma tax-xorb mill-impatt tal-prodotti għall-protezzjoni tal-pjanti. Barra minn hekk, huwa importanti li l-utenti professjonali jiġu mħarrġa dwar kif jimminimizzaw jew jeliminaw l-applikazzjonijiet ta’ ċerti prodotti għall-protezzjoni tal-pjanti kklassifikati bħala “Jagħmel ħsara lill-organiżmi akkwatiċi b’mod li jħalli effetti dejjiema”, “Tossiku ħafna għall-organiżmi akkwatiċi b’mod li jħalli effetti dejjiema” jew “Tossiku għall-organiżmi akkwatiċi b’mod li jħalli effetti dejjiema”. Huwa importanti wkoll li l-utenti professjonali jiġu mħarrġa dwar l-importanza li tingħata preferenza lil prodotti għall-protezzjoni tal-pjanti b’riskju baxx jew alternattivi mhux kimiċi, dwar l-użu ta’ teknoloġija li tnaqqas id-deriva u miżuri ta’ mitigazzjoni tar-riskju.
            
            
               (27)Il-biedja ta’ preċiżjoni tirreferi għas-sistemi ta’ ġestjoni agrikola li jadattaw bir-reqqa l-ġestjoni tal-għelejjel biex jissodisfaw kundizzjonijiet lokalizzati bħal dawk li jinsabu fl-irqajja’ tal-art. L-applikazzjoni tat-teknoloġija eżistenti, inkluż l-użu ta’ data u servizzi spazjali tal-UE (Galileo u Copernicus), għandha l-potenzjal li tnaqqas b’mod sinifikanti l-użu tal-pestiċidi. Għalhekk huwa meħtieġ li jiġi previst qafas leġiżlattiv li jinċentiva l-iżvilupp tal-biedja ta’ preċiżjoni. l-applikazzjoni ta’ prodotti għall-protezzjoni tal-pjanti minn inġenju tal-ajru, inkluż l-applikazzjoni minn ajruplani, ħelikopters u droni, normalment tkun inqas preċiża minn mezzi oħra ta’ applikazzjoni, u għalhekk tista’ potenzjalment tikkawża impatti negattivi fuq is-saħħa tal-bniedem u fuq l-ambjent. Għalhekk, l-applikazzjoni mill-ajru jenħtieġ li tiġi pprojbita, b’derogi limitati fuq bażi ta’ każ b’każ fejn ikollha impatt inqas negattiv fuq is-saħħa tal-bniedem u fuq l-ambjent minn kwalunkwe metodu ta’ applikazzjoni alternattiv, jew ma jkun hemm l-ebda metodu ta’ applikazzjoni alternattiv vijabbli. Huwa meħtieġ ukoll li jiġi rreġistrat l-għadd ta’ applikazzjonijiet mill-ajru mwettqa abbażi ta’ permessi mogħtija għall-applikazzjoni mill-ajru sabiex ikun hemm data ċara dwar kemm fil-fatt seħħew applikazzjonijiet mill-ajru li għalihom ingħataw permessi.
            
            
               (28)Madankollu, aktarx li ċerti inġenji tal-ajru mingħajr ekwipaġġ abbord (inkluż id-droni) se jippermettu l-applikazzjoni mill-ajru mmirata ta’ prodotti għall-protezzjoni tal-pjanti. Dawn l-inġenji tal-ajru mingħajr ekwipaġġ aktarx li jgħinu biex jitnaqqas l-użu ta’ prodotti għall-protezzjoni tal-pjanti minħabba applikazzjoni mmirata, u konsegwentement jgħinu biex jitnaqqsu r-riskji għas-saħħa tal-bniedem u għall-ambjent meta mqabbel mal-użu ta’ tagħmir ta’ applikazzjoni bbażat fuq l-art. Għalhekk huwa xieraq li f’dan ir-Regolament jiġu stabbiliti kriterji għal eżenzjoni ta’ ċerti inġenji tal-ajru mingħajr ekwipaġġ abbord mill-projbizzjoni tal-applikazzjoni mill-ajru. Huwa xieraq ukoll li l-applikazzjoni ta’ din l-eżenzjoni tiġi differita għal tliet snin minħabba l-istat attwali ta’ inċertezza xjentifika. 
            
            
               (29)L-immaniġġjar ta’ prodotti għall-protezzjoni tal-pjanti, inkluż il-ħżin, id-dilwizzjoni u t-taħlit ta’ tali prodotti, it-tindif tat-tagħmir tal-applikazzjoni wara l-użu, l-irkupru u r-rimi ta’ taħlitiet tat-tankijiet u r-rimi ta’ imballaġġ u fdalijiet vojta ta’ prodotti għall-protezzjoni tal-pjanti joħolqu riskji partikolari ta’ esponiment għall-bniedem u għall-ambjent. Għalhekk huwa xieraq li jiġu previsti miżuri speċifiċi li jindirizzaw dawn l-attivitajiet. Sal-punt li l-użu, il-ħżin u r-rimi tal-prodotti għall-protezzjoni tal-pjanti jirrikjedu l-konformità mar-rekwiżiti minimi tas-saħħa u tas-sikurezza fuq il-post tax-xogħol, dawk ir-rekwiżiti huma stipulati minn, fost l-oħrajn, id-Direttiva tal-Kunsill 89/391/KEE
                  69
               , id-Direttiva tal-Kunsill 89/656/KEE
                  70
               , id-Direttiva tal-Kunsill 98/24/KE
                  71
               , id-Direttiva 2004/37/KE tal-Parlament Ewropew u tal-Kunsill 
                  72
                u d-Direttiva 2009/104/KE tal-Parlament Ewropew u tal-Kunsill
                  73
               . 
            
            
               (30)Minħabba l-importanza tal-parir dwar l-użu ta’ prodotti għall-protezzjoni tal-pjanti bħala mezz biex jiġi appoġġat l-użu tagħhom b’mod li jipproteġi s-saħħa tal-bniedem u l-ambjent f’konformità mal-ġestjoni integrata tal-pesti, huwa importanti li l-konsulenti jkunu mħarrġa b’mod adegwat.
            
         
         
            
               (31)Il-bejgħ ta’ prodott għall-protezzjoni tal-pjanti huwa element importanti fil-katina tad-distribuzzjoni minħabba li jippermetti lid-distributuri jipprovdu l-informazzjoni meħtieġa biex jappoġġaw l-użu xieraq tiegħu. Fil-ħin tal-bejgħ jenħtieġ li jkun hemm disponibbli għax-xerrej jew għall-utent aħħari parir speċifiku dwar l-istruzzjonijiet ta’ sikurezza għas-saħħa tal-bniedem u għall-ambjent, sabiex ikunu jistgħu jitwieġbu mistoqsijiet li jiffaċilitaw l-użu korrett tal-prodott rilevanti għall-protezzjoni tal-pjanti. Għall-utenti mhux professjonali, jenħtieġ li fil-ħin tal-bejgħ tkun disponibbli informazzjoni ġenerali dwar l-użu sikur, l-immaniġġjar u l-ħżin tal-prodotti għall-protezzjoni tal-pjanti u dwar ir-rimi tal-imballaġġ ta’ tali prodotti, peress li dawk l-utenti ġeneralment ma jkollhomx l-istess għarfien prattiku bħall-utenti professjonali.
            
            
               (32)Huwa essenzjali li l-Istati Membri jistabbilixxu u jżommu sistemi ta’ taħriġ kemm inizjali kif ukoll taħriġ ta’ segwitu għad-distributuri, għall-konsulenti u għall-utenti professjonali tal-prodotti għall-protezzjoni tal-pjanti, kif ukoll sistemi ta’ ċertifikazzjoni biex iżommu rekord ta’ dan it-taħriġ, sabiex jiġi żgurat li dawk l-operaturi jkunu konxji bis-sħiħ tar-riskji potenzjali għas-saħħa tal-bniedem u għall-ambjent u tal-miżuri xierqa biex dawn ir-riskji jitnaqqsu kemm jista’ jkun. It-taħriġ għall-konsulenti jenħtieġ li jkun aktar estensiv minn dak tad-distributuri u tal-utenti professjonali peress li jridu jkunu jistgħu jappoġġaw l-implimentazzjoni xierqa ta’ ġestjoni integrata tal-pesti u ta’ regoli speċifiċi għall-għelejjel. L-użu jew ix-xiri ta’ prodott għall-protezzjoni tal-pjanti awtorizzat għall-użu professjonali jrid ikun limitat għal persuni fil-pussess ta’ ċertifikat ta’ taħriġ. Barra minn hekk, sabiex jiġi żgurat l-użu sikur tal-prodotti għall-protezzjoni tal-pjanti għas-saħħa tal-bniedem u għall-ambjent, id-distributuri jenħtieġ li fil-ħin tal-bejgħ ikunu meħtieġa jipprovdu kemm lix-xerrejja professjonali kif ukoll lil dawk mhux professjonali tal-prodotti għall-protezzjoni tal-pjanti informazzjoni speċifika għall-prodott.
            
            
               (33)Sabiex jiġi żgurat approċċ ippjanat għat-tekniki ta’ kontroll tal-organiżmi ta’ ħsara f’għadd ta’ staġuni ta’ tkabbir bil-għan li jiġi minimizzat kemm jista’ jkun l-użu ta’ prodotti kimiċi għall-protezzjoni tal-pjanti u biex tiġi żgurata implimentazzjoni xierqa tal-ġestjoni integrata tal-pesti, l-utenti professjonali jenħtieġ li jkunu meħtieġa jikkonsultaw regolarment konsulenti mħarrġa u indipendenti dwar il-ġestjoni tal-pesti, sabiex il-prodotti għall-protezzjoni tal-pjanti jintużaw biss bħala l-aħħar għażla. 
            
            
               (34)Meta jitqiesu r-riskji possibbli għas-saħħa tal-bniedem u għall-ambjent mill-użu ta’ prodotti għall-protezzjoni tal-pjanti, il-pubbliku jenħtieġ li jkollu aċċess għal informazzjoni aħjar dwar l-impatti ġenerali tal-użu ta’ tali prodotti permezz ta’ programmi ta’ sensibilizzazzjoni, informazzjoni mgħoddija permezz tad-distributuri u miżuri xierqa oħra.
            
            
               (35)Sabiex wieħed jifhem aħjar ix-xejriet rigward l-inċidenti ta’ avvelenament akut u ta’ avvelenament kroniku li jirriżultaw mill-esponiment tal-persuni għall-prodotti għall-protezzjoni tal-pjanti, kull Stat Membru jenħtieġ li jiġbor informazzjoni dwar dawn ix-xejriet. Jenħtieġ li l-Kummissjoni timmonitorja wkoll ix-xejriet ġenerali fil-livell tal-Unjoni. 
            
            
               (36)Sabiex jiġu minimizzati l-impatti negattivi tal-prodotti għall-protezzjoni tal-pjanti fuq is-saħħa tal-bniedem u fuq l-ambjent, huwa meħtieġ li jiġu previsti sistemi għal spezzjoni teknika regolari tat-tagħmir ta’ applikazzjoni fl-użu professjonali. Minħabba l-impatt potenzjalment imnaqqas tat-tagħmir ta’ applikazzjoni fl-użu professjonali li jirrappreżenta livell baxx ħafna ta’ użu, huwa xieraq ukoll li l-Istati Membri jitħallew jistabbilixxu rekwiżiti ta’ spezzjoni inqas stretti u jipprevedu intervalli ta’ spezzjoni differenti fir-rigward ta’ tali tagħmir. Barra minn hekk, minħabba l-kost relattivament baxx tax-xiri ta’ tagħmir ta’ applikazzjoni ġdid li jinżamm fl-idejn u ta’ pompi tal-bexx li jintlibsu mad-dahar meta mqabbel mal-kostijiet tal-ispezzjoni, huwa xieraq li tiġi prevista l-possibbiltà ta’ derogi nazzjonali mill-ispezzjoni obbligatorja ta’ tali tagħmir, soġġett għat-twettiq ta’ valutazzjoni tar-riskju li tkopri r-riskji għas-saħħa tal-bniedem u għall-ambjent ikkawżati minn tali tagħmir. Dik il-valutazzjoni jenħtieġ li tinkludi stima tal-iskala tal-użu tat-tagħmir. Sabiex tiġi żgurata l-konformità mar-rekwiżiti ta’ spezzjoni, huwa meħtieġ li kull Stat Membru jkollu jistabbilixxi reġistru tat-tagħmir ta’ applikazzjoni fl-użu professjonali u li jżomm dak ir-reġistru aġġornat. Peress li xi tagħmir ta’ applikazzjoni ma għandux IDs uniċi, huwa meħtieġ li ssir dispożizzjoni għall-provvista ta’ ID uniku għal tali tagħmir ta’ applikazzjoni biex jiġi żgurat li t-tagħmir kollu jiġi identifikat fiżikament.
            
            
               (37)Sabiex jiġi mmonitorjat il-progress miksub fit-tnaqqis tar-riskji u tal-impatti negattivi għas-saħħa tal-bniedem u għall-ambjent mill-użu ta’ prodotti għall-protezzjoni tal-pjanti, huwa meħtieġ li titkompla tintuża s-sistema ta’ indikaturi tar-riskju armonizzati stabbilita skont id-Direttiva (UE) 2009/128/KE.
            
            
               (38)Fil-kalkolu ta’ dawn l-indikaturi tar-riskju armonizzati u fil-progress lejn l-ilħuq ta’ miri vinkolanti tal-Unjoni u nazzjonali bbażati fuq l-Istrateġija mill-Għalqa sal-Platt, jenħtieġ li tintuża data statistika dwar il-prodotti għall-protezzjoni tal-pjanti miġbura f’konformità mar-Regolament (KE) Nru 1185/2009 tal-Parlament Ewropew u tal-Kunsill
                  74
               . Minħabba li l-użu tal-pestiċidi jvarja bejn is-snin skont, b’mod partikolari, it-temp, huwa xieraq perjodu ta’ referenza ta’ tliet snin biex jitqiesu dawn il-varjazzjonijiet. Il-perjodu ta’ referenza għall-kalkolu tal-indikaturi tar-riskju armonizzati 1 u 2 huwa l-2011–2013, peress li dan kien l-ewwel perjodu ta’ tliet snin li għalih il-Kummissjoni rċeviet id-data skont ir-Regolament (KE) Nru 1185/2009 u jikkoinċidi mad-dħul fis-seħħ tad-Direttiva 2009/128/KE. Il-perjodu ta’ referenza għall-kalkolu tal-progress lejn il-miri tal-Unjoni għat-tnaqqis sal-2030 huwa l-2015–2017, peress li dawn kienu l-aktar tliet snin riċenti li għalihom kienet disponibbli id-data fiż-żmien tat-tħabbir tal-Istrateġija “Mill-Għalqa sal-Platt”. Il-perjodu ta’ referenza għall-kalkolu ta’ indikatur ġdid tar-riskju armonizzat 2a huwa l-2022–2024, peress li dan se jkun l-ewwel perjodu ta’ tliet snin li għalih se tkun disponibbli d-data dwar iż-żoni ttrattati taħt kull awtorizzazzjoni għal sitwazzjoni ta’ emerġenza fil-protezzjoni tal-pjanti. 
            
            
               (39)Għalissa, l-unika data statistika robusta disponibbli fil-livell tal-Unjoni relatata mal-kummerċjalizzazzjoni u l-użu tal-prodotti għall-protezzjoni tal-pjanti hija l-istatistika dwar il-kwantitajiet ta’ sustanzi attivi fi prodotti għall-protezzjoni tal-pjanti mqiegħda fis-suq, u d-data dwar l-għadd ta’ awtorizzazzjonijiet għal sitwazzjonijiet ta’ emerġenza fil-protezzjoni tal-pjanti mogħtija skont ir-Regolament (KE) Nru 1107/2009. Dik l-istatistika tintuża fil-kalkolu tal-indikaturi tar-riskju armonizzati 1 u 2 skont id-Direttiva 2009/128/KE u fil-kalkolu tal-progress lejn il-miri tal-Unjoni għat-tnaqqis sal-2030 u l-miri nazzjonali għat-tnaqqis sal-2030 vinkolanti ibbażati fuq l-Istrateġija mill-Għalqa sal-Platt. L-indikatur il-ġdid tar-riskju armonizzat 2a se jiġi kkalkolat bl-użu ta’ statistika dwar l-għadd ta’ awtorizzazzjonijiet għal sitwazzjonijiet ta’ emerġenza fil-protezzjoni tal-pjanti, il-proprjetajiet tas-sustanzi attivi fil-prodotti għall-protezzjoni tal-pjanti soġġetti għal dawn l-awtorizzazzjonijiet, u ż-żoni ttrattati taħt dawn l-awtorizzazzjonijiet biex ir-riskji li jirriżultaw mill-awtorizzazzjonijiet għal sitwazzjonijiet ta’ emerġenza fil-protezzjoni tal-pjanti jiġu kkwantifikati aħjar.
            
            
               (40)Għal raġunijiet ta’ trasparenza, u biex tiġi żgurata implimentazzjoni uniformi mill-Istati Membri kollha, il-metodoloġija għall-kalkolu tal-progress lejn l-ilħuq taż-żewġ miri għat-tnaqqis tal-Unjoni u ż-żewġ miri għat-tnaqqis nazzjonali sal-2030 u l-metodoloġija għall-kalkolu tal-indikaturi tar-riskju armonizzati fil-livell tal-Unjoni u dak nazzjonali jenħtieġ li jiġu stabbiliti f’Anness ta’ dan ir-Regolament. 
            
            
               (41)L-Istrateġija tal-UE għall-Bijodiversità għall-2030 tirrikonoxxi l-ħtieġa għal azzjoni urġenti biex tiġi protetta l-bijodiversità. Hemm evidenza ta’ tnaqqis mifrux tal-ispeċijiet, b’mod partikolari l-insetti u l-pollinaturi, fl-Unjoni. It-telfien tal-bijodiversità huwa, fost fatturi oħra, xprunat mill-użu ta’ prodotti għall-protezzjoni tal-pjanti, filwaqt li l-azzjonijiet tal-Istati Membri skont l-istrumenti ta’ politika attwali tal-Unjoni għadhom ma setgħux iwaqqfu din ix-xejra ta’ telfien tal-bijodiversità. Għalhekk huwa essenzjali li jiġi żgurat li l-prodotti għall-protezzjoni tal-pjanti jintużaw b’tali mod li jtaffi r-riskju ta’ effetti ta’ ħsara ta’ tali prodotti fuq l-organiżmi selvaġġi, permezz ta’ għadd ta’ miżuri li jinkludu t-taħriġ, l-ispezzjoni tat-tagħmir ta’ applikazzjoni fl-użu professjonali u l-protezzjoni tal-ambjent akkwatiku u taż-żoni sensittivi.
            
            
               (42)Sabiex tiġi ffaċilitata l-komunikazzjoni bejn il-Kummissjoni u l-awtoritajiet kompetenti responsabbli għall-implimentazzjoni ta’ dan ir-Regolament fil-livell nazzjonali, l-Istati Membri jenħtieġ li jinformaw lill-Kummissjoni dwar l-awtoritajiet kompetenti maħtura skont dan ir-Regolament.
            
            
               (43)Sabiex jiġu infurzati l-obbligi stabbiliti f’dan ir-Regolament, l-Istati Membri jenħtieġ li jistabbilixxu regoli dwar il-penali applikabbli għall-ksur ta’ dan ir-Regolament u jiżguraw li dawk ir-regoli jiġu infurzati. Il-penali jenħtieġ li jkunu effettivi, proprozjonati u dissważivi. Huwa importanti wkoll li l-Istati Membri jiġu previsti jirkupraw il-kostijiet relatati mat-twettiq tal-obbligi skont dan ir-Regolament permezz ta’ tariffi jew imposti sabiex jiġi żgurat li jkun hemm disponibbli riżorsi finanzjarji adegwati għall-awtoritajiet kompetenti.
            
            
               (44)Billi l-objettiv ta’ dan ir-Regolament, jiġifieri li jipproteġi s-saħħa tal-bniedem u l-ambjent minn riskji u impatti assoċjati mal-użu ta’ prodotti għall-protezzjoni tal-pjanti u li jilħaq il-miri stabbiliti fl-Istrateġija mill-Għalqa sal-Platt u fl-Istrateġija tal-UE għall-Bijodiversità, ma jistax jintlaħaq b’mod suffiċjenti mill-Istati Membri, iżda pjuttost jista’, minħabba l-iskala tal-użu tagħhom u l-kumplessità u l-effetti tal-profili tar-riskju assoċjati magħhom, jintlaħaq aħjar fil-livell tal-Unjoni, l-Unjoni tista’ tadotta miżuri, f’konformità mal-prinċipju tas-sussidjarjetà stabbilit fl-Artikolu 5 tat-Trattat dwar l-Unjoni Ewropea. F’konformità mal-prinċipju tal-proporzjonalità, kif stipulat f’dak l-Artikolu, dan ir-Regolament ma jmurx lil hinn minn dak li huwa meħtieġ sabiex jintlaħqu dawk l-objettivi.
            
            
               (45)L-attivitajiet imwettqa mill-awtoritajiet kompetenti, jew minn korpi oħra jew minn persuni fiżiċi li lilhom ikunu ġew iddelegati kompiti ta’ kontroll uffiċjali, sabiex tiġi vverifikata l-konformità mill-operaturi ma’ dan ir-Regolament, huma, bl-eċċezzjoni ta’ kompiti ta’ kontroll relatati mat-tagħmir użat għall-applikazzjoni ta’ prodotti għall-protezzjoni tal-pjanti, regolati mir-Regolament (UE) 2017/625 tal-Parlament Ewropew u tal-Kunsill.
                  75
                Għalhekk, dan ir-Regolament jeħtieġ li jipprevedi biss kontrolli u awditi fir-rigward tal-ispezzjoni tat-tagħmir ta’ applikazzjoni f’użu professjonali.
            
            
               (46)Sabiex jittieħed kont tal-progress tekniku u l-iżviluppi xjentifiċi, jenħtieġ li l-Kummissjoni tingħata s-setgħa li tadotta atti f’konformità mal-Artikolu 290 tat-Trattat sabiex temenda d-dispożizzjonijiet dwar l-obbligi tal-utenti professjonali u tal-konsulenti relatati mal-ġestjoni integrata tal-organiżmi ta’ ħsara, mal-ispezzjoni tat-tagħmir tal-applikazzjoni fl-użu professjonali, mal-kalkolu tal-indikaturi tar-riskju armonizzati, mad-data li għandha tiġi pprovduta fir-rapporti annwali ta’ progress u ta’ implimentazzjoni u mal-formola ta’ notifika fir-rigward tat-tagħmir tal-applikazzjoni kif ukoll l-Annessi II III, IV, V u VI. Bl-istess mod, jenħtieġ li l-Kummissjoni tingħata s-setgħa li tadotta atti f’konformità mal-Artikolu 290 tat-Trattat sabiex tissupplimenta dan ir-Regolament billi tispeċifika kriterji preċiżi fir-rigward ta’ ċerti fatturi li jirrigwardaw l-inġenji tal-ajru mingħajr ekwipaġġ, ladarba l-progress tekniku u l-iżviluppi xjentifiċi jippermettu l-iżvilupp ta’ tali kriterji preċiżi. Huwa partikolarment importanti li l-Kummissjoni twettaq konsultazzjonijiet xierqa matul il-ħidma tagħha ta’ tħejjija, inkluż fil-livell ta’ esperti, u li dawk il-konsultazzjonijiet jitwettqu f’konformità mal-prinċipji stipulati fil-Ftehim Interistituzzjonali tat-13 ta’ April 2016 dwar it-Tfassil Aħjar tal-Liġijiet
                  76
               . B’mod partikolari, biex tiġi żgurata parteċipazzjoni ugwali fit-tħejjija ta’ atti delegati, il-Parlament Ewropew u l-Kunsill jirċievu d-dokumenti kollha fl-istess ħin li jirċevuhom l-esperti tal-Istati Membri, u l-esperti tagħhom ikollhom aċċess sistematiku għal-laqgħat tal-gruppi tal-esperti tal-Kummissjoni li jittrattaw it-tħejjija ta’ atti delegati.
            
            
               (47)Sabiex jiġi vvalutat jekk dan ir-Regolament jilħaqx l-objettivi tiegħu b’mod effettiv u effiċjenti, jekk huwiex koerenti u għadux rilevanti u jekk jipprovdix valur miżjud fil-livell tal-Unjoni, jenħtieġ li l-Kummissjoni twettaq evalwazzjoni ta’ dan ir-Regolament.
            
            
               (48)Sabiex jiġu żgurati kundizzjonijiet uniformi għall-implimentazzjoni tad-dispożizzjonijiet ta’ dan ir-Regolament dwar l-entrati li għandhom isiru minn utenti professjonali fir-reġistru elettroniku tal-ġestjoni integrata tal-pesti u tal-użu tal-prodotti għall-protezzjoni tal-pjanti, għas-sommarju u l-analiżi mill-awtoritajiet kompetenti tal-informazzjoni f’dak ir-reġistru u l-għoti ta’ informazzjoni dwar inċidenti ta’ avvelenament akut u avvelenament kroniku, jenħtieġ li l-Kummissjoni tingħata setgħat ta’ implimentazzjoni. Jenħtieġ li dawk is-setgħat ikunu eżerċitati f’konformità mar-Regolament (UE) Nru 182/2011 tal-Parlament Ewropew u tal-Kunsill
                  77
               .
            
            
               (49)L-implimentazzjoni ta’ dan ir-Regolament mill-Istati Membri se tirriżulta f’obbligi ġodda u mtejba għall-bdiewa u għall-utenti l-oħra tal-pestiċidi. Xi wħud minnhom jikkostitwixxu rekwiżiti statutorji ta’ ġestjoni u standards ta’ kundizzjonijiet agrikoli u ambjentali tajba tal-art kif elenkati fl-Anness III tar-Regolament (UE) 2021/2115 tal-Parlament Ewropew u tal-Kunsill
                  78
               , li, f’konformità ma’ dak ir-Regolament, il-bdiewa jridu jikkonformaw magħhom biex jirċievu pagamenti tal-PAK, filwaqt li rekwiżiti oħra, li jmorru lil hinn mil-linja bażi tar-rekwiżiti obbligatorji, jistgħu jiġu ppremjati b’pagamenti addizzjonali taħt reġimi volontarji bħall-ekoskemi skont l-Artikolu 31 tar-Regolament (UE) 2021/2115. L-Artikolu 31(5), il-punti (a) u (b), u l-Artikolu 70(3), il-punti (a) u (b), tar-Regolament (UE) 2021/2115 jipprevedu li l-finanzjament tal-PAK ikun disponibbli biss għal prattiki implimentati skont ekoskema jew impenn agroambjentali-klimatiku li jmorru lil hinn mir-rekwiżiti statutorji rilevanti ta’ ġestjoni u l-istandards ta’ kundizzjonijiet agrikoli u ambjentali tajbin tal-art stabbiliti skont dak ir-Regolament u r-rekwiżiti minimi rilevanti għall-użu ta’ fertilizzanti u prodotti għall-protezzjoni tal-pjanti, it-trattament xieraq tal-annimali, kif ukoll rekwiżiti obbligatorji rilevanti oħra stabbiliti mil-liġi nazzjonali u tal-Unjoni. Peress li l-bdiewa u utenti oħra jeħtieġ li jiġu appoġġati finanzjarjament fit-tranżizzjoni tagħhom lejn użu aktar sostenibbli tal-pestiċidi, ir-Regolament (UE) 2021/2115 jeħtieġ li jiġi emendat biex jippermetti l-finanzjament tar-rekwiżiti imposti f’konformità ma’ dan ir-Regolament matul perjodu tranżizzjonali. Din l-għażla eċċezzjonali għall-Istati Membri biex jipprovdu finanzjament addizzjonali għal miżuri meħuda fl-implimentazzjoni ta’ dan ir-Regolament jenħtieġ li tapplika għal kwalunkwe obbligu għall-bdiewa u utenti oħra li jirriżulta mill-applikazzjoni ta’ dan ir-Regolament, inklużi prattiki tal-biedja obbligatorji imposti mir-regoli speċifiċi għall-għellejel għall-ġestjoni integrata tal-pesti. Barra minn hekk, skont l-Artikolu 73(5) tar-Regolament (UE) 2021/2115, l-investimenti mill-bdiewa biex jikkonformaw mar-rekwiżiti l-ġodda imposti mil-liġi tal-Unjoni jistgħu jiġu appoġġati għal massimu ta’ 24 xahar mid-data li fiha jsiru obbligatorji għall-azjenda. Bl-istess mod, jenħtieġ li jiġi stabbilit perjodu ta’ tranżizzjoni itwal għall-investimenti li jikkonformaw mar-rekwiżiti imposti fuq il-bdiewa f’konformità ma’ dan ir-Regolament. Għalhekk, ir-Regolament (UE) 2021/2115 jenħtieġ li jiġi emendat skont dan.
            
            
               (50)L-applikazzjoni ta’ dan ir-Regolament jenħtieġ li tiġi differita sabiex l-awtoritajiet kompetenti u l-operaturi jkunu jistgħu jħejju għar-rekwiżiti introdotti minnu,
            
         
         
            
               ADOTTAW DAN IR-REGOLAMENT:
            
            
               KAPITOLU I
            
            
               DISPOŻIZZJONIJIET ĠENERALI
            
            
               Artikolu 1
            
            
               Suġġett 
            
            
               Dan ir-Regolament jistabbilixxi regoli għall-użu sostenibbli ta’ prodotti għall-protezzjoni tal-pjanti billi jipprevedi l-istabbiliment, u l-ksib, sal-2030, ta’ miri ta’ tnaqqis għall-użu ta’ prodotti kimiċi għall-protezzjoni tal-pjanti u għar-riskju minnhom, l-istabbiliment ta’ rekwiżiti għall-użu, il-ħżin, il-bejgħ u r-rimi ta’ prodotti għall-protezzjoni tal-pjanti u għat-tagħmir ta’ applikazzjoni, jipprevedi t-taħriġ u s-sensibilizzazzjoni, u jipprevedi l-implimentazzjoni ta’ ġestjoni integrata tal-pesti.
            
            
               Artikolu 2
            
            
               Kamp ta’ applikazzjoni
            
            
               Dan ir-Regolament għandu japplika għall-prodotti, fl-għamla li fiha jiġu fornuti lill-utent, li jikkonsistu minn sustanzi attivi, aġenti protettivi jew sinerġizzanti jew li fihom sustanzi attivi, aġenti protettivi jew sinerġizzanti, u li huma maħsuba għal wieħed mill-użi li ġejjin:
            
            
               (a)li jipproteġu lill-pjanti jew lill-prodotti tal-pjanti kontra l-organiżmi kollha li jagħmlu l-ħsara jew li jipprevjenu l-azzjoni ta’ dawn l-organiżmi, sakemm l-iskop prinċipali ta’ dawn il-prodotti ma jitqiesx li huwa għal raġunijiet ta’ iġjene pjuttost milli għall-protezzjoni tal-pjanti jew tal-prodotti tal-pjanti;
            
            
               (b)li jinfluwenzaw il-proċessi tal-ħajja tal-pjanti, bħal sustanzi li jinfluwenzaw it-tkabbir tagħhom, għajr bħala nutrijent jew bijostimulant tal-pjanti;
            
            
               (c)li jippreservaw il-prodotti tal-pjanti, sakemm dawn is-sustanzi jew dawn il-prodotti ma jkunux soġġetti għal dispożizzjonijiet speċjali tal-Unjoni dwar il-preservattivi;
            
            
               (d)li jeqirdu pjanti jew partijiet ta’ pjanti mhux mixtieqa, ħlief l-alka sakemm il-prodotti ma jiġux applikati fil-ħamrija jew fl-ilma biex jiġu protetti l-pjanti;
            
            
               (e)li jikkontrollaw jew jipprevjenu t-tkabbir mhux mixtieq ta’ pjanti, ħlief l-alka sakemm il-prodotti ma jiġux applikati fil-ħamrija jew l-ilma sabiex jipproteġu l-pjanti.
            
            
               Dawn il-prodotti huma msejħa “prodotti għall-protezzjoni tal-pjanti”.
            
            
               Artikolu 3
            
            
               Definizzjonijiet
            
            
               Għall-iskopijiet ta’ dan ir-Regolament, japplikaw id-definizzjonijiet li ġejjin:
            
            
               (1)“prodott kimiku għall-protezzjoni tal-pjanti” tfisser prodott għall-protezzjoni tal-pjanti li fih sustanza attiva kimika eskluż il-prodotti tal-pjanti li jużaw mezzi naturali ta’ oriġini bijoloġika jew sustanzi identiċi għalihom, bħal mikroorganiżmi, sustanzi semjokimiċi, estratti minn prodotti tal-pjanti kif iddefiniti fl-Artikolu 3(6) tar-Regolament (KE) Nru 1107/2009, jew makroorganiżmi invertebrati; 
            
            
               (2)“prodott għall-protezzjoni tal-pjanti b’riskju baxx” tfisser prodott għall-protezzjoni tal-pjanti awtorizzat f’konformità mal-Artikolu 47(1) tar-Regolament (KE) Nru 1107/2009;
            
         
         
            
               (3)“sustanza attiva kimika” tfisser sustanza attiva għajr mikroorganiżmu, sustanza semjokimika jew estratti minn prodott tal-pjanti kif iddefinit fl-Artikolu 3(6) tar-Regolament (KE) Nru 1107/2009; 
            
            
               (4)“bijodiversità” tfisser bijodiversità kif iddefinita fl-Artikolu 3(29) tar-Regolament (KE) Nru 1107/2009;
            
            
               (5)“prodott għall-protezzjoni tal-pjanti aktar perikoluż” tfisser prodott għall-protezzjoni tal-pjanti li fih sustanza attiva waħda jew aktar approvati bħala kandidati għas-sostituzzjoni f’konformità mal-Artikolu 24 tar-Regolament (KE) Nru 1107/2009 u elenkat fil-Parti E tal-Anness tar-Regolament ta’ Implimentazzjoni (UE) Nru 540/2011, jew li fih sustanza attiva waħda jew aktar elenkati fl-Anness tar-Regolament ta’ Implimentazzjoni (UE) 2015/408;
            
            
               (6)“erja agrikola utilizzata” tfisser erja agrikola utilizzata kif iddefinita fl-Artikolu 2, il-punt (e), tar-Regolament (UE) Nru 2018/1091 tal-Parlament Ewropew u tal-Kunsill
                  79
               ; 
            
            
               (7)“utent professjonali” tfisser kwalunkwe persuna li tuża prodott għall-protezzjoni tal-pjanti fl-attivitajiet professjonali tagħha;
            
            
               (8)“distributur” tfisser kwalunkwe persuna li tagħmel prodott għall-protezzjoni tal-pjanti disponibbli fis-suq, inkluż bejjiegħ bl-ingrossa, fornitur jew bejjiegħ bl-imnut;
            
            
               (9)“konsulent” tfisser kwalunkwe persuna li tagħti pariri dwar il-ġestjoni integrata tal-pesti u l-użu sikur tal-prodotti għall-protezzjoni tal-pjanti, fil-kuntest ta’ kapaċità professjonali jew servizz kummerċjali, inklużi servizzi ta’ konsulenza privati u pubbliċi;
            
            
               (10)“tagħmir ta’ applikazzjoni” tfisser kwalunkwe tagħmir li l-użu tiegħu għall-applikazzjoni ta’ prodott għall-protezzjoni tal-pjanti jkun raġonevolment prevedibbli fiż-żmien tal-manifattura, u aċċessorji li huma essenzjali għat-tħaddim effettiv ta’ tali tagħmir, bl-eċċezzjoni ta’ tagħmir iddisinjat għaż-żrigħ jew għat-tħawwil ta’ materjal ta’ propagazzjoni ttrattat bi prodotti għall-protezzjoni tal-pjanti;
            
            
               (11)“tagħmir ta’ applikazzjoni f’użu professjonali” tfisser kwalunkwe wieħed minn dawn li ġejjin:
            
            
               (a)tagħmir ta’ applikazzjoni li jintuża minn utent professjonali għall-applikazzjoni ta’ prodotti għall-protezzjoni tal-pjanti; 
            
            
               (b)tagħmir ta’ applikazzjoni bi driegħi orizzontali jew vertikali jew magni tal-bexx bil-pressa għall-ġonna tas-siġar tal-frott, kemm jekk ikun qed jintuża għall-applikazzjoni ta’ prodotti għall-protezzjoni tal-pjanti kif ukoll jekk le; 
            
            
               (12)“applikazzjoni mill-ajru” tfisser l-applikazzjoni ta’ prodott għall-protezzjoni tal-pjanti minn inġenju tal-ajru;
            
            
               (13)“inġenju tal-ajru mingħajr ekwipaġġ” tfisser kwalunkwe inġenju tal-ajru li jitħaddem jew li huwa maħsub biex jitħaddem b’mod awtonomu jew li jitħaddem mill-bogħod mingħajr bdot abbord;
            
            
               (14)“prodott għall-protezzjoni tal-pjanti awtorizzat għall-użu professjonali” tfisser prodott għall-protezzjoni tal-pjanti li jkun ġie awtorizzat għall-utenti professjonali biss f’konformità mal-Artikolu 31 tar-Regolament (KE) Nru 1107/2009;
            
            
               (15)“ġestjoni integrata tal-pesti” tfisser kunsiderazzjoni bir-reqqa tal-mezzi kollha disponibbli li jiskoraġġixxu l-iżvilupp ta’ popolazzjonijiet ta’ organiżmi ta’ ħsara, filwaqt li l-użu ta’ prodotti kimiċi għall-protezzjoni tal-pjanti jinżamm f’livelli li huma ekonomikament u ekoloġikament ġustifikati u li jimminimizzaw ir-riskji għas-saħħa tal-bniedem u għall-ambjent; 
            
            
               (16)“żona sensittiva” tfisser kwalunkwe waħda minn dawn li ġejjin:
            
            
               (a)żona użata mill-pubbliku ġenerali, bħal park jew ġnien pubbliku, żoni ta’ rikreazzjoni jew dawk sportivi, jew mogħdija pubblika;
            
            
               (b)żona użata l-aktar minn grupp vulnerabbli kif iddefinit fl-Artikolu 3(14) tar-Regolament (KE) Nru 1107/2009; 
            
            
               (c)insedjamenti umani (komunità fejn jgħixu u jaħdmu n-nies), iddefiniti skont il-livell ta’ klassifikazzjoni 1 (Superfiċji artifiċjali) tal-verżjoni l-aktar aġġornata tal-inventarju tal-kopertura tal-art CORINE (Coordination of information on the Environment) Land Cover, li hija mmaniġġjata mill-EEA, (minbarra l-Livell 2 – 1.2: Unitajiet industrijali, kummerċjali u tat-trasport u l-Livell 2 – 1.3: Siti ta’ minjieri, miżbliet u tal-kostruzzjoni)
                  80
               ;
            
            
               (d)żona urbana koperta minn kanal tal-ilma jew minn element idrografiku;
            
         
         
            
               (e)żoni mhux produttivi kif iddefiniti skont l-istandards tal-UE dwar il-kundizzjoni agrikola u ambjentali tajba tal-art (KAAT), l-istandard 8 tal-KAAT elenkat fl-Anness III tar-Regolament (UE) 2021/2115. 
            
            
               (f)żona ekoloġikament sensittiva, li tfisser kwalunkwe waħda minn dawn li ġejjin:
            
            
               (i)kwalunkwe żona protetta skont id-Direttiva 2000/60/KE, inklużi żoni ta’ salvagwardja possibbli kif ukoll modifiki ta’ dawk iż-żoni wara r-riżultati tal-valutazzjoni tar-riskju għall-punti ta’ astrazzjoni tal-ilma tax-xorb skont id-Direttiva (UE) 2020/2184 tal-Parlament Ewropew u tal-Kunsill
                  81
               ;
            
            
               (ii)siti ta’ importanza Komunitarja fil-lista msemmija fl-Artikolu 4(2) tad-Direttiva 92/43/KEE u ż-żoni speċjali ta’ konservazzjoni nnominati f’konformità mal-Artikolu 4(4) ta’ dik id-Direttiva, u żoni ta’ protezzjoni speċjali kklassifikati skont l-Artikolu 4 tad-Direttiva 2009/147/KE, u kwalunkwe żona protetta nazzjonali, reġjonali, jew lokali oħra rrappurtata mill-Istati Membri lill-inventarju taż-żoni protetti nnominati fil-livell nazzjonali (CDDA); 
            
            
               (iii)kwalunkwe żona li għaliha l-monitoraġġ tal-ispeċijiet ta’ pollinaturi mwettaq f’konformità mal-Artikolu 17(1), il-punt (f), tar-Regolament xxx/xxx [għandha tiddaħħal ir-referenza għall-att adottat] jistabbilixxi li ssostni speċi waħda jew aktar ta’ pollinaturi li l-Listi l-Ħomor Ewropej jikklassifikaw bħala mhedda mill-estinzjoni.
            
            
               (17)“pest ta’ kwarantina” tfisser pest ta’ kwarantina kif iddefinit fl-Artikolu 3 tar-Regolament (UE) 2016/2031 tal-Parlament Ewropew u tal-Kunsill
                  82
               ;
            
            
               (18)“speċijiet aljeni invażivi” tfisser speċijiet aljeni invażivi kif iddefiniti fl-Artikolu 3, il-punt (2), tar-Regolament (UE) Nru 1143/2014 tal-Parlament Ewropew u tal-Kunsill
                  83
               ;
            
            
               (19)“ilma tal-wiċċ” tfisser korp ta’ ilma tal-wiċċ kif iddefinit fl-Artikolu 2, il-punt (1), tad-Direttiva 2000/60/KE;
            
            
               (20)“ilma ta’ taħt l-art” tfisser korp ta’ ilma ta’ taħt l-art kif iddefinit fl-Artikolu 2, il-punt (2), tad-Direttiva 2000/60/KE;
            
            
               (21)“indikatur tar-riskju” tfisser kejl li jindika l-bidla relattiva fir-riskji għas-saħħa tal-bniedem jew għall-ambjent assoċjati mal-użu ta’ prodotti għall-protezzjoni tal-pjanti, u kkalkulat f’konformità mal-metodoloġija stabbilita fl-Anness VI;
            
            
               (22)“metodi mhux kimiċi” tfisser alternattivi għall-prodotti kimiċi għall-protezzjoni tal-pjanti;
            
            
               (23)“kontroll bijoloġiku” tfisser il-kontroll ta’ organiżmi li jagħmlu ħsara lill-pjanti jew lill-prodotti tal-pjanti bl-użu ta’ mezzi naturali ta’ oriġini bijoloġika jew sustanzi identiċi għalihom, bħal mikroorganiżmi, sustanzi semjokimiċi, estratti minn prodotti tal-pjanti kif iddefinit fl-Artikolu 3(6) tar-Regolament (KE) Nru 1107/2009, jew makroorganiżmi invertebrati.
            
            
               KAPITOLU II
            
            
               MIRI TA’ TNAQQIS GĦALL-PRODOTTI KIMIĊI GĦALL-PROTEZZJONI TAL-PJANTI 
            
            
               Artikolu 4
            
            
               Miri tal-Unjoni għat-tnaqqis sal-2030 għall-prodotti kimiċi għall-protezzjoni tal-pjanti 
            
            
               1.Kull Stat Membru għandu jikkontribwixxi, permezz tal-adozzjoni u l-ksib tal-miri nazzjonali f’konformità mal-Artikolu 5, biex sal-2030 jinkiseb tnaqqis ta’ 50 % madwar l-Unjoni kollha kemm tal-użu u r-riskju tal-prodotti kimiċi għall-protezzjoni tal-pjanti (“il-mira tal-Unjoni għat-tnaqqis sal-2030 nru 1”) kif ukoll tal-użu tal-prodotti għall-protezzjoni tal-pjanti aktar perikolużi (“il-mira tal-Unjoni għat-tnaqqis sal-2030 nru 2”), meta mqabbel mal-medja tas-snin 2015, 2016 u 2017 (imsejħa kollettivament “il-miri tal-Unjoni għat-tnaqqis sal-2030”).
            
            
               2.Il-progress lejn il-ksib tal-miri tal-Unjoni għat-tnaqqis sal-2030 għandu jiġi kkalkulat kull sena mill-Kummissjoni f’konformità mal-metodoloġija stabbilita fl-Anness I.
            
            
               Artikolu 5 
            
            
               Miri ta’ tnaqqis tal-Istati Membri għall-2030 għall-prodotti kimiċi għall-protezzjoni tal-pjanti 
            
         
         
            
               1.Sa …[OP: jekk jogħġbok daħħal id-data – sitt xhur wara d-data tal-applikazzjoni ta’ dan ir-Regolament] kull Stat Membru għandu jadotta miri nazzjonali fil-leġiżlazzjoni nazzjonali tiegħu biex sal-2030 jinkiseb tnaqqis stabbilit f’konformità ma’ dan l-Artikolu, mill-medja tas-snin 2015, 2016 u 2017, ta’ dawn li ġejjin:
            
            
               (a)l-użu u r-riskju tal-prodotti kimiċi għall-protezzjoni tal-pjanti kif iddefiniti fl-Anness I (“il-mira nazzjonali għat-tnaqqis sal-2030 nru 1”);
            
            
               (b)l-użu ta’ prodotti għall-protezzjoni tal-pjanti aktar perikolużi kif iddefiniti fl-Anness I (“il-mira nazzjonali għat-tnaqqis sal-2030 nru 2”).
            
            
               Għall-finijiet ta’ dan ir-Regolament, iż-żewġ miri ta’ tnaqqis nazzjonali elenkati fil-punti (a) u (b) tal-ewwel subparagrafu huma kollettivament imsejħa l-“miri nazzjonali għat-tnaqqis sal-2030”.
            
            
               2.Il-progress ta’ kull Stat Membru lejn il-ksib tal-miri nazzjonali għat-tnaqqis sal-2030 għandu jiġi kkalkulat kull sena mill-Kummissjoni f’konformità mal-metodoloġija stabbilita fl-Anness I.
            
            
               3.Kull Stat Membru għandu jilħaq il-miri msemmija fil-paragrafu 1 sal-2030. Stat Membru li jilħaq il-livell ta’ wieħed mill-miri ta’ tnaqqis nazzjonali għall-2030 qabel l-2030 ma għandux ikun rikjest jagħmel sforzi addizzjonali ta’ tnaqqis. Għandu jimmonitorja l-fluttwazzjonijiet annwali sabiex iżomm il-progress milħuq fir-rigward ta’ dik il-mira ta’ tnaqqis nazzjonali għall-2030.
            
            
               4.Soġġett għall-paragrafi 5 sa 8, il-miri nazzjonali għat-tnaqqis sal-2030 għandhom jiġu stabbiliti f’livell biex jinkiseb tnaqqis ta’ mill-inqas 50 % bejn il-medja tas-snin 2015, 2016 u 2017 u s-sena 2030 fl-Istat Membru rilevanti.
            
            
               5.Stat Membru jista’ jnaqqas il-mira nazzjonali tiegħu għall-użu u r-riskju ta’ prodotti kimiċi għall-protezzjoni tal-pjanti msemmija fil-paragrafu 4 għal perċentwal li huwa punt tan-nofs bejn iċ-ċifra relatata mal-intensità kif stabbilit fit-tieni subparagrafu ta’ dan il-paragrafu u ċ-ċifra relatata mal-użu u r-riskju kif stabbilit fit-tielet subparagrafu ta’ dan il-paragrafu. Fejn dak il-perċentwal ikun ogħla minn 50 %, l-Istat Membru għandu jżid il-mira nazzjonali tiegħu għal dak il-perċentwal.
            
            
               Iċ-ċifra relatata mal-intensità għandha tkun din li ġejja:
            
            
               (a)35 % fejn l-intensità ponderata tal-użu u r-riskju ta’ prodotti kimiċi għall-protezzjoni tal-pjanti ta’ Stat Membru matul il-medja tas-snin 2015, 2016 u 2017 tkun inqas minn 70 % tal-medja tal-Unjoni;
            
            
               (b)50 % fejn l-intensità ponderata tal-użu u r-riskju ta’ prodotti kimiċi għall-protezzjoni tal-pjanti ta’ Stat Membru matul il-medja tas-snin 2015, 2016 u 2017 tkun bejn 70 % u 140 % tal-medja tal-Unjoni;
            
            
               (c)65 % fejn l-intensità ponderata tal-użu u r-riskju ta’ prodotti kimiċi għall-protezzjoni tal-pjanti ta’ Stat Membru matul il-medja tas-snin 2015, 2016 u 2017 tkun aktar minn 140 % tal-medja tal-Unjoni.
            
            
               Iċ-ċifra relatata mal-użu u r-riskju għandha tkun din li ġejja:
            
            
               (a)fejn Stat Membru jkun kiseb tnaqqis fl-użu u fir-riskju tal-prodotti kimiċi għall-protezzjoni tal-pjanti akbar mill-medja tal-Unjoni bejn il-medja tas-snin 2011, 2012 u 2013 u l-medja tas-snin 2015, 2016 u 2017, ċifra li tiġi stabbilita bit-tnaqqis minn 50% tad-differenza bejn it-tnaqqis miksub u t-tnaqqis medju tal-Unjoni. 
            
            
               (b)fejn Stat Membru jkun żied l-użu u r-riskju tal-prodotti kimiċi għall-protezzjoni tal-pjanti, jew ikun għamel tnaqqis iżgħar mill-medja tal-Unjoni bejn il-medja tas-snin 2011, 2012 u 2013 u l-medja tas-snin 2015, 2016 u 2017, ċifra li tiġi stabbilita biż-żieda ma’ 50 % tad-differenza bejn it-tnaqqis jew, jekk applikabbli, iż-żieda miksuba u t-tnaqqis medju tal-Unjoni, iżda mingħajr ma jinqabeż is-70 %.
            
            
               Għall-finijiet ta’ dan il-paragrafu “intensità ponderata tal-użu u r-riskju ta’ prodotti kimiċi għall-protezzjoni tal-pjanti” tfisser valur li jikkorrispondi mal-kilogrammi ta’ sustanzi attivi kimiċi fil-prodotti għall-protezzjoni tal-pjanti mibjugħa kull sena fi Stat Membru, ponderati skont il-ponderazzjoni tal-periklu tagħhom kif stabbilit fir-ringiela (iii) tat-Tabella tal-Anness I, diviża bin-numru ta’ ettari ta’ erja agrikola utilizzata f’dak l-Istat Membru.
            
            
               6.Stat Membru jista’ jnaqqas il-mira nazzjonali tiegħu għall-użu tal-prodotti għall-protezzjoni tal-pjanti aktar perikolużi msemmija fil-paragrafu 4 għal perċentwal li huwa punt tan-nofs bejn iċ-ċifra relatata mal-intensità kif stabbilita fit-tieni subparagrafu ta’ dan il-paragrafu u ċ-ċifra relatata mal-użu kif stabbilita fit-tielet subparagrafu ta’ dan il-paragrafu. Fejn dak il-perċentwal ikun ogħla minn 50 %, l-Istat Membru għandu jżid il-mira nazzjonali tiegħu sa dak il-perċentwal.
            
            
               Iċ-ċifra relatata mal-intensità għandha tkun din li ġejja:
            
            
               (a)35 % meta l-intensità tal-użu ta’ Stat Membru tal-prodotti għall-protezzjoni tal-pjanti l-aktar perikolużi matul il-medja tas-snin 2015, 2016 u 2017 tkun inqas minn 70 % mill-medja tal-Unjoni;
            
            
               (b)50 % meta l-intensità tal-użu ta’ Stat Membru tal-prodotti għall-protezzjoni tal-pjanti l-aktar perikolużi matul il-medja tas-snin 2015, 2016 u 2017 tkun bejn 70 % u 140 % tal-medja tal-Unjoni;
            
         
         
            
               (c)65 % meta l-intensità tal-użu u r-riskju ta’ Stat Membru tal-prodotti għall-protezzjoni tal-pjanti l-aktar perikolużi matul il-medja tas-snin 2015, 2016 u 2017 tkun aktar minn 140 % tal-medja tal-Unjoni.
            
            
               Iċ-ċifra relatata mal-użu għandha tkun din li ġejja:
            
            
               (a)meta Stat Membru jkun kiseb tnaqqis ikbar fl-użu tal-prodotti għall-protezzjoni tal-pjanti aktar perikolużi mill-medja tal-Unjoni bejn il-medja tas-snin 2011, 2012 u 2013 u l-medja tas-snin 2015, 2016 u 2017, ċifra li tiġi stabbilita bit-tnaqqis minn 50 % tad-differenza bejn it-tnaqqis miksub u t-tnaqqis medju tal-Unjoni.
            
            
               (b)meta Stat Membru jkun żied l-użu u tal-prodotti għall-protezzjoni tal-pjanti aktar perikolużi, jew ikun għamel tnaqqis iżgħar mill-medja tal-Unjoni bejn il-medja tas-snin 2011, 2012 u 2013 u l-medja tas-snin 2015, 2016 u 2017, ċifra li tiġi stabbilita biż-żieda ma’ 50 % tad-differenza bejn it-tnaqqis jew, jekk applikabbli, iż-żieda miksuba u t-tnaqqis medju tal-Unjoni, iżda mingħajr ma jinqabeż is-70 %.
            
            
               Għall-finijiet ta’ dan il-paragrafu “intensità tal-użu tal-prodotti għall-protezzjoni tal-pjanti aktar perikolużi” tfisser valur li jikkorrispondi mal-kilogrammi ta’ sustanzi attivi kimiċi fil-prodotti għall-protezzjoni tal-pjanti aktar perikolużi mibjugħa kull sena fl-Istat Membru kkonċernat diviż bin-numru ta’ ettari ta’ erja agrikola utilizzata f’dak l-Istat Membru.
            
            
               7.L-Istati Membri b’reġjuni ultraperiferiċi, kif elenkati fl-Artikolu 349 tat-Trattat, jistgħu jqisu l-ħtiġijiet speċifiċi ta’ dawn ir-reġjuni fir-rigward tal-użu ta’ prodotti għall-protezzjoni tal-pjanti meta jadottaw miri nazzjonali għat-tnaqqis sal-2030, minħabba l-kundizzjonijiet klimatiċi u l-għelejjel partikolari f’dawn ir-reġjuni.
            
            
               8.L-applikazzjoni tal-paragrafu 5, il-paragrafu 6 u l-paragrafu 7 fl-ebda każ ma tista’ twassal biex xi waħda mill-miri ta’ tnaqqis nazzjonali għall-2030 tkun inqas minn 35 %.
            
            
               9.Sa …[OP: jekk jogħġbok daħħal id-data – seba’ xhur wara d-data tal-applikazzjoni ta’ dan ir-Regolament], kull Stat Membru għandu jikkomunika l-miri nazzjonali għat-tnaqqis sal-2030 lill-Kummissjoni. 
            
            
               10.Jekk Stat Membru jonqos milli jadotta mira nazzjonali għat-tnaqqis sal-2030 sa …[ĠU: jekk jogħġbok daħħal id-data – sitt xhur wara d-data tal-applikazzjoni ta’ dan ir-Regolament], dik il-mira għandha titqies li tkun jew 50 %; jew, fejn il-perċentwal ikun ogħla minn 50 % f’konformità mal-paragrafu 5 jew il-paragrafu 6, dak il-perċentwal ogħla.
            
            
               Artikolu 6
            
            
               Valutazzjoni inizjali tal-miri nazzjonali mill-Kummissjoni
            
            
               1.Il-Kummissjoni għandha tirrieżamina l-miri nazzjonali għat-tnaqqis sal-2030 ikkomunikati lilha f’konformità mal-Artikolu 5(9) u l-informazzjoni li tispjega kwalunkwe tnaqqis fil-miri magħmula f’konformità mal-Artikolu 5(5) jew mal-Artikolu 5(6).
            
            
               2.Fejn il-Kummissjoni tikkonkludi, abbażi tal-informazzjoni li tkun disponibbli għaliha, li l-miri nazzjonali għat-tnaqqis sal-2030 ikkomunikati minn Stat Membru jeħtieġ li jiġu stabbiliti f’livell aktar ambizzjuż, hija għandha, sa …[OP: jekk jogħġbok daħħal id-data – sena wara d-data tal-applikazzjoni ta’ dan ir-Regolament], tirrakkomanda li l-Istat Membru jżid il-livell tal-miri nazzjonali għat-tnaqqis sal-2030. Il-Kummissjoni għandha tagħmel dik ir-rakkomandazzjoni pubblika.
            
            
               3.Fejn Stat Membru jaġġusta l-miri nazzjonali għat-tnaqqis sal-2030 kif irrakkomandat mill-Kummissjoni, huwa għandu jemenda l-miri nazzjonali stabbiliti fil-leġiżlazzjoni nazzjonali tiegħu f’konformità mal-Artikolu 5 u jinkludi l-miri aġġustati fil-pjan ta’ azzjoni nazzjonali tiegħu flimkien mar-rakkomandazzjoni tal-Kummissjoni. 
            
            
               4.Meta Stat Membru jiddeċiedi li ma jaġġustax il-miri nazzjonali għat-tnaqqis sal-2030 tiegħu, kif irrakkomandat mill-Kummissjoni, huwa għandu jinkludi l-ġustifikazzjonijiet għal tali deċiżjoni fil-pjan ta’ azzjoni nazzjonali tiegħu flimkien mat-test tar-rakkomandazzjoni. 
            
            
               5.L-Istati Membri li jkunu rċevew rakkomandazzjoni tal-Kummissjoni msemmija fil-paragrafu 2 għandhom jikkomunikaw il-miri aġġustati, jew il-ġustifikazzjoni tagħhom għan-nuqqas ta’ aġġustament tagħhom, kif applikabbli, lill-Kummissjoni sa…[OP: jekk jogħġbok daħħal id-data – 18-il xahar wara d-data tal-applikazzjoni ta’ dan ir-Regolament].
            
            
               6.Wara li tkun ivvalutat il-livell tal-miri nazzjonali għat-tnaqqis sal-2030 tal-Istati Membri kollha stabbiliti f’konformità mal-Artikolu 5, il-Kummissjoni għandha tivverifika jekk il-medja tagħhom tkunx mill-inqas 50 % sabiex tintlaħaq il-mira tal-Unjoni għat-tnaqqis sal-2030 korrispondenti.
            
            
               7.Jekk il-medja tal-miri nazzjonali għat-tnaqqis sal-2030 tal-Istati Membri kollha tkun anqas minn 50 %, il-Kummissjoni għandha tirrakkomanda li Stat Membru wieħed jew aktar iżidu l-livell tal-miri nazzjonali għat-tnaqqis sal-2030 tagħhom sabiex jinkisbu l-miri tal-Unjoni għat-tnaqqis sal-2030. Il-Kummissjoni għandha tippubblika kwalunkwe rakkomandazzjoni bħal din.
            
            
               8.Fi żmien xahar minn meta jirċievi r-rakkomandazzjoni msemmija fil-paragrafu 7, Stat Membru għandu jieħu waħda mill-azzjonijiet li ġejjin:
            
            
               (a)jaġġusta l-miri nazzjonali għat-tnaqqis sal-2030 tiegħu kif irrakkomandat mill-Kummissjoni, jemenda l-miri nazzjonali stabbiliti fil-leġiżlazzjoni nazzjonali tiegħu f’konformità mal-Artikolu 5 u jinkludi l-miri aġġustati fil-pjan ta’ azzjoni nazzjonali tiegħu flimkien mar-rakkomandazzjoni tal-Kummissjoni.
            
         
         
            
               (b)jipprovdi ġustifikazzjonijiet għan-nuqqas ta’ aġġustament tal-miri nazzjonali għat-tnaqqis sal-2030 tiegħu kif irrakkomandat mill-Kummissjoni, u jinkludi l-ġustifikazzjonijiet għal tali deċiżjoni fil-pjan ta’ azzjoni nazzjonali tiegħu flimkien mar-rakkomandazzjoni tal-Kummissjoni. 
            
            
               Artikolu 7
            
            
               Pubblikazzjoni mill-Kummissjoni tax-xejriet tal-miri għat-tnaqqis tal-Unjoni u dawk nazzjonali sal-2030
            
            
               1.Sal-31 ta’ Awwissu ta’ kull sena kalendarja, il-Kummissjoni għandha tippubblika fuq sit web ix-xejriet medji fil-progress lejn il-kisba tal-miri tal-Unjoni għat-tnaqqis sal-2030. Dawn ix-xejriet għandhom jiġu kkalkulati bħala d-differenza bejn il-medja tas-snin 2015-2017 u s-sena li tintemm 20-il xahar qabel il-pubblikazzjoni. Ix-xejriet għandhom jiġu kkalkolati f’konformità mal-metodoloġija stabbilita fl-Anness I.
            
            
               2.Il-Kummissjoni għandha taġġorna s-sit web imsemmi fil-paragrafu 1 mill-inqas darba fis-sena.
            
            
               3.Sal-31 ta’ Awwissu ta’ kull sena kalendarja, il-Kummissjoni għandha tippubblika informazzjoni għal kull Stat Membru dwar ix-xejriet fil-progress lejn il-kisba tal-miri nazzjonali għat-tnaqqis sal-2030. Dawn ix-xejriet għandhom jiġu kkalkulati bħala d-differenza bejn il-medja tas-snin 2015-2017 u s-sena li tintemm 20-il xahar qabel il-pubblikazzjoni. Ix-xejriet għandhom jiġu kkalkulati f’konformità mal-metodoloġija stabbilita fl-Anness I, fuq is-sit web imsemmi fil-paragrafu 1.  
            
            
               KAPITOLU III
            
            
               PJANIJIET TA’ AZZJONI NAZZJONALI 
            
            
               Artikolu 8
            
            
               Pjanijiet ta’ Azzjoni Nazzjonali
            
            
               1.Sa …[OP: jekk jogħġbok daħħal id-data – 18-il xahar wara d-data tal-applikazzjoni ta’ dan ir-Regolament] kull Stat Membru għandu jabbozza u jippubblika fuq sit web pjan ta’ azzjoni nazzjonali li jkun fih l-informazzjoni li ġejja:
            
            
               (a)il-miri nazzjonali għat-tnaqqis sal-2030 adottati f’konformità mal-Kapitolu II;
            
            
               (b)informazzjoni relatata mal-miri nazzjonali għat-tnaqqis sal-2030 kif stabbilit fl-Artikolu 9;
            
            
               (c)dettalji tal-progress ippjanat fir-rigward tal-elementi rilevanti għall-implimentazzjoni ta’ dan ir-Regolament elenkati fil-Parti 2 tal-Anness II; 
            
            
               (d)rabta mal-partijiet relevanti tal-pjanijiet strateġiċi tal-PAK, imfassla f’konformità mar-Regolament (UE) 2021/2115, li jistabbilixxu l-pjanijiet għal żieda fl-erja agrikola utilizzata involuta fil-biedja organika u kif il-pjanijiet se jikkontribwixxu għall-ilħuq tal-mira stabbilita fil-Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni Strateġija mill-Għalqa sal-Platt għal sistema tal-ikel ġusta, tajba għas-saħħa u favur l-ambjent
                  84
                li jkun hemm 25 % tal-erja agrikola utilizzata ddedikata għall-biedja organika sal-2030;
            
            
               (e)lista ta’ tagħmir ta’ applikazzjoni f’użu professjonali li għalih l-Istat Membru japplika rekwiżiti ta’ spezzjoni differenti f’konformità mal-Artikolu 32(1);
            
            
               (f)informazzjoni dwar l-ammonti annwali stmati ta’ prodotti għall-protezzjoni tal-pjanti użati illegalment jew issekwestrati permezz ta’ operazzjonijiet ta’ kontra l-frodi matul it-tliet snin preċedenti u kwalunkwe miżura relatata ppjanata;
            
            
               (g)miżuri nazzjonali biex jiġi mħeġġeġ l-użu ta’ metodi mhux kimiċi minn utenti professjonali permezz ta’ inċentivi finanzjarji, f’konformità mal-leġiżlazzjoni tal-Unjoni dwar l-għajnuna mill-Istat;
            
            
               (h)miżuri ppjanati u adottati biex jappoġġaw, jew jiżguraw permezz ta’ rekwiżiti vinkolanti stabbiliti fil-liġi nazzjonali, l-innovazzjoni u l-iżvilupp u l-użu ta’ metodi ta’ kontroll mhux kimiku tal-pesti;
            
            
               (i)miżuri oħra ppjanati u adottati biex jappoġġaw, jew jiżguraw permezz ta’ rekwiżiti vinkolanti stabbiliti fil-liġi nazzjonali, l-użu sostenibbli tal-prodotti għall-protezzjoni tal-pjanti f’konformità mal-prinċipji tal-ġestjoni integrata tal-pesti, inklużi dawk li jinsabu f’regoli speċifiċi għall-għelejjel kif stabbilit fl-Artikolu 15(1).
            
         
         
            
               Kull Stat Membru għandu jinnotifika lill-Kummissjoni mingħajr dewmien bl-ewwel pubblikazzjoni tal-pjan ta’ azzjoni nazzjonali tiegħu.
            
            
               Kull Stat Membru għandu jirrieżamina l-pjan ta’ azzjoni nazzjonali tiegħu mill-inqas kull tliet snin mill-ewwel pubblikazzjoni. Bħala riżultat tar-rieżami, Stat Membru jista’ jemenda l-pjan ta’ azzjoni nazzjonali tiegħu. L-Istati Membri għandhom jippubblikaw verżjonijiet emendati tal-pjanijiet ta’ azzjoni nazzjonali tagħhom u għandhom jipprovdu pjanijiet ta’ azzjoni nazzjonali emendati lill-Kummissjoni mingħajr dewmien.
            
            
               Il-verżjonijiet aġġornati tal-pjanijiet ta’ azzjoni nazzjonali ppubblikati sa, u inkluż, l-2030 għandu jkun fihom l-informazzjoni elenkata fl-ewwel subparagrafu, il-punti (a) sa (i).
            
            
               Il-verżjonijiet aġġornati tal-pjanijiet ta’ azzjoni nazzjonali ppubblikati wara l-2030 għandu jkun fihom l-informazzjoni elenkata fl-ewwel subparagrafu, il-punti (c) sa (i).
            
            
               2.Kull Stat Membru għandu jwettaq proċess ta’ konsultazzjoni pubblika qabel l-adozzjoni jew il-modifika tal-pjan ta’ azzjoni nazzjonali tiegħu f’konformità mar-rekwiżiti tad-Direttiva 2001/42/KE tal-Parlament Ewropew u tal-Kunsill
                  85
               . 
            
            
               3.Il-pjanijiet ta’ azzjoni nazzjonali għandu jkun fihom sommarju tal-proċess ta’ konsultazzjoni pubblika mwettaq qabel l-adozzjoni tagħhom u jelenkaw l-awtoritajiet responsabbli għall-implimentazzjoni tagħhom.
            
            
               4.Il-pjanijiet ta’ azzjoni nazzjonali għandhom ikunu konsistenti mal-pjanijiet tal-Istati Membri mfassla f’konformità mad-Direttivi 91/676/KEE, 92/43/KEE, 2000/60/KE, 2008/50/KE, 2009/147/KE u (UE) 2016/2284 u mar-Regolament xxx/xxx dwar ir-restawr tan-natura [għandha tiddaħħal referenza għall-att adottat], ikunu konsistenti mal-Pjanijiet Strateġiċi tal-PAK imfassla f’konformità mar-Regolament (UE) 2021/2115 u għandu jkun fihom spjegazzjonijiet dwar kif il-pjan ta’ azzjoni nazzjonali huwa konsistenti ma’ dawk il-pjanijiet.
            
            
               5.L-Istati Membri b’reġjuni ultraperiferiċi jistgħu jieħdu miżuri mfassla apposta għal dawn ir-reġjuni fil-pjanijiet ta’ azzjoni nazzjonali tagħhom filwaqt li jqisu l-ħtiġijiet partikolari relatati mal-kundizzjonijiet klimatiċi u l-għelejjel speċifiċi f’dawn ir-reġjuni.
            
            
               Artikolu 9
            
            
               Informazzjoni dwar il-miri nazzjonali għat-tnaqqis sal-2030 fil-pjanijiet ta’ azzjoni nazzjonali
            
            
               1.Il-pjanijiet ta’ azzjoni nazzjonali ppubblikati sa, u inkluż, l-2030 għandhom jinkludu l-informazzjoni kollha li ġejja relatata mal-miri nazzjonali għat-tnaqqis sal-2030:
            
            
               (a)lista ta’ mill-inqas il-ħames sustanzi attivi li jinfluwenzaw l-aktar ix-xejra fit-tnaqqis fl-użu u r-riskju ta’ prodotti kimiċi għall-protezzjoni tal-pjanti, u tal-użu tal-prodotti għall-protezzjoni tal-pjanti aktar perikolużi, kif iddeterminat bl-applikazzjoni tal-metodoloġija stabbilita fl-Anness I, matul it-tliet snin ta’ qabel l-adozzjoni tal-pjan ta’ azzjoni nazzjonali;
            
            
               (b)lista tal-għelejjel li fuqhom kull waħda mis-sustanzi attivi msemmija fil-punt (a) tintuża bl-aktar mod wiesa’ u l-għadd ta’ ettari ta’ kull għalla ttrattata;
            
            
               (c)lista ta’ pesti li kontrihom jintużaw is-sustanzi attivi msemmija fil-punt (a) fuq l-għelejjel imsemmija fil-punt (b); 
            
            
               (d)għal kull wieħed mill-pesti msemmija fil-punt (c), lista ta’ metodi mhux kimiċi użati jew li x’aktarx ikunu disponibbli sal-2030.
            
            
               2.Għal kull metodu mhux kimiku elenkat f’konformità mal-paragrafu 1, il-punt (d), il-pjanijiet ta’ azzjoni nazzjonali għandhom jindikaw dan kollu li ġej:
            
            
               (a)l-iskala stmata tal-użu tiegħu, ibbażata fuq data dwar il-bejgħ ta’ prodotti għall-protezzjoni tal-pjanti, stħarriġiet u ġudizzju espert, matul it-tliet snin kalendarji qabel l-adozzjoni tal-pjan ta’ azzjoni nazzjonali, flimkien ma’ mira indikattiva nazzjonali biex jiżdied l-użu tiegħu sal-2030 u lista ta’ ostakli potenzjali għall-kisba ta’ din iż-żieda;
            
            
               (b)lista ta’ miżuri u azzjonijiet oħrajn li għandhom jittieħdu mill-Istat Membru u minn atturi oħra biex jindirizzaw l-ostakli potenzjali msemmija fil-punt (a), bi skeda ta’ żmien dettaljata tal-passi intermedjarji u l-awtoritajiet responsabbli għal kull wieħed mill-passi li għandhom jittieħdu mill-Istat Membru.
            
            
               3.Fir-rigward ta’ mill-inqas il-ħames għelejjel li influwenzaw bl-aktar mod qawwi x-xejra fl-użu u r-riskju ta’ prodotti kimiċi għall-protezzjoni tal-pjanti, u x-xejra fl-użu tal-prodotti għall-protezzjoni tal-pjanti aktar perikolużi, kif iddeterminat bl-applikazzjoni tal-metodoloġija stabbilita fl-Anness I, matul it-tliet snin ta’ qabel l-adozzjoni tal-pjan ta’ azzjoni nazzjonali, il-pjan ta’ azzjoni nazzjonali għandu jindika dan kollu li ġej:
            
            
               (a)il-perċentwal tal-prodotti kollha għall-protezzjoni tal-pjanti użati fuq dawk l-għelejjel li kienu kontrolli bijoloġiċi matul it-tliet snin kalendarji ta’ qabel l-adozzjoni tal-pjan ta’ azzjoni nazzjonali, flimkien mal-miri indikattivi nazzjonali għaż-żieda ta’ dak il-perċentwal sal-2030 u lista tal-ostakli potenzjali biex jintlaħaq dak il-perċentwal miżjud;
            
         
         
            
               (b)lista ta’ miżuri u azzjonijiet oħra li għandhom jittieħdu mill-Istat Membru u minn atturi oħra biex jindirizzaw l-ostakli potenzjali msemmija fil-punt (a), bi skeda ta’ żmien dettaljata tal-passi intermedjarji u l-awtoritajiet responsabbli għal kull pass li għandu jittieħed mill-Istat Membru.
            
            
               4.Il-pjanijiet ta’ azzjoni nazzjonali għandhom jinkludu wkoll miri indikattivi nazzjonali biex jiżdied il-perċentwal tal-bejgħ globali ta’ prodotti għall-protezzjoni tal-pjanti li mhumiex prodotti kimiċi għall-protezzjoni tal-pjanti minn perjodu ta’ referenza tat-tliet snin kalendarji qabel l-adozzjoni tal-pjan ta’ azzjoni nazzjonali.
            
            
               Artikolu 10
            
            
               Rapporti annwali ta’ progress u ta’ implimentazzjoni
            
            
               1.Sal-31 ta’ Awwissu ta’ kull sena, iżda mhux qabel [OP: jekk jogħġbok daħħal id-data – 30 xahar wara d-data tal-applikazzjoni ta’ dan ir-Regolament], kull Stat Membru għandu jissottometti lill-Kummissjoni rapport annwali ta’ progress u ta’ implimentazzjoni li jkun fih l-informazzjoni elenkata fl-Anness II.
            
            
               2.Ir-rapport annwali ta’ progress u ta’ implimentazzjoni għandu jinkludi:
            
            
               (a)ix-xejriet kollha fil-progress lejn il-kisba tal-miri nazzjonali għat-tnaqqis sal-2030 kif stabbiliti fil-Parti 1 tal-Anness II, ikkalkulati f’konformità mal-metodoloġija stabbilita fl-Anness I bħala d-differenza bejn il-medja tas-snin 2015-2017 u s-sena li tintemm 20 xahar qabel il-pubblikazzjoni;
            
            
               (b)ix-xejriet kollha fil-progress lejn il-kisba tal-miri indikattivi nazzjonali stabbiliti fl-Artikolu 9(2), il-punt (a), fl-Artikolu 9(3), il-punt (a), u fl-Artikolu 9(4)), ikkalkulati kull sena bħala d-differenza bejn il-livell ta’ użu fit-tliet snin kalendarji ta’ qabel l-adozzjoni tal-pjan ta’ azzjoni nazzjonali f’konformità mal-Artikolu 9(1) u s-sena kalendarja li tintemm 20 xahar qabel il-pubblikazzjoni tar-rapport ta’ progress u ta’ implimentazzjoni annwali rilevanti;
            
            
               (c)id-data kwantitattiva l-oħra kollha b’rabta mal-implimentazzjoni ta’ dan ir-Regolament kif stabbilit fil-Parti 2 tal-Anness II;
            
            
               (d)l-eżitu tal-evalwazzjoni tar-riżultati ta’ kull indikatur tar-riskju armonizzat imwettqa f’konformità mal-Artikolu 36(1);
            
            
               (e)ix-xejriet kollha fil-progress lejn l-ilħuq ta’ żieda fl-erja agrikola utilizzata taħt biedja organika kif imsemmi fl-Artikolu 8(1), il-punt (d).
            
            
               3.Kull Stat Membru għandu jippubblika r-rapport annwali tiegħu ta’ progress u ta’ implimentazzjoni fuq sit web u jinforma lill-Kummissjoni b’dan.
            
            
               4.Il-Kummissjoni tista’ titlob lil Stat Membru jinkludi aktar dettalji fir-rapport annwali tiegħu ta’ progress u ta’ implimentazzjoni.
            
            
               Fi żmien xahrejn mill-wasla tat-talba tal-Kummissjoni, l-Istat Membru kkonċernat għandu jwieġeb għat-talba u għandu jippubblika t-tweġiba tiegħu fuq is-sit web imsemmi fil-paragrafu 3.
            
            
               5.Il-Kummissjoni għandha tippubblika r-rapporti annwali ta’ progress u ta’ implimentazzjoni tal-Istati Membri fuq sit web.
            
            
               6.Il-Kummissjoni għandha s-setgħa li tadotta atti delegati f’konformità mal-Aretikolu 40 li jemenda l-Anness II, sabiex tqis id-data relevanti għall-użu sostenibbli tal-prodotti għall-protezzjoni tal-pjanti.
            
            
               Artikolu 11
            
            
               Analiżi tal-Kummissjoni tar-rapporti annwali ta’ progress u ta’ implimentazzjoni
            
            
               1.Sa …[OP: jekk jogħġbok daħħal id-data – sentejn wara d-data tal-applikazzjoni ta’ dan ir-Regolament], u kull sentejn wara dan sal-2030, fuq sit web il-Kummissjoni għandha tippubblika analiżi:
            
            
               (a)tax-xejriet fil-progress lejn il-miri tal-Unjoni għat-tnaqqis sal-2030; 
            
         
         
            
               (b)tal-progress tal-Istati Membri lejn l-ilħuq tal-miri nazzjonali għat-tnaqqis sal-2030. 
            
            
               2.Minn …[ OP: jekk jogħġbok daħħal id-data – erba’ snin wara d-data tal-applikazzjoni ta’ dan ir-Regolament], il-Kummissjoni għandha tinkludi fl-analiżi msemmija fil-paragrafu 1, analiżi tal-informazzjoni li għandha tiġi pprovduta mill-Istati Membri f’konformità mal-Artikolu 10(2), il-punti (a), (b) u (c).
            
            
               3.Wara l-analiżi msemmija fil-paragrafu 2, il-Kummissjoni tista’ tagħmel rakkomandazzjoni lil Stat Membru biex jieħu kwalunkwe waħda mill-azzjonijiet li ġejjin:
            
            
               (a)jieħu miżuri addizzjonali; 
            
            
               (b)iżid il-livell ta’ ambizzjoni ta’ kwalunkwe mira indikattiva nazzjonali stabbilita fl-Artikolu 9(2), il-punt (a), fl-Artikolu 9(3), il-punt (a), u fl-Artikolu 9(4).
            
            
               4.Stat Membru li jkun irċieva rakkomandazzjoni mill-Kummissjoni biex jieħu miżuri addizzjonali f’konformità mal-paragrafu 3 għandu jipprovdi waħda mill-biċċiet ta’ informazzjoni li ġejjin fir-rapport annwali sussegwenti tiegħu ta’ progress u ta’ implimentazzjoni:
            
            
               (a)deskrizzjoni tal-miżuri meħuda bħala tweġiba għar-rakkomandazzjoni; 
            
            
               (b)ir-raġunijiet għalfejn ma ġietx segwita r-rakkomandazzjoni tal-Kummissjoni.
            
            
               5.Stat Membru li jkun irċieva rakkomandazzjoni mill-Kummissjoni f’konformità mal-paragrafu 3, il-punt (b), biex iżid il-livell ta’ ambizzjoni ta’ mira indikattiva nazzjonali stabbilita fl-Artikolu 9(2), il-punt (a), fl-Artikolu 9(3), il-punt (a), jew fl-Artikolu 9(4) għandu jieħu waħda mill-azzjonijiet li ġejjin:
            
            
               (a)jibdel il-livell tal-mira rilevanti kif stabbilit fir-rakkomandazzjoni billi jemenda l-pjan ta’ azzjoni nazzjonali tiegħu fi żmien sitt xhur wara li jirċievi r-rakkomandazzjoni; 
            
            
               (b)jipprovdi raġunijiet għaliex ma ġietx segwita r-rakkomandazzjoni tal-Kummissjoni fir-rapport annwali sussegwenti tiegħu ta’ progress u ta’ implimentazzjoni.
            
            
               6.Fejn, abbażi tal-analiżi tagħha tar-rapporti annwali ta’ progress u ta’ implimentazzjoni, il-Kummissjoni tikkonkludi li l-progress miksub ma huwiex biżżejjed għall-ilħuq kollettiv tal-miri tal-Unjoni għat-tnaqqis sal-2030, hija għandha tipproponi miżuri u teżerċita s-setgħat l-oħra tagħha fil-livell tal-Unjoni sabiex tiżgura l-ilħuq kollettiv ta’ dawk il-miri. Tali miżuri għandhom iqisu l-livell ta’ ambizzjoni tal-kontribuzzjonijiet għall-miri tal-Unjoni għat-tnaqqis sal-2030 mill-Istati Membri stabbiliti fil-miri nazzjonali għat-tnaqqis sal-2030 adottati minnhom.
            
            
               7.Sa …[OP: jekk jogħġbok daħħal id-data – ħames snin mid-data tal-applikazzjoni ta’ dan ir-Regolament], il-Kummissjoni għandha tissottometti rapport dwar ir-rapporti annwali ta’ progress u ta’ implimentazzjoni lill-Parlament Ewropew u lill-Kunsill.
            
            
               KAPITOLU IV
            
            
               ĠESTJONI INTEGRATA TAL-PESTI
            
            
               Artikolu 12
            
            
               Ġestjoni integrata tal-pesti
            
            
               1.L-utenti professjonali għandhom japplikaw ġestjoni integrata tal-pesti kif ġej:
            
            
               (a)bl-applikazzjoni tal-Artikolu 13 fejn ma tkun ġiet adottata l-ebda regola speċifika għall-għellejel għall-għalla u ż-żona rilevanti f’konformità mal-Artikolu 15 mill-Istat Membru li fih joperaw;
            
            
               (b)billi japplikaw regoli speċifiċi għall-għelejjel adottati mill-Istat Membru li fih joperaw għall-għalla u l-erja rilevanti f’konformità mal-Artikolu 15 u billi jwettqu l-azzjonijiet stabbiliti fl-Artikolu 13(8).
            
         
         
            
               2.Il-konsulenti għandhom jipprovdu pariri li jkunu konsistenti mar-regoli speċifiċi għall-għelejjel applikabbli u mal-ġestjoni integrata tal-pesti.
            
            
               Artikolu 13
            
            
               Obbligi tal-utenti professjonali u tal-konsulenti relatati mal-ġestjoni integrata tal-pesti
            
            
               1.L-utenti professjonali għandhom l-ewwel japplikaw miżuri li ma jeħtiġux l-użu ta’ prodotti kimiċi għall-protezzjoni tal-pjanti għall-prevenzjoni jew għas-soppressjoni ta’ organiżmi ta’ ħsara qabel ma jirrikorru għall-applikazzjoni ta’ prodotti kimiċi għall-protezzjoni tal-pjanti.
            
            
               2.Ir-rekords ta’ utent professjonali msemmija fl-Artikolu 14(1) għandhom juru li huwa/hija jkunu kkunsidraw l-għażliet kollha li ġejjin: 
            
            
               –in-newba tal-għelejjel,
            
            
               –l-użu ta’ tekniki ta’ kultivazzjoni moderni, inkluż it-teknika tat-tixtil falz, iż-żmien u d-densitajiet taż-żrigħ, iż-żrigħ minn taħt, il-kultivazzjoni assoċjata, il-ħdim ta’ konservazzjoni, l-irmondar u ż-żrigħ dirett,
            
            
               –l-użu ta’ kultivari reżistenti jew tolleranti u ta’ żrieragħ u materjal għat-tħawwil ta’ kwalità għolja jew iċċertifikati,
            
            
               –l-użu ta’ prattiki bbilanċjati ta’ fertilizzazzjoni, ta’ trattament bil-ġir u ta’ tisqija jew skular,
            
            
               –il-prevenzjoni tal-firxa ta’ organiżmi ta’ ħsara b’miżuri ta’ iġjene, inkluż permezz ta’ tindif regolari tal-makkinarju u tat-tagħmir,
            
            
               –il-protezzjoni u t-tisħiħ ta’ organiżmi ta’ benefiċċju importanti, inkluż b’miżuri ta’ benefiċċju għall-protezzjoni tal-pjanti jew l-użu ta’ infrastrutturi ekoloġiċi ġewwa u barra s-siti ta’ produzzjoni,
            
            
               –l-esklużjoni tal-pesti bl-użu ta’ strutturi protetti, xbieki u ostakli fiżiċi oħra.
            
            
               Meta utent professjonali ma jkunx applika miżura elenkata fl-ewwel subparagrafu ta’ dan il-paragrafu, ir-rekords imsemmija fl-Artikolu 14(1) għandu jkun fihom raġunijiet għal dan.
            
            
               3.L-utenti professjonali għandhom jimmonitorjaw l-organiżmi ta’ ħsara permezz ta’ metodi u għodod xierqa. Tali metodi u għodod għandhom jinkludu mill-inqas wieħed minn dawn li ġejjin:
            
            
               (a)osservazzjonijiet fil-post; 
            
            
               (b)sistemi xjentifikament tajba ta’ twissija, ta’ tbassir u ta’ dijanjożi bikrija, fejn fattibbli; 
            
            
               (c)l-użu ta’ pariri minn konsulenti professjonali kwalifikati. 
            
            
               4.L-utenti professjonali għandhom jużaw kontrolli bijoloġiċi, metodi fiżiċi u metodi mhux kimiċi oħrajn. L-utenti professjonali jistgħu jużaw biss metodi kimiċi jekk ikunu meħtieġa biex jiksbu livelli aċċettabbli ta’ kontroll tal-organiżmi ta’ ħsara wara li jkunu ġew eżawriti l-metodi l-oħrajn kollha mhux kimiċi kif stabbilit fil-paragrafi 1,2  u 3, u meta tkun ġiet issodisfata kwalunkwe waħda mill-kundizzjonijiet li ġejjin:
            
            
               (a)ir-riżultati tal-monitoraġġ tal-organiżmi ta’ ħsara juru, abbażi ta’ osservazzjoni rreġistrata, li l-miżuri kimiċi għall-protezzjoni tal-pjanti jeħtieġ li jiġu applikati malajr minħabba l-preżenza ta’ għadd għoli biżżejjed ta’ organiżmi ta’ ħsara. 
            
            
               (b)fejn ikun iġġustifikat minn sistema ta’ appoġġ għad-deċiżjonijiet, jew minn konsulent li jissodisfa l-kundizzjonijiet stabbiliti fl-Artikolu 23, l-utent professjonali jiddeċiedi, permezz ta’ deċiżjoni rreġistrata, li juża metodi kimiċi ta’ prodotti għall-protezzjoni tal-pjanti għal raġunijiet preventivi. 
            
         
         
            
               5.L-utenti professjonali għandhom japplikaw prodotti għall-protezzjoni tal-pjanti li jkunu speċifiċi kemm jista’ jkun biex jikkontrollaw l-organiżmi ta’ ħsara u li jkollhom l-inqas effetti sekondarji fuq is-saħħa tal-bniedem, l-organiżmi mhux fil-mira u l-ambjent. 
            
            
               6.L-utenti professjonali għandhom iżommu l-użu ta’ prodotti kimiċi għall-protezzjoni tal-pjanti u forom oħra ta’ intervent f’livelli li ma jaqbżux il-livelli li huma assolutament meħtieġa għall-kontroll tal-organiżmi ta’ ħsara, u li ma jżidux ir-riskju għall-iżvilupp tar-reżistenza f’popolazzjonijiet ta’ organiżmi ta’ ħsara. Fejn possibbli, l-utenti professjonali għandhom jużaw il-miżuri li ġejjin:
            
            
               (a)rata mnaqqsa ta’ applikazzjoni;
            
            
               (b)tnaqqis fl-għadd ta’ applikazzjonijiet; 
            
            
               (c)applikazzjonijiet parzjali; 
            
            
               (d)applikazzjoni lokalizzata.
            
            
               7.Fejn ikun magħruf ir-riskju ta’ reżistenza kontra miżura għall-protezzjoni tal-pjanti u fejn il-livell tal-organiżmi ta’ ħsara jeħtieġ applikazzjoni ripetuta ta’ dik il-miżura lill-għelejjel, l-utenti professjonali għandhom japplikaw strateġiji disponibbli ta’ kontra r-reżistenza biex tinżamm l-effettività ta’ dik il-miżura.
            
            
               Meta miżura għall-protezzjoni tal-pjanti tinvolvi użu ripetut ta’ prodotti għall-protezzjoni tal-pjanti, l-utenti professjonali għandhom jużaw prodotti għall-protezzjoni tal-pjanti b’modi differenti ta’ azzjoni.
            
            
               8.L-utenti professjonali għandhom iwettqu l-azzjonijiet kollha li ġejjin:
            
            
               (a)jivverifikaw u jiddokumentaw il-livell ta’ suċċess tal-miżuri applikati għall-protezzjoni tal-pjanti abbażi tar-rekords dwar l-użu ta’ prodotti għall-protezzjoni tal-pjanti u interventi oħra, u l-monitoraġġ ta’ organiżmi ta’ ħsara;
            
            
               (b)japplikaw l-informazzjoni miksuba billi jwettqu l-azzjonijiet imsemmija fil-punt (a) bħala parti mill-proċess tat-teħid ta’ deċiżjonijiet rigward interventi futuri. 
            
            
               9.Il-Kummissjoni għandha s-setgħa li tadotta atti delegati f’konformità mal-Artikolu 40 li jemendaw dan l-Artikolu, sabiex jitqiesu l-progress tekniku u l-iżviluppi xjentifiċi.
            
            
               Artikolu 14
            
            
               Rekords ta’ miżuri u interventi preventivi għall-protezzjoni tal-għelejjel minn utenti professjonali, u ta’ pariri dwar l-użu ta’ prodotti għall-protezzjoni tal-pjanti
            
            
               1.Meta utent professjonali jieħu miżura preventiva jew iwettaq intervent, l-utent professjonali għandu jdaħħal l-informazzjoni li ġejja fir-reġistru elettroniku tal-ġestjoni integrata tal-pesti u tal-użu tal-prodotti għall-protezzjoni tal-pjanti msemmi fl-Artikolu 16, li tkopri ż-żona fejn jopera l-utent professjonali:
            
            
               (a)kwalunkwe miżura jew intervent preventiv u r-raġuni għal dik il-miżura jew intervent preventiv, inkluż l-identifikazzjoni u l-valutazzjoni tal-livell ta’ pesti, meta ma tkun ġiet adottata l-ebda regola speċifika għall-għelejjel għall-għalla u ż-żona rilevanti mill-Istat Membru li fih jopera l-utent professjonali; 
            
            
               (b)kull miżura jew intervent preventiv u r-raġunijiet għal dik il-miżura preventiva jew dak l-intervent preventiv, inkluż l-identifikazzjoni u l-valutazzjoni tal-livell ta’ pesti, imwettqa b’referenza għall-kriterji li jistgħu jitkejlu stabbiliti fir-regoli speċifiċi għall-għelejjel applikabbli, fejn ikunu ġew adottati regoli speċifiċi għall-għelejjel għall-għalla u ż-żona rilevanti mill-Istat Membru li fih jopera l-utent professjonali.
            
            
               2.Utent professjonali għandu jdaħħal rekord elettroniku tiegħu fir-reġistru elettroniku tal-ġestjoni integrata tal-pesti u tal-użu tal-prodotti għall-protezzjoni tal-pjanti, imsemmi fl-Artikolu 16, tal-isem tal-konsulent tiegħu u d-dati u l-kontenut tal-parir riċevut minnu f’konformità mal-Artikolu 26(3). L-utent professjonali għandu jagħmel dawk ir-rekords disponibbli għall-awtorità kompetenti msemmija fl-Artikolu 15(2) fuq talba.
            
            
               3.Utent professjonali għandu jdaħħal rekord elettroniku ta’ kull applikazzjoni ta’ prodott għall-protezzjoni tal-pjanti skont l-Artikolu 67 tar-Regolament (KE) Nru 1107/2009 fir-reġistru elettroniku tal-ġestjoni integrata tal-pesti u tal-użu tal-prodotti għall-protezzjoni tal-pjanti msemmi fl-Artikolu 16. Utent professjonali għandu jżomm ukoll rekord elettroniku li jispeċifika jekk l-applikazzjoni saritx b’tagħmir tal-ajru jew tagħmir ibbażat fuq l-art. Fil-każ ta’ applikazzjoni mill-ajru, utent professjonali għandu jispeċifika t-tip ta’ tagħmir użat.
            
            
               4.Sabiex tiġi żgurata struttura uniformi tal-entrati li għandhom isiru mill-utenti professjonali fir-reġistru elettroniku tal-ġestjoni integrata tal-pesti u tal-użu tal-prodotti għall-protezzjoni tal-pjanti f’konformità mal-paragrafi 1, 2 u 3, il-Kummissjoni tista’, permezz ta’ atti ta’ implimentazzjoni, tadotta mudell standard għal tali entrati. Kwalunkwe mudell bħal dan għandu jinkludi kampijiet għall-introduzzjoni ta’ rekords li jeħtieġ li jinżammu f’konformità mal-Artikolu 67 tar-Regolament (KE) Nru 1107/2009 u għandu jirrikjedi l-użu ta’ ID rikonoxxibbli. Dawk l-atti ta’ implimentazzjoni għandhom jiġu adottati f’konformità mal-proċedura ta’ eżami msemmija fl-Artikolu 41(2).
            
         
         
            
               Artikolu 15
            
            
               Implimentazzjoni ta’ ġestjoni integrata tal-pesti bl-użu ta’ regoli speċifiċi għall-għelejjel
            
            
               1.L-Istati Membri għandhom jadottaw rekwiżiti agronomiċi bbażati fuq il-kontrolli tal-ġestjoni integrata tal-pesti li jridu jiġu rrispettati meta tkun qed titkabbar jew tinħażen għalla partikolari, u li jkunu mfassla biex jiżguraw li l-protezzjoni kimika tal-għelejjel tintuża biss wara li jkunu ġew eżawriti l-metodi l-oħra kollha mhux kimiċi u meta jintlaħaq livell limitu għall-intervent (“regoli speċifiċi għall-għelejjel”). Ir-regoli speċifiċi għall-għelejjel għandhom jimplimentaw il-prinċipji ta’ ġestjoni integrata tal-pesti, stabbiliti fl-Artikolu 13, għall-għalla rilevanti u għandhom jiġu stabbiliti f’att legali vinkolanti.
            
            
               2.Kull Stat Membru għandu jaħtar awtorità kompetenti responsabbli biex tiżgura li r-regoli speċifiċi għall-għelejjel ikunu xjentifikament robusti u jikkonformaw ma’ dan l-Artikolu.
            
            
               3.Sa …[OP: jekk jogħġbok daħħal id-data = l-ewwel jum tax-xahar wara 24 xahar wara d-data tad-dħul fis-seħħ ta’ dan ir-Regolament] kull Stat Membru għandu jkollu fis-seħħ regoli effettivi u infurzabbli speċifiċi għall-għelejjel, għall-għelejjel li jkopru erja li tammonta għal mill-inqas 90 % tal-erja agrikola utilizzata tiegħu (eskluż il-ġonna kulinari). L-Istati Membri għandhom jiddeterminaw l-ambitu ġeografiku ta’ dawk ir-regoli filwaqt li jqisu l-kundizzjonijiet agronomiċi rilevanti, inkluż it-tip ta’ ħamrija u għelejjel u l-kundizzjonijiet klimatiċi prevalenti.
            
            
               4.Mill-inqas disa’ xhur qabel il-mument meta regola speċifika għall-għelejjel issir applikabbli skont il-liġi nazzjonali, l-Istat Membru għandu jwettaq l-azzjonijiet kollha li ġejjin:
            
            
               (a)jippubblika abbozz għall-konsultazzjoni pubblika;
            
            
               (b)iqis il-kummenti li jkunu waslu mingħand il-partijiet ikkonċernati u l-membri tal-pubbliku dwar l-abbozz b’mod trasparenti;
            
            
               (c)jissottometti l-abbozz li jqis il-kummenti kif imsemmi fil-punt (b) lill-Kummissjoni.
            
            
               5.Meta l-Kummissjoni tiġi nnotifikata b’abbozz f’konformità mal-paragrafu 4, il-punt (c), hija tista’, fi żmien sitt xhur mill-wasla tal-abbozz, toġġezzjona għall-adozzjoni tiegħu minn Stat Membru, jekk tqis li l-abbozz ma jikkonformax mal-kriterji stabbiliti fil-paragrafu 6. Jekk il-Kummissjoni toġġezzjona, l-Istat Membru għandu joqgħod lura milli jadotta l-abbozz sakemm ikun emenda t-test sabiex jirrimedja n-nuqqasijiet identifikati fl-oġġezzjonijiet tal-Kummissjoni. In-nuqqas ta’ reazzjoni mill-Kummissjoni f’konformità ma’ dan il-paragrafu għal abbozz ta’ regola speċifika għall-għelejjel ma għandu jippreġudika l-ebda azzjoni jew deċiżjoni li tista’ tittieħed mill-Kummissjoni skont atti oħra tal-Unjoni.
            
            
               6.Ir-regoli speċifiċi għall-għelejjel għandhom jibdlu r-rekwiżiti tal-ġestjoni integrata tal-pesti stabbiliti fl-Artikolu 13 fi kriterji verifikabbli billi, fost l-oħrajn, jispeċifikaw dan li ġej:
            
            
               (a)l-aktar organiżmi ta’ ħsara ekonomikament sinifikanti li jaffettwaw l-għalla;
            
            
               (b)l-interventi mhux kimiċi li jinvolvu kontroll kulturali, fiżiku u bijoloġiku li huma effettivi kontra l-organiżmi ta’ ħsara msemmija fil-punt (a) u l-kriterji kwalitattivi jew il-kundizzjonijiet li fihom għandhom isiru dawn l-interventi;
            
            
               (c)il-prodotti għall-protezzjoni tal-pjanti b’riskju baxx jew l-alternattivi għall-prodotti kimiċi għall-protezzjoni tal-pjanti li huma effettivi kontra l-organiżmi ta’ ħsara msemmija fil-punt (a) u l-kriterji kwalitattivi jew il-kundizzjonijiet li fihom għandhom isiru dawn l-interventi;
            
            
               (d)il-prodotti kimiċi għall-protezzjoni tal-pjanti li ma humiex prodotti għall-protezzjoni tal-pjanti b’riskju baxx u li huma effettivi kontra l-organiżmi ta’ ħsara msemmija fil-punt (a) u l-kriterji kwalitattivi jew il-kundizzjonijiet li fihom għandhom isiru dawn l-interventi;
            
            
               (e)il-kriterji kwantitattivi jew il-kundizzjonijiet li fihom jistgħu jintużaw prodotti kimiċi għall-protezzjoni tal-pjanti wara li jkunu ġew eżawriti l-mezzi l-oħrajn kollha ta’ kontroll li ma jeħtiġux l-użu ta’ prodotti kimiċi għall-protezzjoni tal-pjanti;
            
            
               (f)il-kriterji li jistgħu jitkejlu jew il-kundizzjonijiet li fihom jistgħu jintużaw prodotti għall-protezzjoni tal-pjanti aktar perikolużi wara li jkunu ġew eżawriti l-mezzi l-oħra kollha ta’ kontroll li ma jeħtiġux l-użu ta’ prodotti kimiċi għall-protezzjoni tal-pjanti.
            
            
               (g)l-obbligu li jiġu rreġistrati l-osservazzjonijiet li juru li ntlaħaq il-valur ta’ limitu rilevanti.
            
            
               7.Kull Stat Membru għandu jirrieżamina r-regoli speċifiċi għall-għelejjel tiegħu kull sena u jaġġornahom fejn meħtieġ, inkluż meta dan ikun meħtieġ biex jiġu riflessi l-bidliet fid-disponibbiltà ta’ għodod ta’ kontroll tal-organiżmi ta’ ħsara.
            
            
               8.Stat Membru li jkun qed jippjana li jaġġorna regola speċifika għall-għelejjel għandu, mill-inqas sitt xhur qabel ma l-aġġornament isir applikabbli skont il-liġi nazzjonali:
            
         
         
            
               (a)jippubblika abbozz tar-regoli aġġornati għal konsultazzjoni pubblika;
            
            
               (b)iqis il-kummenti li jkunu waslu mingħand il-partijiet ikkonċernati u l-membri tal-pubbliku dwar l-abbozz b’mod trasparenti;
            
            
               (c)jissottometti l-abbozz li jqis il-kummenti kif imsemmi fil-punt (b) lill-Kummissjoni.
            
            
               9.Meta l-Kummissjoni tiġi nnotifikata b’abbozz skont il-paragrafu 8, hija tista’, fi żmien tliet xhur mill-wasla tal-abbozz, toġġezzjona għall-aġġornament tar-regola speċifika għall-għelejjel minn Stat Membru, jekk tqis li l-abbozz ma jikkonformax mal-kriterji stabbiliti fil-paragrafu 6. Jekk il-Kummissjoni toġġezzjona, l-Istat Membru għandu joqgħod lura milli jaġġorna r-regola speċifika għall-għelejjel sakemm ikun emenda t-test sabiex jirrimedja n-nuqqasijiet identifikati fl-oġġezzjonijiet tal-Kummissjoni. In-nuqqas ta’ reazzjoni mill-Kummissjoni f’konformità ma’ dan il-paragrafu għal abbozz ta’ regola speċifika għall-għelejjel ma għandu jippreġudika l-ebda azzjoni jew deċiżjoni li tista’ tittieħed mill-Kummissjoni skont atti oħra tal-Unjoni.
            
            
               10.Stat Membru b’differenzi klimatiċi jew agronomiċi sinifikanti bejn ir-reġjuni, għandu jadotta regoli speċifiċi għall-għelejjel għal kull wieħed minn dawk ir-reġjuni. 
            
            
               11.Kull Stat Membru għandu jippubblika r-regoli speċifiċi għall-għelejjel kollha tiegħu fuq sit web wieħed.
            
            
               12.Il-Kummissjoni għandha tippubblika fuq sit web links għas-siti web imsemmija fil-paragrafu 11 tal-Istati Membri.
            
            
               13.Sa …[OP: jekk jogħġbok daħħal id-data = l-ewwel jum tax-xahar ta’ wara 7 snin mid-data tad-dħul fis-seħħ ta’ dan ir-Regolament], il-Kummissjoni għandha tissottometti rapport lill-Parlament Ewropew u lill-Kunsill dwar l-adozzjoni u l-infurzar ta’ regoli speċifiċi għall-għelejjel fl-Istati Membri u l-konformità ta’ dawk ir-regoli mal-Artikolu 15.
            
            
               Artikolu 16
            
            
               Reġistru elettroniku tal-ġestjoni integrata tal-pesti u tal-użu tal-prodotti għall-protezzjoni tal-pjanti
            
            
               1.Kull Stat Membru għandu jaħtar awtorità kompetenti, jew awtoritajiet kompetenti, biex jistabbilixxu u jżommu reġistru elettroniku, jew reġistri elettroniċi, tal-ġestjoni integrata tal-pesti u tal-użu tal-prodotti għall-protezzjoni tal-pjanti.
            
            
               Ir-reġistru jew ir-reġistri elettroniċi integrati tal-ġestjoni integrata tal-organiżmi ta’ ħsara u tal-użu tal-prodotti għall-protezzjoni tal-pjanti għandu jkun fihom l-informazzjoni kollha li ġejja għal perjodu ta’ mill-inqas tliet snin mid-data tad-dħul:
            
            
               (a)kull miżura jew intervent preventiv u r-raġunijiet għal dik il-miżura preventiva jew dak l-intervent preventiv imdaħħla f’konformità mal-Artikolu 14(1); 
            
            
               (b)l-isem tal-konsulent u d-dati u l-kontenut tal-pariri mdaħħla f’konformità mal-Artikolu 14(2);
            
            
               (c)rekord elettroniku ta’ kull applikazzjoni ta’ prodott għall-protezzjoni tal-pjanti skont l-Artikolu 67 tar-Regolament (KE) Nru 1107/2009 u rapport dwar kwalunkwe applikazzjoni mill-ajru mwettqa skont l-Artikolu 20, kif meħtieġ mill-Artikolu 14(3).
            
            
               2.Ir-reġistru/i msemmi/imsemmija fil-paragrafu 1 għandhom ikunu aċċessibbli għall-utenti professjonali sabiex ikunu jistgħu jdaħħlu r-rekords elettroniċi f’konformità mal-Artikolu 14.
            
            
               3.L-awtoritajiet kompetenti msemmija fil-paragrafu 1 għandhom jivverifikaw il-konformità tal-utenti professjonali mal-Artikolu 14. 
            
            
               4.L-awtoritajiet kompetenti msemmija fil-paragrafu 1 għandhom, darba fis-sena, jissottomettu lill-Kummissjoni sommarju u analiżi tal-informazzjoni miġbura skont l-Artikolu 14, u ta’ kwalunkwe data addizzjonali dwar l-użu ta’ prodotti għall-protezzjoni tal-pjanti miġbura f’konformità mal-Artikolu 67 tar-Regolament (KE) Nru 1107/2009. 
            
            
               5.L-awtoritajiet kompetenti msemmija fil-paragrafu 1 għandhom jikkondividu d-data miġbura skont il-paragrafu 1, il-punti (a) u (c) ta’ dan l-Artikolu, mal-awtoritajiet nazzjonali kompetenti responsabbli mill-implimentazzjoni tad-Direttivi 2000/60/KE u (UE) 2020/2184 għall-interkonnessjoni ta’ dik id-data, b’mod anonimizzat, ma’ data ambjentali, tal-ilma ta’ taħt l-art, u tal-monitoraġġ tal-kwalità tal-ilma, biex jittejbu l-identifikazzjoni, il-kejl u t-tnaqqis tar-riskji mill-użu ta’ prodotti għall-protezzjoni tal-pjanti.
            
            
               6.L-awtoritajiet kompetenti msemmija fil-paragrafu 1 għandhom jiżguraw aċċess għar-reġistru/i msemmija fil-paragrafu 1 lill-awtoritajiet nazzjonali tal-istatistika għall-iżvilupp, il-produzzjoni u d-disseminazzjoni tal-istatistika uffiċjali.
            
         
         
            
               7.Sabiex tiġi żgurata struttura uniformi tas-sommarju u l-analiżi msemmija fil-paragrafu 4, il-Kummissjoni tista’, permezz ta’ atti ta’ implimentazzjoni, tadotta mudell standard għal tali sommarju u analiżi. Dawk l-atti ta’ implimentazzjoni għandhom jiġu adottati f’konformità mal-proċedura ta’ eżami msemmija fl-Artikolu 41(2).
            
            
               KAPITOLU V
            
            
               UŻU, ĦŻIN U RIMI TA’ PRODOTTI GĦALL-PROTEZZJONI TAL-PJANTI
            
            
               Artikolu 17
            
            
               Rekwiżiti ġenerali għall-użu ta’ prodotti għall-protezzjoni tal-pjanti għall-użu professjonali u ta’ tagħmir ta’ applikazzjoni f’użu professjonali
            
            
               1.Prodott għall-protezzjoni tal-pjanti awtorizzat għall-użu professjonali jista’ jintuża biss minn utent professjonali li: 
            
            
               (a)inħariġlu ċertifikat tat-taħriġ talli għamel korsijiet għall-utenti professjonali f’konformità mal-Artikolu 25, jew għandu prova tad-dħul f’reġistru elettroniku ċentrali li segwa dawn il-korsijiet f’konformità mal-Artikolu 25(5), u 
            
            
               (b)juża s-servizzi ta’ konsulent indipendenti f’konformità mal-Artikolu 26(3).
            
            
               2.Prodotti għall-protezzjoni tal-pjanti aktar perikolużi jistgħu jintużaw u jinxtraw biss minn utenti professjonali. 
            
            
               3.It-tagħmir ta’ applikazzjoni f’użu professjonali jista’ jintuża biss minn utenti professjonali li jkollhom ċertifikat ta’ taħriġ maħruġ lilhom talli għamlu korsijiet għall-utenti professjonali f’konformità mal-Artikolu 25 jew li jkollhom prova ta’ dħul f’reġistru elettroniku ċentrali li għamlu dawn il-korsijiet f’konformità mal-Artikolu 25(5).
            
            
               4.Fi żmien tliet snin mid-data tal-ewwel xiri, u kull tliet snin wara dan, utent professjonali għandu jissottometti t-tagħmir ta’ applikazzjoni tiegħu jew tagħha għal użu professjonali għall-ispezzjoni skont l-Artikolu 31.  Meta jkunu għaddew tliet snin mid-data tal-ewwel xiri ta’ tagħmir ta’ applikazzjoni għal użu professjonali, utent professjonali jista’ juża biss dan it-tagħmir għall-applikazzjoni ta’ prodotti għall-protezzjoni tal-pjanti, jekk dak it-tagħmir jissodisfa kwalunkwe waħda mill-kundizzjonijiet li ġejjin:
            
            
               (a)it-tagħmir ikun għadda b’suċċess mill-ispezzjoni u r-riżultati jkunu ġew irreġistrati fir-reġistru elettroniku tat-tagħmir ta’ applikazzjoni għal użu professjonali f’konformità mal-Artikolu 31(6); 
            
            
               (b)deroga skont l-Artikolu 32(1) jew l-Artikolu 32(3) tapplika għal dak it-tagħmir. 
            
            
               Fiż-żmien tas-sottomissjoni tat-tagħmir għall-ispezzjoni, is-sid tat-tagħmir jew ir-rappreżentant tiegħu jew tagħha għandhom jipprovdu lill-awtorità jew lill-korp kompetenti li jwettaq l-ispezzjoni, bl-informazzjoni meħtieġa biex l-awtorità kompetenti tikkonforma mal-obbligi tagħha taż-żamma tar-rekords skont l-Artikolu 30(1), il-punt (b).
            
            
               5.Utent professjonali għandu jispezzjona u jħaddem tagħmir ta’ applikazzjoni f’konformità mal-manwal tal-istruzzjonijiet tal-manifattur.
            
            
               Artikolu 18
            
            
               Użu ta’ prodotti għall-protezzjoni tal-pjanti f’żoni sensittivi
            
            
               1.L-użu tal-prodotti kollha għall-protezzjoni tal-pjanti huwa pprojbit fiż-żoni sensittivi kollha u fi tliet metri bogħod minn tali żoni. Din iż-żona ta’ lqugħ ta’ tliet metri ma għandhiex titnaqqas bl-użu ta’ tekniki alternattivi tal-mitigazzjoni tar-riskju.
            
            
               2.L-Istati Membri jistgħu jistabbilixxu żoni ta’ lqugħ obbligatorji akbar maġenb żoni sensittivi.
            
            
               3.B’deroga mill-paragrafu 1, awtorità kompetenti maħtura minn Stat Membru tista’ tippermetti lil utent professjonali juża prodott għall-protezzjoni tal-pjanti f’żona sensittiva għal perjodu limitat b’data tal-bidu u tat-tmiem definita b’mod preċiż li jkun l-iqsar possibbli iżda li ma jaqbiżx is-60 jum, dment li jiġu ssodisfati l-kundizzjonijiet kollha li ġejjin:
            
         
         
            
               (a)hemm riskju serju u eċċezzjonali mixhud bi prova tat-tixrid ta’ pesti ta’ kwarantina jew ta’ speċijiet aljeni invażivi; 
            
            
               (b)ma hemm l-ebda teknika ta’ kontroll alternattiva teknikament fattibbli ta’ riskju aktar baxx biex jiġi kkontrollat it-tixrid ta’ pesti ta’ kwarantina jew ta’ speċijiet aljeni invażivi.
            
            
               4.Applikazzjoni minn utent professjonali għal permess għall-użu ta’ prodott għall-protezzjoni tal-pjanti f’żona sensittiva għandha tinkludi l-informazzjoni meħtieġa biex jintwera li l-kundizzjonijiet stabbiliti fil-paragrafu 3 huma ssodisfati.
            
            
               5.L-awtorità kompetenti msemmija fil-paragrafu 3 għandha tiddeċiedi fuq l-applikazzjoni għal permess għall-użu ta’ prodott għall-protezzjoni tal-pjanti fi żmien ġimagħtejn mis-sottomissjoni tagħha.
            
            
               6.Il-permess għall-użu ta’ prodott għall-protezzjoni tal-pjanti f’żona sensittiva għandu jindika dan li ġej kollu:
            
            
               (a)il-kundizzjonijiet għall-użu limitat u kkontrollat mill-applikant;
            
            
               (b)l-obbligu li jintwerew avviżi dwar l-użu ta’ prodotti għall-protezzjoni tal-pjanti fuq il-perimetru taż-żona li għandha tiġi trattata, u kwalunkwe għamla speċifika li dan l-avviż għandu jieħu;
            
            
               (c)il-miżuri ta’ mitigazzjoni tar-riskju; 
            
            
               (d)it-tul tal-validità tal-permess.
            
            
               7.Utent professjonali li jkun ingħata permess biex juża prodott għall-protezzjoni tal-pjanti f’żona sensittiva għandu juri avviżi għal dak ir-rigward fuq il-perimetru taż-żona li għandha tiġi ttrattata fl-għamla indikata fil-permess.
            
            
               8.Meta jingħata permess għall-użu ta’ prodott għall-protezzjoni tal-pjanti f’żona sensittiva, qabel l-ewwel jum tal-validità tiegħu, l-awtorità kompetenti msemmija fil-paragrafu 3 għandha tagħmel disponibbli għall-pubbliku l-informazzjoni li ġejja:
            
            
               (a)il-post tal-użu;
            
            
               (b)l-evidenza għaċ-ċirkostanzi eċċezzjonali li jiġġustifikaw l-applikazzjoni ta’ prodott għall-protezzjoni tal-pjanti;
            
            
               (c)id-data tal-bidu u tat-tmiem tal-perjodu tal-approvazzjoni tal-permess, li ma għandux jaqbeż 60 jum konsekuttivi;
            
            
               (d)il-kundizzjonijiet tat-temp rilevanti li jippermettu applikazzjoni sikura;
            
            
               (e)l-isem tal-prodott jew tal-prodotti għall-protezzjoni tal-pjanti;
            
            
               (f)it-tagħmir ta’ applikazzjoni li għandu jintuża u l-miżuri ta’ mitigazzjoni tar-riskju li għandhom jittieħdu.
            
            
               Artikolu 19
            
            
               Miżuri għall-protezzjoni tal-ambjent akkwatiku u tal-ilma tax-xorb
            
            
               1.L-użu tal-prodotti kollha għall-protezzjoni tal-pjanti huwa pprojbit fl-ilmijiet kollha tal-wiċċ u fi tliet metri bogħod minn tali ilmijiet. Din iż-żona ta’ lqugħ ta’ tliet metri ma għandhiex titnaqqas bl-użu ta’ tekniki alternattivi tal-mitigazzjoni tar-riskju.
            
         
         
            
               2.L-Istati Membri jistgħu jistabbilixxu żoni ta’ lqugħ obbligatorji akbar maġenb l-ilmijiet tal-wiċċ.
            
            
               3.Sa …[OP: jekk jogħġbok daħħal id-data tal-applikazzjoni ta’ dan ir-Regolament], l-Istati Membri għandu jkollhom fis-seħħ miżuri xierqa għall-evitar tad-deterjorament tal-istat tal-ilma tal-wiċċ u tal-ilma ta’ taħt l-art, kif ukoll tal-ilmijiet kostali u tal-baħar, u għandhom jippermettu l-ilħuq ta’ stat tajjeb tal-ilma tal-wiċċ u tal-ilma ta’ taħt l-art, biex jiġu protetti l-ambjent akkwatiku u l-provvisti tal-ilma tax-xorb mill-impatt tal-prodotti għall-protezzjoni tal-pjanti biex jintlaħqu, tal-inqas, l-objettivi stabbiliti fid-Direttivi 2000/60/KE, 2006/118/KE, 2008/105/KE, 2008/56/KE u (UE) 2020/2184.
            
            
               Artikolu 20
            
            
               Applikazzjoni mill-ajru ta’ prodotti għall-protezzjoni tal-pjanti
            
            
               1.L-applikazzjoni mill-ajru hija pprojbita.
            
            
               2.B’deroga mill-paragrafu 1, awtorità kompetenti maħtura minn Stat Membru tista’ tippermetti l-applikazzjoni mill-ajru minn utent professjonali fi kwalunkwe waħda mis-sitwazzjonijiet li ġejjin:
            
            
               (a)ma jkun hemm l-ebda metodu ta’ applikazzjoni alternattiv teknikament fattibbli għall-applikazzjoni mill-ajru minħabba terren inaċċessibbli; 
            
            
               (b)l-applikazzjoni mill-ajru jkollha impatt inqas negattiv fuq is-saħħa tal-bniedem u fuq l-ambjent minn kwalunkwe metodu ta’ applikazzjoni alternattiv minħabba li t-tagħmir tal-applikazzjoni mill-ajru jista’ jintuża aktar malajr fuq it-terren relevanti mit-tagħmir ibbażat fuq l-art u jevita sitwazzjoni fejn jiżdied l-għadd ta’ pesti tal-pjanti minħabba l-perjodu ta’ żmien itwal meħtieġ għall-użu bbażat fuq l-art jew minħabba li jimminimizza l-erożjoni tal-ħamrija meta l-kundizzjonijiet ħżiena tat-temp jagħmlu l-art mhux adatta għall-vetturi tal-art, u jiġu ssodisfati l-kundizzjonijiet kollha li ġejjin:
            
            
               (i)it-tagħmir ta’ applikazzjoni installat fuq l-inġenju tal-ajru jiġi rreġistrat fir-reġistru elettroniku tat-tagħmir ta’ applikazzjoni fl-użu professjonali msemmi fl-Artikolu 33(1);
            
            
               (ii)l-inġenju tal-ajru jkun mgħammar b’aċċessorji li jikkostitwixxu l-aħjar teknoloġija disponibbli biex jiġu applikati b’mod preċiż il-prodotti għall-protezzjoni tal-pjanti u biex titnaqqas id-deriva sprejjata;
            
            
               (iii)il-prodott għall-protezzjoni tal-pjanti jkun awtorizzat għall-użu permezz ta’ applikazzjoni mill-ajru skont ir-Regolament (KE) Nru 1107/2009.
            
            
               3.Applikazzjoni minn utent professjonali għal permess għall-applikazzjoni mill-ajru għandha tinkludi l-informazzjoni meħtieġa biex jintwera li l-kundizzjonijiet stabbiliti fil-paragrafu 2 huma ssodisfati.
            
            
               4.Meta jingħata permess għall-applikazzjoni mill-ajru, qabel l-ewwel data possibbli tal-applikazzjoni mill-ajru, l-awtorità kompetenti msemmija fil-paragrafu 2 għandha tippubblika l-informazzjoni li ġejja:
            
            
               (a)il-post u l-erja tal-wiċċ tal-applikazzjoni mill-ajru indikati fuq mappa;
            
            
               (b)il-perjodu ta’ validità tal-permess għall-applikazzjoni mill-ajru, li għandu jkun għal perjodu limitat bid-dati tal-bidu u tat-tmiem definiti b’mod preċiż li jkun qasir kemm jista’ jkun u ma għandux jaqbeż is-60 jum;
            
            
               (c)il-kundizzjonijiet tat-temp rilevanti li jippermettu applikazzjoni sikura; 
            
            
               (d)l-isem tal-prodott jew tal-prodotti għall-protezzjoni tal-pjanti; 
            
            
               (e)it-tagħmir ta’ applikazzjoni li għandu jintuża u l-miżuri ta’ mitigazzjoni tar-riskju li għandhom jittieħdu.
            
            
               5.
                     Utent professjonali li jkun ingħata permess għall-applikazzjoni mill-ajru għandu, tal-anqas jumejn qabel id-data ta’ kull applikazzjoni speċifika mill-ajru, juri avviżi għal dak il-għan fuq il-perimetru taż-żona li għandha tiġi ttrattata. 
            
            
               Artikolu 21
            
         
         
            
               Użu ta’ prodotti għall-protezzjoni tal-pjanti fl-applikazzjoni mill-ajru minn ċerti kategoriji ta’ inġenji tal-ajru mingħajr ekwipaġġ
            
            
               1.Fejn ċerti kategoriji ta’ inġenji tal-ajru mingħajr ekwipaġġ jissodisfaw il-kriterji stabbiliti fil-paragrafu 2, Stat Membru jista’ jeżenta l-applikazzjoni mill-ajru b’tali inġenji tal-ajru mingħajr ekwipaġġ mill-projbizzjoni stabbilita fl-Artikolu 20(1) qabel kull applikazzjoni mill-ajru ta’ prodotti għall-protezzjoni tal-pjanti.
            
            
               2.Applikazzjoni mill-ajru b’inġenju tal-ajru mingħajr ekwipaġġ tista’ tiġi eżentata mill-Istat Membru mill-projbizzjoni stabbilita fl-Artikolu 20(1) meta fatturi relatati mal-użu tal-inġenju tal-ajru mingħajr ekwipaġġ juru li r-riskji mill-użu tiegħu jkunu aktar baxxi mir-riskji li jinħolqu minn tagħmir tal-ajru ieħor u minn tagħmir ta’ applikazzjoni bbażat fuq l-art. Dawn il-fatturi għandhom jinkludu kriterji relatati:
            
            
               (a)mal-ispeċifikazzjonijiet tekniċi tal-inġenju tal-ajru mingħajr ekwipaġġ abbord, inkluż fir-rigward tad-deriva sprejjata, l-għadd u d-daqs tar-rotors, it-tagħbija utli, il-wisa’ u l-piż ġenerali tal-boom, l-għoli u l-veloċità tat-tħaddim;
            
            
               (b)il-kundizzjonijiet tat-temp, inkluża l-veloċità tar-riħ;
            
            
               (c)l-erja li għandha tiġi sprejjata, inkluża t-topografija tagħha;
            
            
               (d)id-disponibbiltà ta’ prodotti għall-protezzjoni tal-pjanti awtorizzati għall-użu bħala formulazzjonijiet ta’ volum baxx ħafna fl-Istat Membru rilevanti;
            
            
               (e)l-użu potenzjali tal-inġenju tal-ajru mingħajr ekwipaġġ flimkien ma’ agrikoltura ta’ preċiżjoni kinematika f’ħin reali f’ċerti każijiet;
            
            
               (f)il-livell ta’ taħriġ meħtieġ għall-bdoti li joperaw l-inġenji tal-ajru mingħajr ekwipaġġ abbord;
            
            
               (g)l-użu konkorrenti potenzjali ta’ bosta inġenji tal-ajru mingħajr ekwipaġġ fl-istess żona.
            
            
               3.Il-Kummissjoni għandha s-setgħa li tadotta atti delegati f’konformità mal-Artikolu 40 li jissupplimentaw dan ir-Regolament biex jispeċifikaw kriterji preċiżi fir-rigward tal-fatturi stabbiliti fil-paragrafu 2 ladarba l-progress tekniku u l-iżviluppi xjentifiċi jippermettu l-iżvilupp ta’ tali kriterji preċiżi.
            
            
               Artikolu 22
            
            
               Ħżin, rimi u mmaniġġjar
            
            
               1.Sa …[OP: jekk jogħġbok daħħal id-data tal-applikazzjoni ta’ dan ir-Regolament], l-Istati Membri għandu jkollhom fis-seħħ miżuri effettivi u għandhom jistabbilixxu l-istrutturi meħtieġa biex jiffaċilitaw b’mod li ma jipperikolax is-saħħa tal-bniedem jew l-ambjent, ir-rimi sikur ta’ kwalunkwe prodott għall-protezzjoni tal-pjanti mhux użat, kwalunkwe soluzzjoni dilwita li jkun fiha l-prodotti għall-protezzjoni tal-pjanti u kwalunkwe imballaġġ. 
            
            
               2.Fir-rigward tal-utenti professjonali, il-miżuri msemmija fil-paragrafu 1 għandhom jinkludu rekwiżiti dettaljati dwar:
            
            
               (a)il-ħżin u l-immaniġġjar sikuri tal-prodotti għall-protezzjoni tal-pjanti, u d-dilwizzjoni u t-taħlit tagħhom qabel l-applikazzjoni;
            
            
               (b)l-immaniġġjar tal-imballaġġ u tal-fdalijiet tal-prodotti għall-protezzjoni tal-pjanti;
            
            
               (c)it-tindif tat-tagħmir użat wara l-applikazzjoni;
            
            
               (d)ir-rimi ta’ prodotti għall-protezzjoni tal-pjanti u l-fdalijiet skaduti u l-imballaġġ tagħhom. 
            
            
               3.L-Istati Membri għandhom jieħdu l-miżuri kollha meħtieġa rigward il-prodotti għall-protezzjoni tal-pjanti awtorizzati għal utenti mhux professjonali biex jipprevjenu u, fejn il-prevenzjoni ma tkunx possibbli, jillimitaw l-operazzjonijiet ta’ mmaniġġjar perikoluż. Dawk il-miżuri jistgħu jinkludu miżuri relatati mal-limiti tad-daqs għall-imballaġġ jew għall-kontenituri. Dawk il-miżuri jistgħu jipprevedu li l-utenti mhux professjonali jistgħu jużaw biss prodotti għall-protezzjoni tal-pjanti b’riskju baxx u prodotti oħra għall-protezzjoni tal-pjanti li jkunu fl-għamla ta’ formulazzjonijiet lesti għall-użu, u miżuri għall-użu ta’ għeluq sikur jew ta’ apparat ta’ għeluq għall-imballaġġ jew il-kontenituri. 
            
         
         
            
               4.Il-manifatturi, id-distributuri u l-utenti professjonali għandhom jiżguraw li l-prodotti għall-protezzjoni tal-pjanti jinħażnu f’faċilitajiet speċifiċi tal-ħżin għall-prodotti għall-protezzjoni tal-pjanti li jinbnew b’tali mod li jipprevjenu r-rilaxxi mhux mixtieqa.
            
            
               Il-manifatturi, id-distributuri u l-utenti professjonali għandhom jiżguraw li l-post, id-daqs, il-ventilazzjoni u l-materjali tal-kostruzzjoni tal-faċilità tal-ħżin ikunu xierqa biex jipprevjenu rilaxxi mhux mixtieqa u biex jipproteġu s-saħħa tal-bniedem u l-ambjent. 
            
            
               Artikolu 23
            
            
               Pariri dwar l-użu ta’ prodotti għall-protezzjoni tal-pjanti
            
            
               Il-pariri dwar l-użu ta’ prodott għall-protezzjoni tal-pjanti lil utent professjonali jistgħu jingħataw biss minn konsulent li għalih ikun inħareġ ċertifikat ta’ taħriġ talli għamel korsijiet għall-konsulenti f’konformità mal-Artikolu 25 jew li jkollu provi li ddaħħal f’reġistru elettroniku ċentrali talli għamel tali korsijiet f’konformità mal-Artikolu 25(5). 
            
            
               KAPITOLU VI
            
            
               BEJGĦ TA’ PRODOTTI GĦALL-PROTEZZJONI TAL-PJANTI
            
            
               Artikolu 24
            
            
               Rekwiżiti għall-bejgħ ta’ prodotti għall-protezzjoni tal-pjanti
            
            
               1.Distributur għandu jbigħ biss prodott għall-protezzjoni tal-pjanti awtorizzat għall-użu professjonali lil xerrej jew lir-rappreżentant tiegħu jew tagħha meta dak id-distributur ikun ivverifika, fil-ħin tax-xiri, li x-xerrej jew ir-rappreżentant ikun utent professjonali u jkollu ċertifikat ta’ taħriġ talli għamel korsijiet għall-utenti professjonali maħruġ f’konformità mal-Artikolu 25 jew ikollu prova li ddaħħal f’reġistru elettroniku ċentrali talli għamel tali korsijiet f’konformità mal-Artikolu 25(5).
            
            
               2.Meta xerrej ikun persuna ġuridika, distributur jista’ jbigħ prodott għall-protezzjoni tal-pjanti awtorizzat għall-użu professjonali lil rappreżentant tax-xerrej tal-prodott għall-protezzjoni tal-pjanti meta dak id-distributur ikun ivverifika, fil-ħin tax-xiri, li r-rappreżentant ikun id-detentur ta’ ċertifikat ta’ taħriġ talli għamel korsijieti għall-utenti professjonali maħruġ f’konformità mal-Artikolu 25 jew ikollu prova li ddaħħal f’reġistru elettroniku ċentrali talli għamel tali korsijiet f'konformità mal-Artikolu 25(5).
            
            
               3.Distributur għandu jidderieġi lix-xerrej ta’ prodott għall-protezzjoni tal-pjanti biex jaqra t-tikketta tiegħu qabel l-użu u biex juża l-prodott f’konformità mal-istruzzjonijiet fuq it-tikketta u għandu jinforma lix-xerrej dwar is-sit web imsemmi fl-Artikolu 27.
            
            
               4.Distributur għandu jipprovdi informazzjoni ġenerali lill-utenti mhux professjonali dwar ir-riskji għas-saħħa tal-bniedem u għall-ambjent mill-użu ta’ prodotti għall-protezzjoni tal-pjanti, inkluża l-informazzjoni dwar il-perikli, l-esponiment, il-ħżin xieraq, l-immaniġġjar, l-applikazzjoni u r-rimi sikur f’konformità mad-Direttiva 2008/98/KE tal-Parlament Ewropew u tal-Kunsill
                  86
               , u għandu jirrakkomanda prodotti alternattivi għall-protezzjoni tal-pjanti b’riskju baxx u modi li bihom ir-riskji jistgħu jiġu mitigati waqt l-użu tal-prodotti għall-protezzjoni tal-pjanti. 
            
            
               5.Kull distributur għandu jiżgura li jkollu biżżejjed persunal b’ċertifikat ta’ taħriġ talli għamel korsijiet għad-distributuri, maħruġ f’konformità mal-Artikolu 25 jew ikollu prova li ddaħħal f'reġistru elettroniku ċentrali talli segwa tali korsijiet f’konformità mal-Artikolu 25(25) disponibbli fil-ħin tal-bejgħ biex jipprovdi tweġibiet adegwati lix-xerrejja ta’ prodotti għall-protezzjoni tal-pjanti fil-waqt tal-bejgħ dwar l-użu tagħhom, dwar ir-riskji relatati mas-saħħa u mal-ambjent u dwar l-istruzzjonijiet xierqa tas-sikurezza għall-immaniġġjar ta’ dawk ir-riskji.
            
            
               6.Id-distributur imsemmi fil-paragrafu 5 għandu jinforma lix-xerrej ta’ prodott għall-protezzjoni tal-pjanti dwar tekniki ta’ kontroll inqas perikolużi qabel ma x-xerrej jixtri prodott għall-protezzjoni tal-pjanti b’riskju ogħla għas-saħħa tal-bniedem u għall-ambjent.
            
            
               KAPITOLU VII
            
            
               TAĦRIĠ, INFORMAZZJONI U SENSIBILIZZAZZJONI
            
            
               Artikolu 25
            
            
               Taħriġ u Ċertifikazzjoni
            
            
               1.Awtorità kompetenti maħtura f’konformità mal-paragrafu 2 għandha taħtar korp wieħed jew aktar biex jipprovdu t-taħriġ li ġej:
            
         
         
            
               (a)taħriġ inizjali u ta’ segwitu lill-utenti professjonali u lid-distributuri dwar is-suġġetti elenkati fl-Anness III; 
            
            
               (b)taħriġ prattiku għall-utenti professjonali dwar l-użu ta’ tagħmir ta’ applikazzjoni f’użu professjonali; 
            
            
               (c)taħriġ estensiv għall-konsulenti dwar is-suġġetti elenkati fl-Anness III b’enfasi partikolari fuq l-applikazzjoni ta’ ġestjoni integrata tal-pesti.
            
            
               2.Kull Stat Membru għandu jaħtar awtorità jew awtoritajiet kompetenti responsabbli għall-implimentazzjoni tas-sistema għat-taħriġ u ċ-ċertifikazzjoni tat-taħriġ kollu msemmi fil-paragrafu 1 u għall-ħruġ u t-tiġdid ta’ ċertifikati ta’ taħriġ, l-aġġornament tar-reġistru elettroniku ċentrali, l-għoti ta’ provi tad-dħul fir-reġistru elettroniku ċentrali  u s-sorveljanza fuq il-kompiti msemmija fil-paragrafu 1 biex jiġi vverifikat li jkunu qed jitwettqu mill-korp li pprovda t-taħriġ. 
            
            
               3.It-taħriġ imsemmi fil-paragrafu 1 jista’ jifforma parti mill-interventi ta’ taħriġ stabbiliti mill-Istati Membri skont l-Artikolu 78 tar-Regolament (UE) Nru 2021/2115.
            
            
               4.Ċertifikat ta’ taħriġ jew entrata f’reġistru elettroniku ċentrali għandu jkun fihom l-informazzjoni li ġejja:
            
            
               (a)l-isem tal-utent professjonali, tad-distributur jew tal-konsulent li lilu jkun ġie pprovdut it-taħriġ;
            
            
               (b)l-impjegatur tal-utent professjonali, tad-distributur jew tal-konsulent li lilu jkun ġie pprovdut it-taħriġ, meta dak l-impjegatur ikun persuna ġuridika jew persuna fiżika fil-kapaċità professjonali tagħha;
            
            
               (c)it-tip ta’ taħriġ ipprovdut, fejn Stat Membru jipprovdi tipi differenti ta’ taħriġ lil kategoriji differenti ta’ utenti professjonali, distributuri jew konsulenti;
            
            
               (d)id-data li fiha jkun intwera biżżejjed għarfien tas-suġġetti rilevanti elenkati fl-Anness III; 
            
            
               (e)l-isem tal-korp li jkun ipprovda t-taħriġ; 
            
            
               (f)l-għadd ta’ sigħat ta’ taħriġ;
            
            
               (g)il-perjodu ta’ validità taċ-ċertifikat ta’ taħriġ jew tad-dħul fir-reġistru elettroniku ċentrali.
            
            
               5.Awtorità kompetenti maħtura f’konformità mal-paragrafu 2 għandha tipprovdi prova elettronika tad-dħul f’reġistru elettroniku ċentrali lil utent professjonali, distributur jew konsulent fil-ħin li fih issir l-entrata. Tali prova elettronika għandha tinkludi rekord tal-perjodu ta’ validità tal-entrata fir-reġistru elettroniku ċentrali.
            
            
               6.Ċertifikat ta’ taħriġ jew entrata f’reġistru elettroniku ċentrali għandha tkun valida għal 10 snin fil-każ ta’ distributur jew utent professjonali, u għal ħames snin fil-każ ta’ konsulent. 
            
            
               7.Soġġett għall-paragrafu 6, ċertifikat ta’ taħriġ jew entrata f’reġistru elettroniku ċentrali għandhom isiru jew jiġġeddu biss jekk id-detentur taċ-ċertifikat jew il-persuna li isimha jkun iddaħħal fir-reġistru elettroniku ċentrali juru t-tlestija sodisfaċenti ta’ taħriġ inizjali u ta’ segwitu jew taħriġ intensiv imsemmi fil-paragrafu 1, il-punt (a) jew (c). 
            
            
               8.Minkejja l-paragrafu 6, ċertifikat ta’ taħriġ jista’ jinħareġ lil persuna li tista’ turi taħriġ minn qabel permezz ta’ kwalifiki formali li juru għarfien aktar estensiv tas-suġġetti elenkati fl-Anness III milli kieku jkun riċevut fit-taħriġ imsemmi fil-paragrafu 1.
            
            
               9.Awtorità kompetenti maħtura f’konformità mal-paragrafu 2 jew korp maħtur imsemmi fil-paragrafu 1 għandu jirtira ċertifikat ta’ taħriġ jekk dan ikun inħareġ jew imġedded b’mod żbaljat jew għandu jikkoreġi entrata fir-reġistru elettroniku ċentrali jekk din tkun ġiet introdotta b’mod żbaljat.
            
            
               10.Il-Kummissjoni għandha s-setgħa li tadotta atti delegati f’konformità mal-Artikolu 40 li jemendaw l-Anness III, sabiex jitqiesu l-progress tekniku u l-iżviluppi xjentifiċi.
            
            
               Artikolu 26
            
         
         
            
               Sistema konsultattiva indipendenti
            
            
               1.Kull Stat Membru għandu jaħtar awtorità kompetenti biex tistabbilixxi, tissorvelja u timmonitorja l-operat ta’ sistema ta’ konsulenti indipendenti għall-utenti professjonali. Dik is-sistema tista’ tagħmel użu mill-konsulenti tal-azjendi agrikoli imparzjali msemmija fl-Artikolu 15 tar-Regolament (UE) Nru 2021/2115, li jridu jiġu mħarrġa regolarment u jistgħu jiġu ffinanzjati skont l-Artikolu 78 tal-istess regolament. 
            
            
               2.L-awtorità kompetenti msemmija fil-paragrafu 1 għandha tiżgura li kwalunkwe konsulent irreġistrat fis-sistema msemmija f’dak il-paragrafu (“konsulent indipendenti”) ikun ħieles minn kwalunkwe kunflitt ta’ interess u, b’mod partikolari, ma jkunx f’sitwazzjoni li, direttament jew indirettament, tista’ taffettwa l-kapaċità tiegħu li jwettaq id-dmirijiet professjonali tiegħu b’mod imparzjali.
            
            
               3.Kull utent professjonali għandu jikkonsulta konsulent indipendenti mill-inqas darba fis-sena għall-finijiet li jirċievi l-pariri strateġiċi msemmija fil-paragrafu 4. 
            
            
               4.Konsulent imsemmi fil-paragrafu 3 għandu jipprovdi pariri strateġiċi dwar is-suġġetti li ġejjin:
            
            
               (a)l-applikazzjoni ta’ tekniki ta’ kontroll rilevanti għall-prevenzjoni ta’ organiżmi ta’ ħsara;
            
            
               (b)l-implimentazzjoni tal-ġestjoni integrata tal-pesti;
            
            
               (c)tekniki ta’ biedja ta’ preċiżjoni, inkluż l-użu ta’ data u servizzi tal-ispazju;
            
            
               (d)l-użu ta’ metodi mhux kimiċi; 
            
            
               (e)fejn ikunu meħtieġa prodotti kimiċi għall-protezzjoni tal-pjanti, miżuri biex jiġu mminimizzati b’mod effettiv ir-riskji għas-saħħa tal-bniedem u għall-ambjent, b’mod partikolari għall-bijodiversità, inklużi l-pollinaturi, minn tali użu, inklużi miżuri u tekniki ta’ mitigazzjoni tar-riskju.
            
            
               Artikolu 27
            
            
               Informazzjoni u sensibilizzazzjoni
            
            
               1.Kull Stat Membru għandu jaħtar awtorità kompetenti biex tipprovdi informazzjoni lill-pubbliku, b’mod partikolari permezz ta’ programmi ta’ sensibilizzazzjoni, fir-rigward tar-riskji assoċjati mal-użu ta’ prodotti għall-protezzjoni tal-pjanti.
            
            
               2.L-awtorità kompetenti msemmija fil-paragrafu 1 għandha tistabbilixxi sit web jew siti web iddedikati għall-għoti ta’ informazzjoni dwar ir-riskji assoċjati mal-użu ta’ prodotti għall-protezzjoni tal-pjanti. Dik l-informazzjoni tista’ tiġi pprovduta direttament jew billi jiġu pprovduti links għal siti web rilevanti ta’ korpi nazzjonali jew internazzjonali oħra.
            
            
               3.Is-siti web stabbiliti f’konformità mal-paragrafu 2 għandhom jinkludu informazzjoni dwar is-suġġetti li ġejjin:
            
            
               (a)ir-riskji potenzjali għas-saħħa tal-bniedem u għall-ambjent permezz ta’ effetti akuti jew kroniċi relatati mal-użu ta’ prodotti għall-protezzjoni tal-pjanti;
            
            
               (b)il-mod li bih ir-riskji potenzjali msemmija fil-punt (a) jistgħu jiġu mmitigati;
            
            
               (c)alternattivi għall-prodotti kimiċi għall-protezzjoni tal-pjanti; 
            
            
               (d)il-proċedura għall-approvazzjoni ta’ sustanzi attivi u l-awtorizzazzjoni ta’ prodotti għall-protezzjoni tal-pjanti;
            
            
               (e)permessi mogħtija skont l-Artikolu 18 jew l-Artikolu 20;
            
         
         
            
               (f)link għas-sit web imsemmi fl-Artikolu 7;
            
            
               (g)id-drittijiet ta’ partijiet terzi li jitolbu aċċess għal informazzjoni dwar l-użu ta’ prodotti għall-protezzjoni tal-pjanti billi jindirizzaw l-awtorità kompetenti rilevanti f’konformità mal-Artikolu 67(1) tar-Regolament (KE) Nru 1107/2009.
            
            
               Artikolu 28
            
            
               Informazzjoni dwar avvelenament akut u kroniku
            
            
               1.Kull Stat Membru għandu jaħtar awtorità kompetenti biex iżżomm jew tistabbilixxi sistemi għall-ġbir u ż-żamma tal-informazzjoni li ġejja dwar inċidenti ta’ avvelenament akut u kroniku li jirriżultaw mill-esponiment tal-persuni għall-prodotti għall-protezzjoni tal-pjanti: 
            
            
               (a)l-isem u n-numru tal-awtorizzazzjoni tal-prodott għall-protezzjoni tal-pjanti u s-sustanzi attivi involuti fl-inċident ta’ avvelenament akut jew kroniku;
            
            
               (b)l-għadd ta’ individwi avvelenati;
            
            
               (c)is-sintomi ta’ avvelenament;
            
            
               (d)it-tul ta’ żmien u s-severità tas-sintomi; 
            
            
               (e)jekk inċident ta’ avvelenament akut jew kroniku kkonfermat irriżultax minn:
            
            
               (i)użu tajjeb ta’ prodotti għall-protezzjoni tal-pjanti; 
            
            
               (ii)użu ħażin ta’ prodott għall-protezzjoni tal-pjanti;
            
            
               (iii)l-użu ta’ prodott għall-protezzjoni tal-pjanti li ma jkunx ġie awtorizzat; jew
            
            
               (iv)inġestjoni jew esponiment intenzjonati. 
            
            
               2.Sal-31 ta’ Awwissu ta’ kull sena, kull Stat Membru għandu jissottometti lill-Kummissjoni rapport li jinkludi l-informazzjoni li ġejja:
            
            
               (a)l-għadd ta’ inċidenti ta’ avvelenament akut u kroniku li jirriżultaw mill-esponiment ta’ persuni għal prodotti għall-protezzjoni tal-pjanti matul is-sena kalendarja preċedenti; 
            
            
               (b)l-informazzjoni msemmija fil-paragrafu 1 fir-rigward ta’ kull inċident ta’ avvelenament.
            
            
               3.Il-Kummissjoni għandha tadotta atti ta’ implimentazzjoni biex tistabbilixxi l-format għas-sottomissjoni tal-informazzjoni u d-data msemmija fil-paragrafu 2 ta’ dan l-Artikolu. Dawk l-atti ta’ implimentazzjoni għandhom jiġu adottati f’konformità mal-proċedura ta’ eżami msemmija fl-Artikolu 41(2).
            
            
               KAPITOLU VIII
            
            
               TAGĦMIR TA’ APPLIKAZZJONI
            
         
         
            
               Artikolu 29
            
            
               Reġistru elettroniku tat-tagħmir ta’ applikazzjoni f’użu professjonali 
            
            
               1.Sa … [OP jekk jogħġbok daħħal id-data = l-ewwel jum tax-xahar wara disa’ xhur wara d-data tad-dħul fis-seħħ ta’ dan ir-Regolament], sid it-tagħmir ta’ applikazzjoni f’użu professjonali għandu jdaħħal il-fatt li huwa jew hija s-sid tat-tagħmir ta’ applikazzjoni fir-reġistru elettroniku tat-tagħmir ta’ applikazzjoni f’użu professjonali msemmi fl-Artikolu 33, bl-użu tal-formola stabbilita fl-Anness V, sakemm l-Istat Membru li fih is-sid juża t-tagħmir ma jkunx eżenta dak it-tagħmir mill-ispezzjoni f’konformità mal-Artikolu 32(3). 
            
            
               2.Jekk jinbiegħ tagħmir tal-applikazzjoni f’użu professjonali, il-bejjiegħ u x-xerrej għandhom idaħħlu l-fatt tal-bejgħ, fi żmien 30 jum wara l-bejgħ, fir-reġistru elettroniku tat-tagħmir ta’ applikazzjoni f’użu professjonali msemmi fl-Artikolu 33, bl-użu tal-formola stabbilita fl-Anness V, sakemm it-tagħmir ta’ applikazzjoni f’użu professjonali ma jkunx ġie eżentat mill-ispezzjoni fl-Istat(i) Membru/i rilevanti f’konformità mal-Artikolu 32(3). Obbligu simili għad-dħul ta’ trasferiment tas-sjieda fir-reġistru elettroniku japplika fil-każ ta’ kwalunkwe bidla oħra fis-sjieda tat-tagħmir ta’ applikazzjoni f’użu professjonali li ma jkunx ġie eżentat mill-ispezzjoni fl-Istat(i) Membru/i rilevanti f’konformità mal-Artikolu 32(3). 
            
            
               3.Jekk it-tagħmir ta’ applikazzjoni f’użu professjonali jiġi irtirat mill-użu u ma jkunx maħsub li jerġa’ jintuża, is-sid tiegħu għandu, fi żmien 30 jum wara l-irtirar mill-użu, idaħħal il-fatt li t-tagħmir ikun ġie irtirat mill-użu fir-reġistru elettroniku tat-tagħmir ta’ applikazzjoni f’użu professjonali msemmi fl-Artikolu 33, bl-użu tal-formola stabbilita fl-Anness V.
            
            
               4.Jekk it-tagħmir ta’ applikazzjoni f’użu professjonali jerġa’ jibda jintuża, is-sid tiegħu għandu, fi żmien 30 jum wara li jerġa’ jibda jintuża, idaħħal dak il-fatt fir-reġistru elettroniku tat-tagħmir ta’ applikazzjoni f’użu professjonali msemmi fl-Artikolu 33 bl-użu tal-formola stabbilita fl-Anness V.
            
            
               5.Il-Kummissjoni għandha s-setgħa li tadotta atti delegati f’konformità mal-Artikolu 40 li jemendaw l-Anness V, sabiex jitqiesu l-progress tekniku u l-iżviluppi xjentifiċi. 
            
            
               Artikolu 30
            
            
               Ġbir ta’ informazzjoni u kontrolli
            
            
               1.Kull Stat Membru għandu jaħtar awtorità kompetenti waħda jew aktar biex:
            
            
               (a)jistabbilixxi u jżomm reġistru elettroniku ċentrali biex jirreġistra l-informazzjoni dwar it-tagħmir ta’ applikazzjoni f’użu professjonali kollu fl-Istat Membru;
            
            
               (b)juża r-reġistru elettroniku ċentrali biex jirċievi u jipproċessa entrati ta’ partijiet terzi rigward is-sjieda, it-trasferiment tas-sjieda, il-bejgħ, l-irtirar mill-użu u r-ritorn għall-użu tat-tagħmir ta’ applikazzjoni f’użu professjonali;  
            
            
               (c)jispezzjona, jew jissorvelja l-ispezzjoni tat-tagħmir ta’ applikazzjoni f’konformità mal-Artikolu 31(1), (2), (3) u (6); 
            
            
               (d)joħroġ, jew jissorvelja l-ħruġ ta’, ċertifikati ta’ spezzjoni f’konformità mal-Artikolu 31(7).
            
            
               Meta l-awtorità kompetenti maħtura ma twettaqx l-ispezzjoni tat-tagħmir tal-applikazzjoni f’użu professjonali, hija għandha taħtar korp wieħed jew aktar biex iwettqu dawn l-ispezzjonijiet.
            
            
               2.Kull Stat Membru għandu jwettaq kontrolli uffiċjali biex jivverifika l-konformità tal-operaturi mad-dispożizzjonijiet ta’ dan ir-Regolament relatati mat-tagħmir ta’ applikazzjoni. L-Istati Membri għandhom jieħdu miżuri xierqa ta’ segwitu biex jirrimedjaw kwalunkwe nuqqas speċifiku jew sistemiku identifikat permezz tal-kontrolli mwettqa mill-esperti tal-Kummissjoni f’konformità mal-paragrafi 3 u 4. Huma għandhom jagħtu l-assistenza meħtieġa biex jiżguraw li l-esperti tal-Kummissjoni jkollhom aċċess għall-proprjetà jew għal partijiet tal-proprjetà u għall-oġġetti kollha, u għall-informazzjoni, inklużi sistemi informatiċi, rilevanti għat-twettiq tal-kompiti tagħhom.
            
            
               3.L-esperti tal-Kummissjoni għandhom iwettqu kontrolli, inklużi awditi, f’kull Stat Membru biex jivverifikaw l-applikazzjoni tar-regoli relatati mat-tagħmir ta’ applikazzjoni stabbiliti f’dan ir-Regolament. L-esperti jistgħu jinvestigaw u jiġbru informazzjoni dwar il-kontrolli uffiċjali u l-prattiki ta’ infurzar fil-qasam tat-tagħmir ta’ applikazzjoni. 
            
            
               4.Il-Kummissjoni għandha:
            
            
               (a)tħejji abbozz ta’ rapport dwar is-sejbiet u dwar rakkomandazzjonijiet li jindirizzaw in-nuqqasijiet identifikati mill-esperti tagħha matul dawn il-kontrolli;
            
            
               (b)tibgħat kopja tal-abbozz ta’ rapport imsemmi fil-punt (a) lill-Istat Membru fejn ikunu saru dawk il-kontrolli sabiex jikkummenta dwaru;
            
         
         
            
               (c)tqis il-kummenti tal-Istat Membru msemmija fil-punt (b) fit-tħejjija tar-rapport finali dwar is-sejbiet tal-kontrolli mwettqa mill-esperti tagħha fl-Istati Membri kif ipprovdut f’dan l-Artikolu;
            
            
               (d)tqiegħed għad-dispożizzjoni tal-pubbliku r-rapport finali msemmi fil-punt (c) flimkien mal-kummenti tal-Istati Membri msemmija fil-punt (b).
            
            
               Artikolu 31
            
            
               Spezzjoni tat-tagħmir ta’ applikazzjoni f’użu professjonali
            
            
               1.L-awtorità kompetenti msemmija fl-Artikolu 30 jew korp maħtur minnha għandha tispezzjona t-tagħmir ta’ applikazzjoni f’użu professjonali kull tliet snin, mid-data tal-ewwel xiri. L-awtorità kompetenti għandha tiżgura li jkun hemm biżżejjed persunal, tagħmir u riżorsi oħra meħtieġa għall-ispezzjoni tat-tagħmir kollu ta’ applikazzjoni li jkun imissu l-ispezzjoni, fiċ-ċiklu ta’ tliet snin.
            
            
               2.L-ispezzjoni msemmija fil-paragrafu 1 għandha tivverifika jekk it-tagħmir ta’ applikazzjoni f’użu professjonali jikkonformax mar-rekwiżiti stabbiliti fl-Anness IV.
            
            
               3.L-ispezzjoni għandha titwettaq f’post fejn jista’ jiġi evitat ir-riskju ta’ tniġġis u ta’ kontaminazzjoni tal-ilma. L-influwenza tal-kundizzjonijiet esterni fuq ir-riproduċibbiltà tar-riżultati tal-ispezzjoni, bħall-effetti tar-riħ u tax-xita, għandha tiġi minimizzata mill-awtorità jew mill-korp li jwettaq l-ispezzjoni. 
            
            
               4.It-tagħmir kollu meħtieġ għal spezzjoni u użat mill-ispettur għall-ittestjar tat-tagħmir ta’ applikazzjoni għandu jkun preċiż, f’kundizzjoni tajba u vverifikat u, fejn meħtieġ, ikkalibrat f’intervalli regolari.
            
            
               5.Is-sid tat-tagħmir ta’ applikazzjoni f’użu professjonali għandu jiżgura li t-tagħmir ta’ applikazzjoni jkun nadif u sikur qabel ma tibda l-ispezzjoni.
            
            
               6.Ir-riżultati ta’ kull spezzjoni li għaliha t-tagħmir ta’ applikazzjoni fl-użu professjonali jgħaddi mit-test għandhom jiġu rreġistrati mill-awtorità kompetenti msemmija fl-Artikolu 30 fir-reġistru elettroniku ċentrali tat-tagħmir ta’ applikazzjoni fl-użu professjonali msemmi fl-Artikolu 33. 
            
            
               7.Ċertifikat ta’ spezzjoni għandu:
            
            
               (a)jinħareġ mill-awtorità kompetenti msemmija fl-Artikolu 30 lis-sid tat-tagħmir ta’ applikazzjoni f’użu professjonali meta dak it-tagħmir jikkonforma mar-rekwiżiti elenkati fl-Anness IV; u
            
            
               (b)jiġi rreġistrat minn dik l-awtorità kompetenti fir-reġistru elettroniku ċentrali tat-tagħmir għall-applikazzjoni f’użu professjonali msemmi fl-Artikolu 33.
            
            
               8.Rekord kif imsemmi fil-paragrafu 6 għandu jkun validu għal tliet snin sakemm l-Istat Membru ma jipprevedix intervall ta’ spezzjoni differenti skont l-Artikolu 32. 
            
            
               9.Kull Stat Membru għandu jirrikonoxxi ċertifikat kif imsemmi fil-paragrafu 7 jew rekord kif imsemmi fil-paragrafu 6 għat-tagħmir ta’ applikazzjoni f’użu professjonali rreġistrat fi Stat Membru ieħor.
            
            
               10.Il-Kummissjoni għandha s-setgħa li tadotta atti delegati f’konformità mal-Artikolu 40 li jemendaw dan l-Artikolu u l-Anness IV, sabiex jitqiesu l-progress tekniku u l-iżviluppi xjentifiċi. 
            
            
               11.It-tagħmir ta’ applikazzjoni f’użu professjonali spezzjonat f’konformità mal-istandards armonizzati ta’ spezzjoni żviluppati f’konformità mar-Regolament (UE) Nru 1025/2012 tal-Parlament Ewropew u tal-Kunsill
                  87
                għandu jkun preżunt li jikkonforma mar-rekwiżiti elenkati fl-Anness IV.
            
            
               Artikolu 32
            
            
               Derogi tal-Istati Membri rigward l-ispezzjoni tat-tagħmir ta’ applikazzjoni f’użu professjonali
            
            
               1.Stat Membru jista’, wara li jwettaq il-valutazzjoni tar-riskju msemmija fil-paragrafu 2, jistabbilixxi rekwiżiti ta’ spezzjoni inqas stretti u jipprevedi intervalli ta’ spezzjoni differenti minn dawk stabbiliti fl-Artikolu 31 għal tagħmir ta’ applikazzjoni f’użu professjonali li jirrappreżenta skala baxxa ħafna ta’ użu stmata permezz tal-valutazzjoni tar-riskju msemmija fil-paragrafu 2 u li hija elenkata fil-pjan ta’ azzjoni nazzjonali msemmi fl-Artikolu 8. 
            
         
         
            
               Dan il-paragrafu ma għandux japplika għat-tagħmir ta’ applikazzjoni f’użu professjonali li ġej:
            
            
               (a)tagħmir tal-bexx li jiġi mmuntat fuq ferroviji jew inġenji tal-ajru;
            
            
               (b)magni tal-bexx bi driegħ orizzontali li jkunu akbar minn 3 m, inklużi magni tal-bexx li jiġu mmuntati fuq tagħmir taż-żrigħ li jkun akbar minn 3 m; 
            
            
               (c)magni tal-bexx vertikali jew magni tal-bexx bil-pressa tal-ġonna tas-siġar tal-frott.
            
            
               2.Qabel ma jistabbilixxi rekwiżiti ta’ spezzjoni inqas stretti u intervalli ta’ spezzjoni differenti kif imsemmi fil-paragrafu 1, Stat Membru għandu jwettaq valutazzjoni tar-riskju dwar l-impatti potenzjali tagħhom fuq is-saħħa tal-bniedem u fuq l-ambjent. L-awtorità kompetenti msemmija fl-Artikolu 30 għandha żżomm kopja tal-valutazzjoni tar-riskju għall-kontroll mill-Kummissjoni.  
            
            
               3.Stat Membru jista’ jeżenta mill-ispezzjoni msemmija fl-Artikolu 31, tagħmir ta’ applikazzjoni li jinżamm fl-idejn jew pompi tal-bexx li jintlibsu mad-dahar, f’użu professjonali, abbażi ta’ valutazzjoni tar-riskju dwar l-impatt potenzjali tagħhom fuq is-saħħa tal-bniedem u fuq l-ambjent, li għandha tinkludi stima tal-iskala tal-użu. L-awtorità kompetenti msemmija fl-Artikolu 30 għandha żżomm kopja tal-valutazzjoni tar-riskju għall-kontroll mill-Kummissjoni. 
            
            
               4.It-tagħmir ta’ applikazzjoni f’użu professjonali li jkun ġie eżentat mill-ispezzjoni f’konformità mal-paragrafu 3 ma għandux ikun soġġett għar-rekwiżit li ssir entrata fir-reġistru elettroniku msemmi fl-Artikolu 29 jew għar-rekwiżiti ta’ reġistrazzjoni msemmija fl-Artikolu 33.
            
            
               Artikolu 33
            
            
               Reġistru elettroniku tat-tagħmir ta’ applikazzjoni f’użu professjonali
            
            
               1.Kull awtorità kompetenti maħtura minn Stat Membru skont l-Artikolu 30 għandha tistabbilixxi u żżomm reġistru elettroniku ċentrali biex tirreġistra:
            
            
               (a)informazzjoni mdaħħla minn partijiet terzi skont l-Artikolu 20(2), il-punt (b)(i), u l-Artikolu 29; 
            
            
               (b)rekords tal-ispezzjonijiet u ċ-ċertifikati kif stabbiliti fl-Artikolu 31(6) u (7)(b); 
            
            
               (c)informazzjoni oħra kif stabbilit fil-paragrafu 2 dwar it-tagħmir ta’ applikazzjoni f’użu professjonali fl-Istat Membru tiegħu li ma jkunx ġie eżentat mill-ispezzjoni skont l-Artikolu 32(3).
            
            
               2.L-awtoritajiet kompetenti msemmija fl-Artikolu 30 għandhom, fil-ħin tal-ispezzjoni, jirreġistraw l-informazzjoni li ġejja:
            
            
               (a)l-isem tal-korp li jwettaq l-ispezzjonijiet;
            
            
               (b)l-ID unika tat-tagħmir ta’ applikazzjoni, jekk disponibbli;
            
            
               (c)id-data tal-manifattura, jekk disponibbli;
            
            
               (d)l-isem u l-indirizz tas-sid attwali;
            
            
               (e)fejn kien hemm trasferiment tas-sjieda, id-data ta’ kull trasferiment u l-isem u l-indirizz tas-sidien preċedenti fl-aħħar ħames snin;
            
            
               (f)id-daqs tat-tank;
            
         
         
            
               (g)il-wisa’ tad-driegħ orizzontali, jekk applikabbli;
            
            
               (h)it-tip(i) ta’ żennuna/i preżenti fuq it-tagħmir ta’ applikazzjoni fil-ħin tal-ispezzjoni;
            
            
               (i)fil-każ ta’ magni tal-bexx bid-driegħ, jekk hemmx jew le kontroll tas-sezzjoni u/jew taż-żennuna bil-lokalizzazzjoni ġeospazjali fuq it-tagħmir ta’ applikazzjoni;
            
            
               (j)għal tagħmir ta’ aktar minn tliet snin, id-data ta’ kull spezzjoni mwettqa f’konformità mal-Artikolu 31;
            
            
               (k)jekk it-tagħmir ta’ applikazzjoni jkunx għadda jew le mill-ispezzjoni mwettqa skont l-Artikolu 31; 
            
            
               (l)ir-raġunijiet għaliex tagħmir ta’ applikazzjoni ma jkunx għadda mill-ispezzjoni. 
            
            
               3.Meta t-tagħmir ta’ applikazzjoni ma jkollux ID unika kif imsemmi fil-paragrafu 2, il-punt (b), l-awtoritajiet kompetenti msemmija fl-Artikolu 30 għandhom jipprovdu ID unika.
            
            
               KAPITOLU IX
            
            
               METODOLOĠIJA GĦALL-KALKOLU TAL-MIRI TA’ TNAQQIS U L-INDIKATURI ARMONIZZATI TAR-RISKJU
            
            
               Artikolu 34
            
            
               Metodoloġija għall-kalkolu tal-progress lejn l-ilħuq taż-żewġ miri nazzjonali għat-tnaqqis u taż-żewġ miri tal-Unjoni għat-tnaqqis sal-2030
            
            
               1.Il-metodoloġija għall-kalkolu tal-progress lejn l-ilħuq taż-żewġ miri tal-Unjoni għat-tnaqqis sal-2030 u ż-żewġ miri nazzjonali għat-tnaqqis sal-2030 sa, u inkluż, l-2030 hija stabbilita fl-Anness I. Din il-metodoloġija għandha tkun ibbażata fuq data statistika miġbura f’konformità mar-Regolament (KE) Nru 1185/2009.
            
            
               2.Bl-użu tal-metodoloġija stabbilita fl-Anness I, il-Kummissjoni għandha tikkalkula r-riżultati tal-progress lejn l-ilħuq taż-żewġ miri ta’ tnaqqis tal-Unjoni u taż-żewġ miri nazzjonali għat-tnaqqis sal-2030 kull sena sa, u inkluż, l-2030, u għandha tippubblika dawk ir-riżultati fuq is-sit web imsemmi fl-Artikolu 7.
            
            
               Artikolu 35
            
            
               Metodoloġija għall-kalkolu tal-indikaturi tar-riskju armonizzati 1, 2 u 2a
            
            
               1.Il-metodoloġija għall-kalkolu tal-progress fir-rigward tal-indikaturi tar-riskju armonizzati 1, 2 u 2a, kemm fil-livell tal-Unjoni kif ukoll f’dak tal-Istati Membri, hija stabbilita fl-Anness VI. Din il-metodoloġija għandha tkun ibbażata fuq data statistika miġbura f’konformità mar-Regolament (KE) Nru 1185/2009.
            
            
               2.Bl-użu tal-metodoloġija stabbilita fl-Anness VI, il-Kummissjoni għandha tikkalkula r-riżultati tal-indikaturi tar-riskju armonizzati 1, 2 u 2a kull sena fil-livell tal-Unjoni u għandha tippubblika r-riżultati tal-kalkolu tagħha fuq is-sit web imsemmi fl-Artikolu 7.
            
            
               3.Bl-użu tal-metodoloġija stabbilita fl-Anness VI, kull Stat Membru għandu jikkalkula r-riżultati tal-indikaturi tar-riskju armonizzati 1, 2 u 2a fuq bażi annwali fil-livell nazzjonali. 
            
            
               4.Il-Kummissjoni għandha s-setgħa li tadotta atti delegati f’konformità mal-Artikolu 40 li jemendaw dan l-Artikolu u l-Anness VI sabiex jitqies il-progress tekniku, inkluż il-progress fid-disponibbiltà tad-data statistika, u l-iżviluppi xjentifiċi u agronomiċi. Tali atti delegati jistgħu jimmodifikaw l-indikaturi tar-riskju armonizzati eżistenti jew jipprevedu indikaturi tar-riskju armonizzati ġodda, li jistgħu jqisu l-progress tal-Istati Membri lejn l-ilħuq tal-mira li 25 % tal-erja agrikola utilizzata tagħhom tkun iddedikata għall-biedja organika sal-2030 kif imsemmi fl-Artikolu 8(1), il-punt (d).
            
            
               5.Sa... [OP jekk jogħġbok daħħal id-data = l-ewwel jum tax-xahar wara 12-il xahar mid-data tad-dħul fis-seħħ ta’ dan ir-Regolament], il-Kummissjoni għandha tlesti evalwazzjoni tal-indikaturi tar-riskju armonizzati 1, 2 u 2a. Din l-evalwazzjoni għandha tkun ibbażata fuq riċerka xjentifika miċ-Ċentru Konġunt tar-Riċerka u konsultazzjoni estensiva mal-partijiet interessati, inklużi l-Istati Membri, l-esperti xjentifiċi u l-organizzazzjonijiet tas-soċjetà ċivili. L-evalwazzjoni għandha tinkludi l-metodoloġiji li għandhom jintużaw fil-formulazzjoni ta’ indikaturi tar-riskju armonizzati ġodda u l-modifika ta’ dawk eżistenti f’konformità mal-paragrafu 4.
            
         
         
            
               6.B’kont meħud tar-riżultati tal-evalwazzjoni prevista fil-paragrafu 5 u mhux aktar tard minn 18-il xahar wara l-pubblikazzjoni tal-istatistika dwar l-użu tal-prodotti għall-protezzjoni tal-pjanti fl-agrikoltura għall-ewwel perijodu ta’ referenza kif imsemmi fl-Artikolu 9 tar-Regolament xxx/xxx [għandha tiddaħħal referenza għall-att adottat], il-Kummissjoni għandha, jekk tqis li jkun xieraq, tistabbilixxi indikaturi tar-riskju armonizzati ġodda jew timmodifika dawk eżistenti abbażi ta’ data statistika relatata mal-użu ta’ prodotti għall-protezzjoni tal-pjanti f’konformità mal-paragrafu 4 ta’ dan l-Artikolu.
            
            
               Artikolu 36
            
            
               Evalwazzjoni mill-Istati Membri tal-kalkoli tal-progress u l-indikaturi tar-riskju armonizzati
            
            
               1.Kull Stat Membru għandu jevalwa r-riżultati ta’ kull kalkolu ta’ (a) il-progress lejn l-ilħuq ta’ kull waħda miż-żewġ miri nazzjonali għat-tnaqqis sal-2030 kif imsemmi fl-Artikolu 34 u (b) l-indikaturi tar-riskju armonizzati fil-livell tal-Istati Membri, kif imsemmi fl-Artikolu 35, kull darba li jitwettqu l-kalkoli.
            
            
               2.L-evalwazzjonijiet tal-indikaturi tar-riskju armonizzati fil-livell tal-Istati Membri msemmija fl-Artikolu 35 għandhom:
            
            
               (a)jidentifikaw ħames sustanzi attivi li jinfluwenzaw ir-riżultat bl-aktar mod sinifikanti;
            
            
               (b)jispeċifikaw l-għelejjel jew is-sitwazzjonijiet u l-pesti fil-mira li fuqhom jintużaw is-sustanzi attivi msemmija fil-punt (a);
            
            
               (c)jispeċifikaw il-metodi mhux kimiċi disponibbli biex jiġu miġġielda dawk il-pesti;
            
            
               (d)jiġbru fil-qosor l-azzjonijiet meħuda biex jitnaqqas l-użu u r-riskju tas-sustanzi attivi msemmija fil-punt (a) u kwalunkwe ostaklu għall-adozzjoni ta’ kontrolli alternattivi tal-pesti.
            
            
               3.L-Istati Membri għandhom jikkomunikaw ir-riżultati tal-kalkoli tal-indikaturi armonizzati tar-riskju fil-livell tal-Istati Membri, kif speċifikat fl-Anness VI, u l-evalwazzjonijiet assoċjati mwettqa skont dan l-Artikolu lill-Kummissjoni u lill-Istati Membri l-oħra, u għandhom jippubblikaw din l-informazzjoni u indikaturi nazzjonali oħra jew objettivi kwantifikabbli msemmija fil-paragrafu 4 fuq is-siti web imsemmija fl-Artikolu 27(2).
            
            
               4.Minbarra l-indikaturi tar-riskju armonizzati speċifikati fl-Anness VI u d-data speċifikata fl-Anness II, l-Istati Membri jistgħu jkomplu jużaw ukoll indikaturi nazzjonali jew objettivi kwantifikabbli eżistenti, jew jiżviluppaw oħrajn ġodda, u data oħra miġbura f’livell nazzjonali jew reġjonali, inkluża data futura dwar l-użu ta’ prodotti għall-protezzjoni tal-pjanti, li għandha x’taqsam mal-indikaturi u l-miri msemmija fil-paragrafi 1 u 2.
            
            
               KAPITOLU X
            
            
               DISPOŻIZZJONIJIET AMMINISTRATTIVI U FINANZJARJI
            
            
               Artikolu 37
            
            
               Informazzjoni dwar l-awtoritajiet kompetenti maħtura
            
            
               Sa … [OP: jekk jogħġbok daħħal id-data = l-ewwel jum tax-xahar ta’ wara sitt xhur wara d-data tad-dħul fis-seħħ ta’ dan ir-Regolament], kull Stat Membru għandu jinforma lill-Kummissjoni dwar l-awtoritajiet kompetenti maħtura f’konformità ma’ dan ir-Regolament. 
            
            
               Artikolu 38
            
            
               Penali
            
            
               L-Istati Membri għandhom jistabbilixxu r-regoli dwar penali applikabbli għal ksur ta’ dan ir-Regolament u għandhom jieħdu l-miżuri meħtieġa sabiex jiżguraw li jiġu implimentati. Il-penali previsti għandhom ikunu effettivi, proporzjonati u dissważivi. L-Istati Membri għandhom, mingħajr dewmien, jinnotifikaw lill-Kummissjoni b’dawk ir-regoli u b’dawk il-miżuri u għandhom jinnotifikawha, mingħajr dewmien, bi kwalunkwe emenda sussegwenti li taffettwahom.
            
            
               Artikolu 39
            
         
         
            
               Tariffi u imposti
            
            
               L-Istati Membri jistgħu jirkupraw il-kostijiet relatati mat-twettiq tal-obbligi tagħhom skont dan ir-Regolament permezz ta’ tariffi jew imposti.
            
            
               KAPITOLU XI
            
            
               SETGĦAT DELEGATI U PROĊEDURA TA’ KUMITAT
            
            
               Artikolu 40
            
            
               Eżerċizzju tad-delega
            
            
               1.Is-setgħa ta’ adozzjoni ta’ atti delegati hija mogħtija lill-Kummissjoni soġġett għall-kundizzjonijiet stabbiliti f’dan l-Artikolu.
            
            
               2.Is-setgħa tal-dozzjoni ta’ atti delegati msemmija fl-Artikoli 10(6), 13(9), 21(3), 25(10), 29(5), 31(10) u 35(4) għandha tiġi mogħtija lill-Kummissjoni għal perjodu ta’ żmien indeterminat. 
            
            
               3.Id-delega tas-setgħa msemmija fl-Artikoli 10(6), 13(9), 21(3), 25(10), 29(5), 31(10) u 35(4) tista’ tiġi revokata fi kwalunkwe mument mill-Parlament Ewropew jew mill-Kunsill. Deċiżjoni ta’ revoka għandha ttemm id-delega tas-setgħa speċifikata f’dik id-deċiżjoni. Din għandha ssir effettiva l-għada tal-pubblikazzjoni tad-deċiżjoni fil-Ġurnal Uffiċjali tal-Unjoni Ewropea jew f’data aktar tard speċifikata fih. Ma għandhiex taffettwa l-validità ta’ kwalunkwe att delegat li jkun diġà fis-seħħ.
            
            
               4.Qabel ma tadotta att delegat, il-Kummissjoni għandha tikkonsulta esperti maħtura minn kull Stat Membru f’konformità mal-prinċipji stipulati fil-Ftehim Interistituzzjonali tat-13 ta’ April 2016 dwar it-Tfassil Aħjar tal-Liġijiet.
            
            
               5.Hekk kif tadotta att delegat, il-Kummissjoni għandha tinnotifikah simultanjament lill-Parlament Ewropew u lill-Kunsill.
            
            
               6.Att delegat adottat skont l-Artikoli  10(6), 13(9), 21(3), 25(10), 29(5), 31(10) u 35(4) għandu jidħol fis-seħħ biss jekk ma tiġi espressa l-ebda oġġezzjoni mill-Parlament Ewropew jew mill-Kunsill fi żmien perjodu ta’ xahrejn min-notifika ta’ dak l-att lill-Parlament Ewropew u lill-Kunsill jew jekk, qabel ma jiskadi dak il-perjodu, il-Parlament Ewropew u l-Kunsill ikunu t-tnejn infurmaw lill-Kummissjoni li ma humiex se joġġezzjonaw. Dak il-perjodu għandu jiġi estiż b’xahrejn fuq inizjattiva tal-Parlament Ewropew jew tal-Kunsill.
            
            
               Artikolu 41
            
            
               Proċedura ta’ Kumitat
            
            
               1.Il-Kummissjoni għandha tkun megħjuna mill-Kumitat Permanenti dwar il-Pjanti, l-Annimali, l-Ikel u l-Għalf stabbilit bl-Artikolu 58(1) tar-Regolament (KE) Nru 178/2002 tal-Parlament Ewropew u tal-Kunsill
                  88
               . Dak il-kumitat għandu jkun kumitat skont it-tifsira tar-Regolament (UE) Nru 182/2011. 
            
            
               2.Fejn issir referenza għal dan il-paragrafu, għandu japplika l-Artikolu 5 tar-Regolament (UE) Nru 182/2011.
            
            
               3.Fejn il-kumitat ma jagħti l-ebda opinjoni, il-Kummissjoni ma għandhiex tadotta l-abbozz tal-att ta’ implimentazzjoni, u għandu japplika l-Artikolu 5(4), it-tielet subparagrafu, tar-Regolament (UE) Nru 182/2011.
            
            
               KAPITOLU XII
            
            
               DISPOŻIZZJONIJIET TRANŻIZZJONALI U FINALI
            
            
               Artikolu 42
            
         
         
            
               Evalwazzjoni tal-Kummissjoni
            
            
               1.Sa … [OP: jekk jogħġbok daħħal id-data = er ba’ snin wara d-data tal-applikazzjoni ta’ dan ir-Regolament], il-Kummissjoni għandha twettaq evalwazzjoni ta’ dan ir-Regolament abbażi ta’ dan li ġej:
            
            
               (a)ix-xejriet fil-progress u data kwantitattiva oħra pprovduti fir-rapporti annwali ta’ progress u ta’ implimentazzjoni f’konformità mal-Artikolu 10(2);
            
            
               (b)l-analiżi tax-xejriet annwali u tad-data ppubblikata mill-Kummissjoni kull sentejn f’konformità mal-Artikolu 11;
            
            
               (c)ir-rapport dwar ir-rapporti annwali ta’ progress u ta’ implimentazzjoni li preċedentement kien sottomess mill-Kummissjoni lill-Parlament Ewropew u lill-Kunsill f’konformità mal-Artikolu 11(7);
            
            
               (d)kwalunkwe informazzjoni oħra meħtieġa għat-tħejjija tal-evalwazzjoni.
            
            
               L-Istati Membri għandhom jipprovdu l-informazzjoni meħtieġa lill-Kummissjoni għat-tħejjija ta’ dik l-evalwazzjoni.
            
            
               2.Il-Kummissjoni għandha tippreżenta rapport dwar is-sejbiet prinċipali lill-Parlament Ewropew, lill-Kunsill, lill-Kumitat Ekonomiku u Soċjali Ewropew, u lill-Kumitat tar-Reġjuni. 
            
            
               Artikolu 43
            
            
               Emendi għar-Regolament (UE) 2021/2115
            
            
               Ir-Regolament (UE) 2021/2115 huwa emendat kif ġej: 
            
            
               (1)fl-Artikolu 31(5), jiżdied is-subparagrafu li ġej:
            
            
               “B’deroga mill-punti (a) u (b) tal-ewwel subparagrafu ta’ dan il-paragrafu, fejn f’konformità mar-Regolament (UE).../... tal-Parlament Ewropew u tal-Kunsill *
                  89+   jiġu imposti rekwiżiti fuq il-bdiewa, jista’ jingħata appoġġ għall-konformità ma’ dawk ir-rekwiżiti għal perjodu massimu li jintemm fl-aħħar waħda miż-żewġ dati —... [OP: daħħal id-data = 5 snin mid-data tad-dħul fis-seħħ ta’ dan ir-Regolament] jew 5 snin mid-data li fiha jsiru obbligatorji għall-azjenda.
            
            
               
            
            
               *Ir-Regolament (UE).../... tal-Parlament Ewropew u tal-Kunsill... dwar l-użu sostenibbli tal-prodotti għall-protezzjoni tal-pjanti u li jemenda r-Regolament (UE) 2021/2115 (ĠU...).”;
            
            
            
               (2)Fl-Artikolu 70 (3), jiżdied is-subparagrafu li ġej:
            
            
               “B’deroga mill-punti (a) u (b) tal-ewwel subparagrafu ta’ dan il-paragrafu, meta f’konformità mar-Regolament (UE)…/…
                  90++   jiġu imposti rekwiżiti fuq il-benefiċjarji, jista’ jingħata appoġġ għall-konformità ma’ dawk ir-rekwiżiti għal perjodu massimu li jintemm fl-aħħar waħda miż-żewġ dati —... [OP: daħħal id-data = 5 snin mid-data tad-dħul fis-seħħ ta’ dan ir-Regolament] jew 5 snin mid-data li fiha jsiru obbligatorji għall-azjenda.”;
            
            
               (3)fl-Artikolu 73(5), jiżdied is-subparagrafu li ġej:
            
            
               “B’deroga mill-ewwel subparagrafu ta’ dan il-paragrafu, fejn f’konformità mar-Regolament (UE) …/… ++  jiġu imposti rekwiżiti fuq il-bdiewa, jista’ jingħata appoġġ għall-konformità ma’ dawk ir-rekwiżiti għal perjodu massimu li jintemm fl-aħħar waħda miż-żewġ dati   –… [OP: daħħal id-data = 5 snin mid-data tad-dħul fis-seħħ ta’ dan ir-Regolament] jew 5 snin mid-data li fiha jsiru obbligatorji għall-azjenda. ”.
            
         
         
            
               Artikolu 44
            
            
               Tħassir tad-Direttiva 2009/128/KE
            
            
               1.Id-Direttiva 2009/128/KE hija mħassra.
            
            
               2.Ir-referenzi għad-Direttiva 2009/128/KE għandhom jinftiehmu bħala referenzi għal dan ir-Regolament u għandhom jinqraw f’konformità mat-tabella ta’ korrelazzjoni li tinsab fl-Anness VII.
            
            
               Artikolu 45
            
            
               Id-dħul fis-seħħ
            
            
               Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            
               Għandu japplika minn … [OP: jekk jogħġbok daħħal id-data = l-ewwel jum tax-xahar ta’ wara … xhur wara d-data tad-dħul fis-seħħ ta’ dan ir-Regolament] .
            
            
               Madankollu, l-Artikolu 21 għandu japplika minn [OP: jekk jogħġbok daħħal id-data = tliet snin wara d-data tad-dħul fis-seħħ ta’ dan ir-Regolament].
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell,
            
            
               
                  Għall-Parlament Ewropew
                        Għall-Kunsill
               
               
                  Il-President
                        Il-President
               
            
         
         
            
                  
                     (1)
                  
                        Id-definizzjoni legali tal-pestiċidi stabbilita fl-Artikolu 3(10) tad-Direttiva dwar l-Użu Sostenibbli tinkludi prodotti għall-protezzjoni tal-pjanti u bijoċidi, iżda peress li l-ambitu tad-Direttiva dwar l-Użu Sostenibbli qatt ma ġie estiż għall-bijoċidi, din il-proposta hija ristretta għall-prodotti għall-protezzjoni tal-pjanti biss.
               
               
                  
                     (2)
                  
                        Id-Direttiva 2009/128/KE tal-Parlament Ewropew u tal-Kunsill tal-21 ta’ Ottubru 2009 li tistabbilixxi qafas għal azzjoni Komunitarja biex jinkiseb użu sostenibbli tal-pestiċidi (ĠU L 309, 24.11.2009, p. 71).
               
               
                  
                     (3)
                  
                        Il-Komunikazzjoni mill-Kummissjoni lill-Kunsill, lill-Parlament Ewropew, lill-Kumitat Ekonomiku u Soċjali Ewropew u lill-Kumitat tar-Reġjuni, “Strateġija tematika dwar l-użu sostenibbli tal-pestiċidi”, COM(2006) 373 final, id-Dokument 52006DC0372, 
                  www.eur-LEX.europa.eu
                  .
               
               
                  
                     (4)
                  
                        Il-Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni, “
                  Strateġija Mill-Għalqa sal-Platt
                  ” għal sistema tal-ikel ġusta, tajba għas-saħħa u favur l-ambjent”, COM/2020/381 final.
               
               
                  
                     (5)
                  
                        L-inizjattiva ta’ suċċess “
                  Projbizzjoni tal-glifosat biex b’hekk in-nies u l-ambjent ikunu protetti mill-pestiċidi tossiċi
                  ” talbet lill-Kummissjoni, taħt it-tielet għan tagħha, “jiġu stabbiliti miri obbligatorji mal-UE kollha għat-tnaqqis fl-użu tal-pestiċidi, bil-għan li jkollna ġejjieni ħieles mill-pestiċidi”. Fit-
                  tweġiba tagħha adottata fit-12 ta’ Diċembru 2017
                  , il-Kummissjoni ddikjarat li se tevalwa mill-ġdid il-ħtieġa għal miri obbligatorji fl-UE kollha għall-pestiċidi. L-inizjattiva 
                  Insalvaw lin-naħal u lill-bdiewa
                  !
                  Lejn agrikoltura favur in-naħal għal ambjent b’saħħtu
                   tistieden lill-Kummissjoni tipproponi atti legali biex telimina gradwalment il-pestiċidi sintetiċi sal-2035, tirrestawra l-bijodiversità, u tappoġġa lill-bdiewa fit-tranżizzjoni; l-inizjattiva ġabret aktar minn 1 miljun dikjarazzjoni ta’ appoġġ sat-30 ta’ Settembru 2021, li bħalissa qed jiġu vverifikati mill-awtoritajiet tal-Istati Membri.
               
               
                  
                     (6)
                  
                        Konferenza dwar il-Ġejjieni tal-Ewropa — Rapport dwar l-Eżitu Finali, Mejju 2022, Proposta 1, p. 43. Il-Konferenza dwar il-Ġejjieni tal-Ewropa saret bejn April 2021 u Mejju 2022. Kien eżerċizzju uniku u mmexxi miċ-ċittadini ta’demokrazija deliberattiva fil-livell pan-Ewropew, li involva eluf ta’ ċittadini Ewropej kif ukoll atturi politiċi, sħab soċjali, rappreżentanti tas-soċjetà ċivili u partijiet ikkonċernati ewlenin.
               
               
                  
                     (7)
                  
                        Ibid., Il-Proposta 2  p. 44, u l-Proposta 30, p 72.
               
               
                  
                     (8)
                  
                        Il-Komunikazzjoni tal-Kummissjoni lill-Parlament Ewropew, lill-Kunsill Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni, “Il-Patt Ekoloġiku Ewropew” COM/2019/640 final, 
                  EUR-Lex - 52019DC0640 - MT - EUR-Lex (europa.eu)
               
               
                  
                     (9)
                  
                        Il-Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni, “
                  “Strateġija Mill-Għalqa sal-Platt”
                   għal sistema tal-ikel ġusta, tajba għas-saħħa u favur l-ambjent”, COM/2020/381 final.
               
               
                  
                     (10)
                  
                        Il-Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni, 
                  “
                  Strateġija tal-UE għall-Bijodiversità għall-2030 Inreġġgħu n-natura lura f’ħajjitna
                  ”
                  , COM/2020/380 final.
               
               
                  
                     (11)
                  
                        Il-Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni, “
                  Perkors għal Pjaneta b’Saħħitha għal Kulħadd
                   – Pjan ta’ Azzjoni tal-UE: “Lejn Tniġġis Żero għall-Arja, għall-Ilma u għall-Ħamrija”, COM(2021) 400 final.
               
               
                  
                     (12)
                  
                        Il-Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni, “
                  Strateġija tal-UE dwar il-ħamrija għall-2030
                   – Ingawdu l-benefiċċji ta’ ħamrija b’saħħitha għan-nies, l-ikel, in-natura u l-klima”, COM(2021) 699 final. 
               
               
                  
                     (13)
                  
                        
                  Inizjattiva tal-UE dwar il-Pollinaturi - Ambjent - Il-Kummissjoni Ewropea (europa.eu)
                  .
               
               
                  
                     (14)
                  
                        Il-Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni, “
                  Strateġija dwar is-Sustanzi Kimiċi għas-Sostenibbiltà
                   –
                   Lejn Ambjent Ħieles mit-Tossiċità”, COM/2020/667 final. 
               
               
                  
                     (15)
                  
                        Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni, Qafas strateġiku tal-UE dwar is-saħħa u s-sikurezza fuq il-post tax-xogħol 2021-2027 Is-sikurezza u s-saħħa okkupazzjonali għal dinja tax-xogħol li qed tinbidel, COM/2021/323 final.
               
               
                  
                     (16)
                  
                        Ir-Regolament (UE) 2021/2115 tal-Parlament Ewropew u tal-Kunsill tat-2 ta’ Diċembru 2021 li jistabbilixxi regoli dwar l-appoġġ għall-pjanijiet strateġiċi li għandhom jitfasslu mill-Istati Membri skont il-Politika Agrikola Komuni (Pjanijiet Strateġiċi tal-PAK) u ffinanzjati mill-Fond Agrikolu Ewropew ta’ Garanzija (FAEG) u mill-Fond Agrikolu Ewropew għall-Iżvilupp Rurali (FAEŻR) u li jħassar ir-Regolamenti (UE) Nru 1305/2013 u (UE) Nru 1307/2013 (ĠU L 435, 6.12.2021, p. 1).
               
               
                  
                     (17)
                  
                        
                  miri tal-UE għar-restawr tan-natura (europa.eu)
                  .
               
               
                  
                     (18)
                  
                        
                  Inizjattiva tal-UE dwar il-Pollinaturi - Ambjent - Il-Kummissjoni Ewropea  (europa.eu)
                  .
                  
               
               
                  
                     (19)
                  
                        
                  
                     Id-Direttiva 2013/39/UE tal-Parlament Ewropew u tal-Kunsill tat-12 ta’ Awwissu 2013 li temenda d-Direttivi 2000/60/KE u 2008/105/KE rigward sustanzi prijoritarji fil-qasam tal-politika dwar l-ilma
                  
                  .
               
               
                  
                     (20)
                  
                        
                  
                     Id-Direttiva 2008/105/KE
                  
                   tal-Parlament Ewropew u tal-Kunsill tas-16 ta’ Diċembru 2008 dwar standards ta’ kwalità ambjentali fil-qasam tal-politika tal-ilma, li temenda u sussegwentement tħassar id-Direttivi tal-Kunsill 82/176/KEE, 83/513/KEE, 84/156/KEE, 84/491/KEE, 86/280/KEE u li temenda d-Direttiva 2000/60/KE tal-Parlament Ewropew u tal-Kunsill, ĠU L 348, 24.12.2008, p. 84-97.
               
               
                  
                     (21)
                  
                        Id-Direttiva (UE) 2020/2184 tal-Parlament Ewropew u tal-Kunsill tas-16 ta’ Diċembru 2020 dwar il-kwalità tal-ilma maħsub għall-konsum mill-bniedem (ĠU L 435, 23.12.2020, p. 1).
               
               
                  
                     (22)
                  
                        
                  
                     Id-Direttiva 2000/60/KE
                  
                   tal-Parlament Ewropew u tal-Kunsill tat-23 ta’ Ottubru 2000 li tistabilixxi qafas għal azzjoni Komunitarja fil-qasam tal-politika tal-ilma, ĠU L 327, 22.12.2000, p. 1. 
               
               
                  
                     (23)
                  
                        Id-Direttiva tal-Kunsill 89/391/KEE tat-12 ta’ Ġunju 1989 dwar l-introduzzjoni ta’ miżuri sabiex jinkoraġġixxu titjib fis-sigurtà u s-saħħa tal-ħaddiema fuq ix-xogħol (ĠU L 183, 29.6.1989, p. 1).
               
               
                  
                     (24)
                  
                        Id-Direttiva tal-Kunsill 98/24/KE tas-7 ta’ April 1998 dwar il-protezzjoni tas-saħħa u s-sigurtà tal-ħaddiema mir-riskji li għandhom x’jaqsmu mal-aġenti kimiċi fuq il-post tax-xogħol (ĠU L 131, 5.5.1998, p. 11).
               
               
                  
                     (25)
                  
                        Id-Direttiva 2004/37/KE tal-Parlament Ewropew u tal-Kunsill tad-29 ta’ April 2004 dwar il-protezzjoni tal-ħaddiema minn riskji relatati mal-espożizzjoni għal karċinoġeni jew mutaġeni fuq il-post tax-xogħol (is-Sitt Direttiva individwali fis-sens tal-Artikolu 16(1) tad-Direttiva tal-Kunsill 89/391/KEE) (ĠU L 158, 30.4.2004, p. 50).
               
               
                  
                     (26)
                  
                        Id-Direttiva 2009/104/KE tal-Parlament Ewropew u tal-Kunsill tas-16 ta’ Settembru 2009 dwar ir-rekwiżiti minimi ta’ sikurezza u ta’ saħħa fl-użu tat-tagħmir tax-xogħol mill-ħaddiema fuq ix-xogħol (it-tieni Direttiva individwali fis-sens tal-Artikolu 16(1) tad-Direttiva 89/391/KEE) (ĠU L 260, 3.10.2009, p. 5)
               
               
                  
                     (27)
                  
                        Id-Direttiva tal-Kunsill 89/656/KEE tat-30 ta’ Novembru 1989 dwar il-ħtiġiet minimi ta’ sigurtà u ta’ saħħa għall-użu ta’ tagħmir ta’ protezzjoni personali mill-ħaddiema fuq il-post tax-xogħol (it-tielet Direttiva individwali fi ħdan it-tifsira tal-Artikolu 16(1) tad-Direttiva 89/391/KEE) (ĠU L 393, 30.12.1989, p. 18).
               
               
                  
                     (28)
                  
                        Proposta għal Direttiva tal-Parlament Ewropew u tal-Kunsill li tistabbilixxi qafas għal azzjoni Komunitarja biex jintlaħaq użu sostenibbli tal-pestiċidi, 
                  
                     COM(2006) 373 final
                  
                  , p. 8.
               
               
                  
                     (29)
                  
                        
                  Rapport Speċjali 05/2020:
                  L-użu sostenibbli ta’ prodotti għall-protezzjoni tal-pjanti:
                   progress limitat fil-kejl u fit-tnaqqis tar-riskji (europa.eu)
                  .
               
               
                  
                     (30)
                  
                        
                  Evalwazzjoni u Valutazzjoni tal-Impatt (europa.eu)
                  .
               
               
                  
                     (31)
                  
                        
                  Il-pestiċidi – użu sostenibbli (regoli aġġornati tal-UE) (europa.eu)
                  .
               
               
                  
                     (32)
                  
                        Ir-Regolament (UE) 2020/852 tal-Parlament Ewropew u tal-Kunsill tat-18 ta’ Ġunju 2020 dwar l-istabbiliment ta’ qafas biex jiġi ffaċilitat l-investiment sostenibbli, u li jemenda r-Regolament (UE) 2019/2088, ĠU L 198, 22.6.2020, p. 13.
               
               
                  
                     (33)
                  
                        Ir-Regolament (UE) 2021/1119 tal-Parlament Ewropew u tal-Kunsill tat-30 ta’ Ġunju 2021 li jistabbilixxi l-qafas biex tinkiseb in-newtralità klimatika u li jemenda r-Regolamenti (KE) Nru 401/2009 u (UE) 2018/1999 (“il-Liġi Ewropea dwar il-Klima”) (ĠU L 243, 9.7.2021, p. 1).
               
               
                  
                     (34)
                  
                        ĠU C 202, 7.6.2016, p. 389.
               
               
                  
                     (35)
                  
                        ĠU C , , p. .
               
               
                  
                     (36)
                  
                        ĠU C […], […], p. […].
               
               
                  
                     (37)
                  
                        Id-Direttiva 2009/128/KE tal-Parlament Ewropew u tal-Kunsill tal-21 ta’ Ottubru 2009 li tistabbilixxi qafas għal azzjoni Komunitarja biex jinkiseb użu sostenibbli tal-pestiċidi (ĠU L 309, 24.11.2009, p. 71). 
               
               
                  
                     (38)
                  
                        [Għandha tiddaħħal ir-referenza.]
               
               
                  
                     (39)
                  
                        Ir-Rapport tal-Kummissjoni lill-Parlament Ewropew u lill-Kunsill dwar il-Pjanijiet ta’ Azzjoni Nazzjonali tal-Istati Membri u dwar il-progress fl-implimentazzjoni tad-Direttiva 2009/128/KE dwar l-użu sostenibbli tal-pestiċidi COM(2017)587 final. 
               
               
                  
                     (40)
                  
                        Ir-Rapport tal-Kummissjoni lill-Parlament Ewropew u lill-Kunsill dwar l-esperjenza miksuba mill-Istati Membri b’rabta mal-implimentazzjoni tal-miri nazzjonali stabbiliti fil-Pjanijiet ta’ Azzjoni Nazzjonali tagħhom u mal-progress fl-implimentazzjoni tad-Direttiva 2009/128/KE dwar l-użu sostenibbli tal-pestiċidi COM(2020) 204 final.
               
               
                  
                     (41)
                  
                        P8_TA(2019)0082, it-12 ta’ Frar 2019.
               
               
                  
                     (42)
                  
                        P9_TA(2021)0425, l-20 ta’ Ottubru 2021.
               
               
                  
                     (43)
                  
                        Is-Servizz Ewropew għar-Riċerka Parlamentari, id-Direttiva 2009/128/KE dwar l-użu sostenibbli tal-pestiċidi – il-Valutazzjoni tal-Implimentazzjoni Ewropea, Ottubru 2018.
               
               
                  
                     (44)
                  
                        L-użu sostenibbli ta’ prodotti għall-protezzjoni tal-pjanti: progress limitat fil-kejl u fit-tnaqqis tar-riskji, Rapport Speċjali tal-Qorti Ewropea tal-Awdituri, ISBN:978-92-847-4206-6, l-Uffiċċju tal-Pubblikazzjonijiet tal-Unjoni Ewropea, il-Lussemburgu, 2020.
               
               
                  
                     (45)
                  
                        Il-Kumitat Ekonomiku u Soċjali Ewropew, Evaluation on Directive on the Sustainable Use of Pesticides (Rapport ta’ informazzjoni), adottat fis-27 ta’ April 2021.
               
               
                  
                     (46)
                  
                        Ir-Regolament (UE) Nru 528/2012 tal-Parlament Ewropew u tal-Kunsill tat-22 ta’ Mejju 2012 dwar it-tqegħid fis-suq u l-użu tal-prodotti bijoċidali (ĠU L 167, 27.6.2012, p. 1). 
               
               
                  
                     (47)
                  
                        Il-Komunikazzjoni tal-Kummissjoni lill-Parlament Ewropew, lill-Kunsill Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni Il-Patt Ekoloġiku Ewropew COM/2019/640 final.
               
               
                  
                     (48)
                  
                        Il-Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni, Strateġija Mill-Għalqa sal-Platt għal sistema tal-ikel ġusta, tajba għas-saħħa u favur l-ambjent, COM/2020/381 final.
               
               
                  
                     (49)
                  
                        Il-Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni, Strateġija tal-UE għall-Bijodiversità għall-2030 Inreġġgħu n-natura lura f’ħajjitna, COM/2020/380 final.
               
               
                  
                     (50)
                  
                        Il-Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni, Perkors għal Pjaneta b’Saħħitha għal Kulħadd Pjan ta’ Azzjoni tal-UE: “Lejn Tniġġis Żero għall-Arja, għall-Ilma u għall-Ħamrija”, COM(2021) 400 final.
               
               
                  
                     (51)
                  
                        Ir-Regolament (KE) Nru 1107/2009 tal-Parlament Ewropew u tal-Kunsill tal-21 ta’ Ottubru 2009 dwar it-tqegħid fis-suq ta’ prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (ĠU L 309, 24.11.2009, p. 1).
               
               
                  
                     (52)
                  
                        Ir-Regolament ta’ Implimentazzjoni tal-Kummissjoni (UE) Nru 540/2011 tal-25 ta’ Mejju 2011 li jimplimenta r-Regolament (KE) Nru 1107/2009 tal-Parlament Ewropew u tal-Kunsill f’dak li għandu x’jaqsam mal-lista ta’ sustanzi attivi approvati (ĠU L 153, 11.6.2011, p. 1).
               
               
                  
                     (53)
                  
                        Ir-Regolament ta’ Implimentazzjoni tal-Kummissjoni (UE) 2015/408 tal-11 ta’ Marzu 2015 dwar l-implimentazzjoni tal-Artikolu 80(7) tar-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta’ prodotti għall-protezzjoni tal-pjanti u li jistabbilixxi lista ta’ kandidati għas-sostituzzjoni (ĠU L 67, 12.3.2015, p. 18).
               
               
                  
                     (54)
                  
                        Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni, Qafas strateġiku tal-UE dwar is-saħħa u s-sikurezza fuq il-post tax-xogħol 2021-2027 Is-sikurezza u s-saħħa okkupazzjonali għal dinja tax-xogħol li qed tinbidel, COM/2021/323 final.
               
               
                  
                     (55)
                  
                        Konferenza dwar il-Ġejjieni tal-Ewropa — Rapport dwar l-Eżitu Finali, Mejju 2022, Il-Proposti 1 u 2, p. 43-44.
               
               
                  
                     (56)
                  
                        Brussell, id-19 ta’ Ottubru 2020, 12099/20.
               
               
                  
                     (57)
                  
                        Id-Deċiżjoni tal-Kunsill (UE) 2021/1102 tat-28 ta’ Ġunju 2021 li titlob lill-Kummissjoni biex tippreżenta studju dwar is-sitwazzjoni u l-għażliet tal-Unjoni rigward l-introduzzjoni, l-evalwazzjoni, il-produzzjoni, il-kummerċjalizzazzjoni u l-użu ta’ aġenti ta’ kontroll bijoloġiku invertebrati fit-territorju tal-Unjoni u proposta, jekk ikun xieraq fid-dawl tar-riżultati tal-istudju (ĠU L 238, 6.7.2021, p. 81).
               
               
                  
                     (58)
                  
                        Id-Direttiva 2001/42/KE tal-Parlament Ewropew u tal-Kunsill tas-27 ta’ Ġunju 2001 dwar l-istima ta’ l-effetti ta’ ċerti pjanijiet u programmi fuq l-ambjent (ĠU L 197, 21.7.2001, p. 30).
               
               
                  
                     (59)
                  
                        Id-Direttiva 2009/147/KE tal-Parlament Ewropew u tal-Kunsill tat-30 ta’ Novembru 2009 dwar il-konservazzjoni tal-għasafar selvaġġi (ĠU L 20, 26.1.2010, p. 7).
               
               
                  
                     (60)
                  
                        Id-Direttiva tal-Kunsill 92/43/KEE tal-21 ta’ Mejju 1992 dwar il-konservazzjoni tal-ħabitat naturali u tal-fawna u l-flora selvaġġa (ĠU L 206, 22.7.1992, p. 7).
               
               
                  
                     (61)
                  
                        Id-Direttiva 2000/60/KE tal-Parlament Ewropew u tal-Kunsill tat-23 ta’ Ottubru 2000 li tistabilixxi qafas għal azzjoni Komunitarja fil-qasam tal-politika tal-ilma (ĠU L 327, 22.12.2000, p. 1).
               
               
                  
                     (62)
                  
                        Id-Direttiva tal-Kunsill 91/676/KEE tat-12 ta’ Diċembru 1991 dwar il-protezzjoni tal-ilma kontra t-tniġġis ikkawżat min-nitrati minn sorsi agrikoli (ĠU L 375, 31.12.1991, p. 1).
               
               
                  
                     (63)
                  
                        Id-Direttiva 2008/50/KE tal-Parlament Ewropew u tal-Kunsill tal-21 ta’ Mejju 2008 dwar il-kwalità tal-arja fl-ambjent u arja iktar nadifa għall-Ewropa (ĠU L 152, 11.6.2008, p. 1).
               
               
                  
                     (64)
                  
                        Id-Direttiva (UE) 2016/2284 tal-Parlament Ewropew u tal-Kunsill tal-14 ta’ Diċembru 2016 dwar it-tnaqqis tal-emissjonijiet nazzjonali ta’ ċerti inkwinanti atmosferiċi, li temenda d-Direttiva 2003/35/KE u li tħassar id-Direttiva 2001/81/KE (ĠU L 344, 17.12.2016, p. 1).
               
               
                  
                     (65)
                  
                        Ir-Regolament (UE) 2021/2115 tal-Parlament Ewropew u tal-Kunsill tat-2 ta’ Diċembru 2021 li jistabbilixxi regoli dwar l-appoġġ għall-pjanijiet strateġiċi li għandhom jitfasslu mill-Istati Membri skont il-Politika Agrikola Komuni (Pjanijiet Strateġiċi tal-PAK) u ffinanzjati mill-Fond Agrikolu Ewropew ta’ Garanzija
                        (FAEG) u mill-Fond Agrikolu Ewropew għall-Iżvilupp Rurali (FAEŻR) u li jħassar ir-Regolamenti (UE) Nru 1305/2013 u (UE) Nru 1307/2013 (ĠU L 435, 6.12.2021, p. 1).
               
               
                  
                     (66)
                  
                        Ir-Regolament (KE) Nru 223/2009 tal-Parlament Ewropew u tal-Kunsill tal-11 ta' Marzu 2009 dwar l-Istatistika Ewropea u li jħassar ir-Regolament (Euratom, KE) Nru 1101/2008 tal-Parlament Ewropew u tal-Kunsill dwar it-trażmissjoni ta' data suġġetta għall-kunfidenzjalità statistika lill-Uffiċċju tal-Istatistika tal-Komunitajiet Ewropej, ir-Regolament tal-Kunsill (KE) Nru 322/97 u d-Deċiżjoni tal-Kunsill 89/382/KEE, Euratom li tistabbilixxi Kumitat dwar il-Programmi tal-Istatistika tal-Komunitajiet Ewropej (ĠU L 87, 31.3.2009, p. 164). 
               
               
                  
                     (67)
                  
                        Id-Direttiva 2009/147/KE tal-Parlament Ewropew u tal-Kunsill tat-30 ta’ Novembru 2009 dwar il-konservazzjoni tal-għasafar selvaġġi (ĠU L 20, 26.1.2010, p. 7).
               
               
                  
                     (68)
                  
                        Id-Direttiva tal-Kunsill 92/43/KEE tal-21 ta’ Mejju 1992 dwar il-konservazzjoni tal-ħabitat naturali u tal-fawna u l-flora selvaġġa (ĠU L 206, 22.7.1992, p. 7).
               
               
                  
                     (69)
                  
                        Id-Direttiva tal-Kunsill 89/391/KEE tat-12 ta’ Ġunju 1989 dwar l-introduzzjoni ta’ miżuri sabiex jinkoraġġixxu titjib fis-sigurtà u s-saħħa tal-ħaddiema fuq ix-xogħol (ĠU L 183, 29.6.1989, p. 1).
               
               
                  
                     (70)
                  
                        Id-Direttiva tal-Kunsill 89/656/KEE tat-30 ta’ Novembru 1989 dwar il-ħtiġiet minimi ta’ sigurtà u ta’ saħħa għall-użu ta’ tagħmir ta’ protezzjoni personali mill-ħaddiema fuq il-post tax-xogħol (it-tielet Direttiva individwali fi ħdan it-tifsira tal-Artikolu 16(1) tad-Direttiva 89/391/KEE) (ĠU L 393, 30.12.1989, p. 18).
               
               
                  
                     (71)
                  
                        Id-Direttiva tal-Kunsill 98/24/KE tas-7 ta’ April 1998 dwar il-protezzjoni tas-saħħa u s-sigurtà tal-ħaddiema minn riskji relatati ma' aġenti kimiċi fuq ix-xogħol (l-erbatax-il Direttiva individwali fi ħdan it-tifsira ta' l-Artikolu 16(1) tad-Direttiva 89/391/KEE) (ĠU L 131, 5.5.1998, p. 11).
               
               
                  
                     (72)
                  
                        Id-Direttiva 2004/37/KE tal-Parlament Ewropew u tal-Kunsill tad-29 ta’ April 2004 dwar il-protezzjoni tal-ħaddiema minn riskji relatati mal-espożizzjoni għal karċinoġeni jew mutaġeni fuq il-post tax-xogħol (is-Sitt Direttiva individwali fis-sens tal-Artikolu 16(1) tad-Direttiva tal-Kunsill 89/391/KEE) (ĠU L 158, 30.4.2004, p. 50).
               
               
                  
                     (73)
                  
                        Id-Direttiva 2009/104/KE tal-Parlament Ewropew u tal-Kunsill tas-16 ta’ Settembru 2009 dwar ir-rekwiżiti minimi ta’ sikurezza u ta’ saħħa fl-użu tat-tagħmir tax-xogħol mill-ħaddiema fuq ix-xogħol (it-tieni Direttiva individwali fis-sens tal-Artikolu 16(1) tad-Direttiva 89/391/KEE) (ĠU L 260, 3.10.2009, p. 5).
               
               
                  
                     (74)
                  
                        Ir-Regolament (KE) Nru 1185/2009 tal-Parlament Ewropew u tal-Kunsill tal-25 ta' Novembru 2009 dwar l-istatistika li tikkonċerna l-pestiċidi (ĠU L 324, 10.12.2009, p. 1).
               
               
                  
                     (75)
                  
                        Ir-Regolament (UE) 2017/625 tal-Parlament Ewropew u tal-Kunsill tal-15 ta’ Marzu 2017 dwar il-kontrolli uffiċjali u attivitajiet uffiċjali oħra mwettqa biex jiżguraw l-applikazzjoni tal-liġi tal-ikel u tal-għalf, ta’ regoli dwar is-saħħa u t-trattament xieraq tal-annimali, dwar is-saħħa tal-pjanti u dwar prodotti għall-protezzjoni tal-pjanti, li jemenda r-Regolamenti (KE) Nru 999/2001, (KE) Nru 396/2005, (KE) Nru 1069/2009, (KE) Nru 1107/2009, (UE) Nru 1151/2012, (UE) Nru 652/2014, (UE) 2016/429 u (UE) 2016/2031 tal-Parlament Ewropew u tal-Kunsill, ir-Regolamenti tal-Kunsill (KE) Nru 1/2005 u (KE) Nru 1099/2009 u d-Direttivi tal-Kunsill 98/58/KE, 1999/74/KE, 2007/43/KE, 2008/119/KE u 2008/120/KE, u li jħassar ir-Regolamenti (KE) Nru 854/2004 u (KE) Nru 882/2004 tal-Parlament Ewropew u tal-Kunsill, id-Direttivi tal-Kunsill 89/608/KEE, 89/662/KEE, 90/425/KEE, 91/496/KEE, 96/23/KE, 96/93/KE u 97/78/KE u d-Deċiżjoni tal-Kunsill 92/438/KEE (Regolament dwar il-Kontrolli Uffiċjali) (ĠU L 95, 7.4.2017, p. 1).
               
               
                  
                     (76)
                  
                        ĠU L 123, 12.5.2016, p. 1.
               
               
                  
                     (77)
                  
                        Ir-Regolament (UE) Nru 182/2011 tal-Parlament Ewropew u tal-Kunsill tas-16 ta’ Frar 2011 li jistabbilixxi r-regoli u l-prinċipji ġenerali dwar il-modalitajiet ta’ kontroll mill-Istati Membri tal-eżerċizzju mill-Kummissjoni tas-setgħat ta’ implimentazzjoni (ĠU L 55, 28.2.2011, p. 13).
               
               
                  
                     (78)
                  
                        Ir-Regolament (UE) 2021/2115 tal-Parlament Ewropew u tal-Kunsill tat-2 ta’ Diċembru 2021 li jistabbilixxi regoli dwar l-appoġġ għall-pjanijiet strateġiċi li għandhom jitfasslu mill-Istati Membri skont il-Politika Agrikola Komuni (Pjanijiet Strateġiċi tal-PAK) u ffinanzjati mill-Fond Agrikolu Ewropew ta’ Garanzija (FAEG) u mill-Fond Agrikolu Ewropew għall-Iżvilupp Rurali (FAEŻR) u li jħassar ir-Regolamenti (UE) Nru 1305/2013 u (UE) Nru 1307/2013 (ĠU L 435, 6.12.2021, p. 1).
               
               
                  
                     (79)
                  
                        Ir-Regolament (UE) 2018/1091 tal-Parlament Ewropew u tal-Kunsill tat-18 ta’ Lulju 2018 dwar l-istatistika integrata tal-azjendi agrikoli u li jħassar ir-Regolamenti (KE) Nru 1166/2008 u (UE) Nru 1337/2011 (ĠU L 200, 7.8.2018, p. 1).
               
               
                  
                     (80)
                  
                        Ara “CORINE Land Cover nomenclature conversion to Land Cover Classification system” (
                  https://land.copernicus.eu/eagle/files/eagle-related-projects/pt_clc-conversion-to-fao-lccs3_dec2010
                  ) u għall-inventarju tal-Kopertura tal-Art CORINE (CLC) (
                  Kopertura tal-Art CORINE — is-Servizz ta’ Monitoraġġ tal-Art ta’ Copernicus
                  ).
               
               
                  
                     (81)
                  
                        Id-Direttiva (UE) 2020/2184 tal-Parlament Ewropew u tal-Kunsill tas-16 ta’ Diċembru 2020 dwar il-kwalità tal-ilma maħsub għall-konsum mill-bniedem (ĠU L 435, 23.12.2020, p. 1).
               
               
                  
                     (82)
                  
                        Ir-Regolament (UE) 2016/2031 tal-Parlament Ewropew u tal-Kunsill tas-26 ta’ Ottubru 2016 dwar il-miżuri protettivi kontra pesti tal-pjanti, li jemenda r-Regolamenti (UE) Nru 228/2013, (UE) Nru 652/2014 u (UE) Nru 1143/2014 tal-Parlament Ewropew u tal-Kunsill u li jħassar id-Direttivi tal-Kunsill 69/464/KEE, 74/647/KEE, 93/85/KEE, 98/57/KE, 2000/29/KE, 2006/91/KE u 2007/33/KE (ĠU L 317, 23.11.2016, p 4).
               
               
                  
                     (83)
                  
                        Ir-Regolament (UE) Nru 1143/2014 tal-Parlament Ewropew u tal-Kunsill tat-22 ta’ Ottubru 2014 dwar il-prevenzjoni u l-ġestjoni tal-introduzzjoni u t-tixrid ta’ speċijiet aljeni invażivi (ĠU L 317, 4.11.2014, p. 35).
               
               
                  
                     (84)
                  
                        Il-Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni Strateġija Mill-Għalqa sal-Platt għal sistema tal-ikel ġusta, tajba għas-saħħa u favur l-ambjent (COM/2020/381 final).
               
               
                  
                     (85)
                  
                        Id-Direttiva 2001/42/KE tal-Parlament Ewropew u tal-Kunsill tas-27 ta’ Ġunju 2001 dwar l-istima ta’ l-effetti ta’ ċerti pjanijiet u programmi fuq l-ambjent (ĠU L 197, 21.7.2001, p. 30).
               
               
                  
                     (86)
                  
                        Id-Direttiva 2008/98/KE tal-Parlament Ewropew u tal-Kunsill tad-19 ta’ Novembru 2008 dwar l-iskart u li tħassar ċerti Direttivi (ĠU L 312, 22.11.2008, p. 3).
               
               
                  
                     (87)
                  
                        Ir-Regolament (UE) 1025/2012 tal-Parlament Ewropew u tal-Kunsill tal-25 ta’ Ottubru 2012 dwar l-Istandardizzazzjoni Ewropea (ĠU L 316, 14.11.2012, p. 12).
               
               
                  
                     (88)
                  
                        Ir-Regolament (KE) Nru 178/2002 tal-Parlament Ewropew u tal-Kunsill tat-28 ta’ Jannar 2002 li jistabilixxi l-prinċipji ġenerali u l-ħtiġijiet tal-liġi dwar l-ikel, li jistabilixxi l-Awtorità Ewropea dwar is-Sigurtà fl-Ikel u jistabbilixxi l-proċeduri fi kwistjonijiet ta’ sigurtà tal-ikel (ĠU L 31, 1.2.2002, p. 1). 
               
               
                  
                     (89)
                  +
                        ĠU: Fit-test jekk jogħġbok daħħal in-numru tar-Regolament li jinsab fid-dokument... u daħħal in-numru, id-data u r-referenza tal-ĠU ta’ dak ir-Regolament fin-nota f’qiegħ il-paġna.
               
               
                  
                     (90)
                  ++
                        ĠU: Jekk jogħġbok daħħal fit-test in-numru tar-Regolament li jinsab fid-dokument …
               
            
      
    ---documentbreak--- 
      
         
               IL-KUMMISSJONI EWROPEA
            Brussell, 22.6.2022
            COM(2022) 305 final
            
            ANNESSI
            tal-proposta għal
            REGOLAMENT TAL-PARLAMENT EWROPEW U TAL-KUNSILL
            dwar l-użu sostenibbli tal-prodotti għall-protezzjoni tal-pjanti u li jemenda r-Regolament (UE) 2021/2115
            {SEC(2022) 257 final} - {SWD(2022) 169 final} - {SWD(2022) 170 final} - {SWD(2022) 171 final}
            
               
         
         
            
               ANNESS I 
                  imsemmi fl-Artikolu 4
            
            
               METODOLOĠIJA GĦALL-KALKOLU TAL-PROGRESS LEJN L-ILĦUQ TAŻ-ŻEWĠ MIRI TAL-UNJONI U TAŻ-ŻEWĠ MIRI NAZZJONALI GĦAT-TNAQQIS SAL-2030 
            
            
            
               Dan ir-Regolament huwa l-istrument użat biex jintlaħqu l-miri għat-tnaqqis tal-pestiċidi li jinsabu fl-Istrateġija “Mill-Għalqa sal-Platt” billi jirrikjedi li kull Stat Membru jikkontribwixxi għall-ilħuq, sal-2030, ta’ tnaqqis ta’ 50 % fl-Unjoni kollha, kemm tal-użu u tar-riskju tal-prodotti kimiċi għall-protezzjoni tal-pjanti (“il-mira tal-Unjoni għat-tnaqqis sal-2030 nru 1”) kif ukoll tal-użu tal-prodotti għall-protezzjoni tal-pjanti aktar perikolużi (“il-mira tal-Unjoni għat-tnaqqis sal-2030 nru 2”). Dan ir-regolament jirregola l-kontribut ta’ kull Stat Membru għal dawn il-miri tal-Unjoni. Kull kontribut tal-Istati Membri, stabbilit fl-għamla ta’ mira nazzjonali, għall-mira tal-Unjoni għat-tnaqqis sal-2030 nru 1 jissejjaħ “mira nazzjonali għat-tnaqqis sal-2030 nru 1”, filwaqt li kontribut tal-Istati Membri għall-mira tal-Unjoni għat-tnaqqis sal-2030 jissejjaħ “mira nazzjonali għat-tnaqqis sal-2030 nru 2”. Il-metodoloġija għall-kalkolu tal-progress lejn l-ilħuq ta’ dawn il-miri hija stabbilita hawn taħt:
            
            
            
               TAQSIMA 1
            
            
               Mira nazzjonali għat-tnaqqis sal-2030 nru 1: metodoloġija għall-istima tal-progress lejn it-tnaqqis fl-użu u r-riskju ta’ prodotti kimiċi għall-protezzjoni tal-pjanti
            
            
               1.Il-metodoloġija għandha tkun ibbażata fuq statistika dwar il-kwantitajiet ta’ sustanzi kimiċi attivi mqiegħda fis-suq fi prodotti għall-protezzjoni tal-pjanti skont ir-Regolament (KE) Nru 1107/2009, ipprovduta lill-Kummissjoni (Eurostat) skont l-Anness I tar-Regolament (KE) Nru 1185/2009 tal-Parlament Ewropew u tal-Kunsill
                  1
               . 
            
            
               2.Ir-regoli ġenerali li ġejjin għandhom japplikaw għall-kalkolu tal-progress lejn l-ilħuq tal-mira ta’ tnaqqis nru 1: 
            
            
               (a)il-progress għandu jiġi kkalkolat abbażi tal-kategorizzazzjoni ta’ sustanzi attivi kimiċi fl-erba’ gruppi stabbiliti fit-Tabella f’dan l-Anness; 
            
            
               (b)is-sustanzi attivi kimiċi fil-grupp 1 għandhom ikunu dawk elenkati fil-Parti D tal-Anness tar-Regolament ta’ Implimentazzjoni tal-Kummissjoni (UE) Nru 540/2011
                  2
               ; 
            
            
               (c)is-sustanzi attivi kimiċi fil-grupp 2 għandhom ikunu dawk elenkati fil-Partijiet A u B tal-Anness tar-Regolament ta’ Implimentazzjoni (UE) Nru 540/2011; 
            
            
               (d)is-sustanzi attivi kimiċi fil-grupp 3 għandhom ikunu sustanzi attivi kimiċi li huma approvati bħala kandidati għas-sostituzzjoni f’konformità mal-Artikolu 24 tar-Regolament (KE) Nru 1107/2009 u huma elenkati fil-Parti E tal-Anness tar-Regolament ta’ Implimentazzjoni (UE) Nru 540/2011, jew li huma elenkati fl-Anness tar-Regolament ta’ Implimentazzjoni (UE) 2015/408; 
            
            
               (e)is-sustanzi attivi fil-grupp 4 għandhom ikunu dawk li ma jkunux ġew approvati skont ir-Regolament (KE) Nru 1107/2009, u għalhekk ma humiex elenkati fl-Anness tar-Regolament ta’ Implimentazzjoni (UE) Nru 540/2011; 
            
            
               (f)għandhom japplikaw il-ponderazzjonijiet fir-ringiela (iii) fit-Tabella f’dan l-Anness. 
            
            
               3.Il-progress lejn l-ilħuq tal-mira għat-tnaqqis nru 1 għandu jiġi kkalkulat permezz tal-multiplikazzjoni tal-kwantitajiet annwali ta’ sustanzi attivi fi prodotti għall-protezzjoni tal-pjanti mqiegħda fis-suq għal kull grupp fit-Tabella f’dan l-Anness, bil-ponderazzjoni tal-periklu rilevanti stabbilit fir-ringiela (iii), segwita bl-aggregazzjoni tar-riżultati ta’ dawn il-kalkoli.
            
            
            
               Tabella
            
            
               Kategorizzazzjoni tal-ponderazzjoni tas-sustanzi attivi u tal-perikli għall-fini tal-kalkolu tal-progress lejn il-mira nazzjonali għat-tnaqqis sal-2030 nru 1
            
         
         
            
                     
                        Ringiela
                     
                  
                  
                     
                        Gruppi
                     
                  
               
                     
                  
                  
                     
                        1
                     
                  
                  
                     
                        2
                     
                  
                  
                     
                        3
                     
                  
                  
                     
                        4
                     
                  
               
                     
                        (i)
                     
                  
                  
                     
                        Is-sustanzi attivi kimiċi b’riskju baxx li huma approvati jew meqjusa li huma approvati skont l-Artikolu 22 tar-Regolament (KE) Nru 1107/2009, u li huma elenkati fil-Parti D tal-Anness tar-Regolament ta’ Implimentazzjoni (UE) Nru 540/2011
                     
                  
                  
                     
                        Is-sustanzi attivi kimiċi approvati jew meqjusa li huma approvati skont ir-Regolament (KE) Nru 1107/2009, u li ma humiex f’kategoriji oħra, u li huma elenkati fil-Partijiet A u B tal-Anness tar-Regolament ta’ Implimentazzjoni (UE) Nru 540/2011
                     
                  
                  
                     
                        Sustanzi attivi kimiċi li huma approvati bħala kandidati għas-sostituzzjoni f’konformità mal-Artikolu 24 tar-Regolament (KE) Nru 1107/2009 u elenkati fil-Parti E tal-Anness tar-Regolament ta’ Implimentazzjoni (UE) Nru 540/2011, jew li huma elenkati fl-Anness tar-Regolament ta’ Implimentazzjoni (UE) 2015/408.
                     
                  
                  
                     
                        Sustanzi attivi kimiċi li ma humiex approvati skont ir-Regolament (KE) Nru 1107/2009, u għalhekk li ma humiex elenkati fl-Anness tar-Regolament ta’ Implimentazzjoni (UE) Nru 540/2011
                     
                  
               
                     
                        (ii)
                     
                  
                  
                     
                        Ponderazzjonijiet tal-Periklu applikabbli għall-kwantitajiet ta’ sustanzi attivi kimiċi mqiegħda fis-suq fi prodotti awtorizzati skont ir-Regolament (KE) Nru 1107/2009
                     
                  
               
                     
                        (iii)
                     
                  
                  
                     
                        1
                     
                  
                  
                     
                        8
                     
                  
                  
                     
                        16
                     
                  
                  
                     
                        64
                     
                  
               
            
               4.Il-linja bażi għall-indikatur tar-riskju armonizzat nru 1 għandha tiġi stabbilita għal 100, u hija ugwali għar-riżultat medju tal-kalkolu ta’ hawn fuq għall-perjodu mill-2011 sal-2017. 
            
            
               5.Il-progress lejn l-ilħuq tal-mira ta’ tnaqqis nru 1, għandu jiġi espress b’referenza għal-linja bażi. 
            
            
               6.Il-Kummissjoni għandha tikkalkula l-progress lejn l-ilħuq tal-mira ta’ tnaqqis nru 1 f’konformità mal-Artikolu 32(2) ta’ dan ir-Regolament għal kull sena kalendarja u mhux aktar tard minn 20 xahar wara tmiem is-sena li għaliha jkun qed jiġi kkalkolat il-progress lejn il-mira ta’ tnaqqis nru 1.
            
            
            
               TAQSIMA 2
            
            
               Mira ta’ tnaqqis nazzjonali nru 2: metodoloġija għall-istima tal-progress lejn it-tnaqqis fl-użu u r-riskju ta’ prodotti għall-protezzjoni tal-pjanti aktar perikolużi 
            
            
               1.Din il-metodoloġija għandha tkun ibbażata fuq l-istatistika dwar il-kwantitajiet ta’ sustanzi attivi mqiegħda fis-suq fi prodotti għall-protezzjoni tal-pjanti skont ir-Regolament (KE) Nru 1107/2009, mogħtija lill-Kummissjoni skont l-Anness I tar-Regolament (KE) Nru 1185/2009. 
            
            
               2.Il-progress lejn l-ilħuq tal-mira nru 2 għandu jiġi kkalkolat billi jingħaddu flimkien il-kwantitajiet annwali ta’ sustanzi attivi kimiċi li jinsabu fi prodotti għall-protezzjoni tal-pjanti aktar perikolużi mqiegħda fis-suq kull sena. 
            
            
               3.Il-linja bażi għall-indikatur tar-riskju armonizzat nru 2 għandha tiġi stabbilita għal 100, u hija ugwali għar-riżultat medju tal-kalkolu ta’ hawn fuq għall-perjodu mill-2011 sal-2017. 
            
            
               4.Il-progress lejn l-ilħuq tal-mira ta’ tnaqqis nru 2, kemm fil-livell tal-Unjoni kif ukoll fil-livell nazzjonali, għandu jiġi espress b’referenza għal-linja bażi. 
            
            
               5.Il-Kummissjoni għandha tikkalkula l-progress lejn l-ilħuq tal-mira ta’ tnaqqis nru 2 f’konformità mal-Artikolu 34(2) ta’ dan ir-Regolament għal kull sena kalendarja u mhux aktar tard minn 20 xahar wara tmiem is-sena li għaliha jkun qed jiġi kkalkolat il-progress lejn il-mira ta’ tnaqqis nru 2.
            
            
            
               TAQSIMA 3
            
            
               Miri tal-Unjoni għat-Tnaqqis 
            
            
               1.Il-metodoloġija għall-kalkolu tax-xejriet lejn iż-żewġ miri tal-Unjoni għat-tnaqqis sal-2030 għandha tkun l-istess bħall-metodoloġija għall-kalkolu tax-xejriet fil-livell nazzjonali kif stabbilit fit-Taqsimiet 1 u 2. 
            
            
               2.Ix-xejra fil-livell nazzjonali għandha tiġi kkalkolata bl-użu ta’ statistika nazzjonali dwar il-kwantitajiet ta’ sustanzi attivi kimiċi kif definiti fil-punt 3 tal-Artikolu 3 ta’ dan ir-Regolament imqiegħda fis-suq fi prodotti għall-protezzjoni tal-pjanti skont ir-Regolament (KE) Nru 1107/2009, ipprovduta lill-Kummissjoni skont l-Anness I (Statistika dwar it-tqegħid fis-suq ta’ pestiċidi) tar-Regolament (KE) Nru 1185/2009.
            
            
               3.Ix-xejra fil-livell tal-Unjoni għandha tiġi kkalkolata bl-użu ta’ statistika tal-Unjoni dwar il-kwantitajiet ta’ sustanzi attivi kimiċi kif definiti fil-punt 3 tal-Artikolu 3 ta’ dam ir-Regolament imqiegħda fis-suq fi prodotti għall-protezzjoni tal-pjanti skont ir-Regolament (KE) Nru 1107/2009, ipprovduta lill-Kummissjoni skont l-Anness I (Statistika dwar it-tqegħid fis-suq ta’ pestiċidi) tar-Regolament (KE) Nru 1185/2009.
            
            
               ANNESS II
            
         
         
            
               DATA LI GĦANDHA TIĠI PPROVDUTA FIR-RAPPORTI ANNWALI TA’ PROGRESS U TA’ IMPLIMENTAZZJONI SAL-31 TA’ AWWISSU TA’ KULL SENA KALENDARJA
            
            
            
               Parti 1: Xejriet annwali fil-progress lejn l-ilħuq tal-miri nazzjonali għat-tnaqqis sal-2030
            
            
               1.ix-xejriet fil-progress ta’ Stat Membru lejn l-ilħuq taż-żewġ miri nazzjonali għat-tnaqqis sal-2030 imsemmija fl-Artikolu 10(2), il-punt (a);
            
            
               2.il-miri indikattivi nazzjonali l-oħrajn kollha indikati fl-Artikolu 9(2), il-punt (a), fl-Artikolu 9(3), il-punt (a) u fl-Artikolu 9(4).
            
            
            
               Parti 2: Id-data kwantitattiva l-oħra kollha rilevanti għall-implimentazzjoni ta’ dan ir-Regolament u l-livell ta’ konformità miegħu
            
            
               Użu tal-prodotti għall-protezzjoni tal-pjanti:
            
            
               1.il-perċentwal ta’ utenti professjonali kkontrollati għall-implimentazzjoni tal-ġestjoni integrata tal-pesti;
            
            
               2.il-perċentwal ta’ utenti professjonali li jonqsu milli jikkonformaw mal-obbligu li jżommu rekords elettroniċi dwar l-implimentazzjoni tal-ġestjoni integrata tal-pesti;
            
            
               3.il-perċentwal ta’ utenti professjonali li naqsu milli jikkonformaw mal-obbligu li jżommu d-data dwar l-użu tal-pestiċidi b’mod elettroniku;
            
            
               4.l-għadd ta’ permessi għall-applikazzjoni mill-ajru, il-perjodu ta’ validità tal-permess, kif ukoll id-daqs u l-post taż-żoni kkonċernati, u r-raġunijiet għall-permess mogħti;
            
            
               5.il-perċentwal ta’ erjas agrikoli utilizzati u erjas oħrajn koperti minn permessi għall-applikazzjoni mill-ajru;
            
            
               6.l-għadd ta’ permessi għall-użu ta’ prodotti għall-protezzjoni tal-pjanti f’żoni sensittivi;
            
            
               7.il-perċentwal ta’ erja agrikola utilizzata u ta’ erjas oħrajn koperti minn permessi għall-użu ta’ prodotti għall-protezzjoni tal-pjanti f’żoni sensittivi;
            
            
               8.il-kwantitajiet stmati ta’ prodotti illegali għall-protezzjoni tal-pjanti użati u l-kwantitajiet ta’ prodotti illegali għall-protezzjoni tal-pjanti identifikati;  
            
            
               9.jekk l-Istati Membri applikawx derogi li jippermettu
            
            
               (a)rekwiżiti differenti ta’ spezzjoni għat-tagħmir tal-applikazzjoni f’użu professjonali li jirrappreżenta skala baxxa ħafna ta’ użu, jew 
            
            
               (b)eżenzjonijiet mill-ispezzjoni għal tagħmir ta’ applikazzjoni li jinżamm fl-idejn jew għal pompi tal-bexx li jintlibsu fuq id-dahar, f’użu professjonali.
            
            
               Servizzi ta’ taħriġ u konsulenza:
            
         
         
            
               10.il-perċentwal ta’ utenti professjonali, konsulenti u distributuri mħarrġa fis-suġġetti elenkati fl-Anness III u li għandhom ċertifikat tat-taħriġ f’konformità mal-Artikolu 25 jew li għandhom prova tad-dħul f’reġistru elettroniku ċentrali f’konformità mal-Artikolu 25(5), imqassma skont l-utenti professjonali, il-konsulenti u d-distributuri;
            
            
               11.il-perċentwal ta’ utenti professjonali li naqsu milli jikkonformaw mal-obbligu li jużaw servizzi ta’ konsulenza indipendenti mill-inqas darba fis-sena.
            
            
               Tagħmir ta’ applikazzjoni f’użu professjonali:
            
            
               12.il-perċentwal stmat ta’ tagħmir ta’ applikazzjoni f’użu professjonali rreġistrat fir-reġistru elettroniku tat-tagħmir ta’ applikazzjoni f’użu professjonali;
            
            
               13.il-perċentwal ta’ tagħmir ta’ applikazzjoni rreġistrat f’użu professjonali u li jkun imissu spezzjoni, li jkun ġie spezzjonat
            
            
               14.il-perċentwal, fiż-żmien tal-ispezzjoni, tat-tagħmir tal-applikazzjoni f’użu professjonali mgħammar b’apparat għall-mitigazzjoni tar-riskju.
            
            
               Miżuri ulterjuri tal-Istati Membri għall-implimentazzjoni ta’ ġestjoni integrata tal-pesti:
            
            
               15.il-perċentwal ta’ erja agrikola utilizzata f’kull Stat Membru li huwa kopert minn regoli speċifiċi għall-għelejjel li jkunu saru legalment vinkolanti skont il-leġiżlazzjoni nazzjonali.
            
            
               ANNESS III 
            
            
               SUĠĠETTI TA’ TAĦRIĠ IMSEMMIJA FL-ARTIKOLU 25
            
            
               1.Il-leġiżlazzjoni rilevanti kollha dwar il-prodotti għall-protezzjoni tal-pjanti u l-użu u r-riskju tagħhom u b’mod partikolari dan ir-Regolament. Filwaqt li ma hijiex esklużiva, il-leġiżlazzjoni li ġejja hija rilevanti:
            
            
               Ir-Regolament (KE) Nru 1107/2009 tal-Parlament Ewropew u tal-Kunsill
                  3
               
            
            
               Ir-Regolament (KE) Nru 396/2005 tal-Parlament Ewropew u tal-Kunsill
                  4
               
            
            
               Ir-Regolament (UE) Nru 528/2012 tal-Parlament Ewropew u tal-Kunsill
                  5
               
            
            
               Ir-Regolament (KE) Nru 1185/2009 tal-Parlament Ewropew u tal-Kunsill
                  6
               
            
            
               Ir-Regolament KE Nru 1272/2008 tal-Parlament Ewropew u tal-Kunsill
                  7
               
            
            
               Ir-Regolament (UE) Nru 2017/625 tal-Parlament Ewropew u tal-Kunsill
                  8
               
            
            
               Ir-Regolament (UE) Nru 2021/2115 tal-Parlament Ewropew u tal-Kunsill
                  9
               
            
            
               Id-Direttiva 2006/42/KE tal-Parlament Ewropew u tal-Kunsill
                  10
               
            
            
               Id-Direttiva 2009/127/KE tal-Parlament Ewropew u tal-Kunsill
                  11
               
            
         
         
            
               Id-Direttiva 2000/60/KE tal-Parlament Ewropew u tal-Kunsill
                  12
               
            
            
               Id-Direttiva tal-Kunsill 89/391/KEE
                  13
               
            
            
               Id-Direttiva tal-Kunsill 89/656/KEE
                  14
                
            
            
               Id-Direttiva tal-Kunsill 98/24/KE
                  15
                
            
            
               Id-Direttiva 2004/37/KE tal-Parlament Ewropew u tal-Kunsill
                  16
               
            
            
               Id-Direttiva 2009/104/KE tal-Parlament Ewropew u tal-Kunsill
                  17
               
            
            
               Ir-Regolament (KE) Nru 1907/2006 tal-Parlament Ewropew u tal-Kunsill
                  18
               
            
            
               Id-Direttiva 2008/68/KE tal-Parlament Ewropew u tal-Kunsill
                  19
               
            
            
               2.L-eżistenza u r-riskji ta’ prodotti illegali u foloz għall-protezzjoni tal-pjanti, il-metodi biex jiġu identifikati tali prodotti, u l-penali assoċjati mal-bejgħ jew mal-użu ta’ prodotti illegali għall-protezzjoni tal-pjanti.
            
            
               3.Il-perikli u r-riskji assoċjati mal-prodotti għall-protezzjoni tal-pjanti, u kif għandhom jiġu identifikati u kkontrollati, inklużi s-suġġetti li ġejjin:
            
            
               (a)riskji għas-saħħa tal-bniedem ;
            
            
               (b)sintomi ta’ avvelenament mill-prodott għall-protezzjoni tal-pjanti u miżuri xierqa tal-ewwel għajnuna f’każ ta’ tali avvelenament;
            
            
               (c)riskji għall-pjanti u l-insetti mhux fil-mira, il-fawna u l-flora selvaġġa, il-bijodiversità u l-ambjent b’mod ġenerali.
            
            
               4.Strateġiji u tekniki ta’ ġestjoni integrata tal-pesti, strateġiji u tekniki ta’ ġestjoni integrata tal-għelejjel, prinċipji tal-biedja organika, metodi bijoloġiċi ta’ kontroll tal-pesti, metodi ta’ kontroll tal-organiżmi ta’ ħsara, l-obbligu li tiġi applikata ġestjoni integrata tal-pesti kif stabbilit fl-Artikoli 12 u 13 ta’ dan ir-Regolament, u l-obbligu li jiddaħħlu rekords fir-reġistru elettroniku tal-ġestjoni integrata tal-pesti u tal-użu tal-prodotti għall-protezzjoni tal-pjanti, kif stabbilit fl-Artikolu 14 ta’ dan ir-Regolament. 
            
            
               5.Meta jkunu meħtieġa prodotti għall-protezzjoni tal-pjanti, kif jintgħażlu l-prodotti għall-protezzjoni tal-pjanti bl-inqas effetti sekondarji fuq is-saħħa tal-bniedem, l-organiżmi mhux fil-mira u l-ambjent fost il-prodotti awtorizzati kollha għal problema partikolari ta’ pesti, f’sitwazzjoni partikolari.
            
            
               6.Miżuri biex jiġu minimizzati r-riskji għall-bniedem, għal organiżmi mhux fil-mira u għall-ambjent, inkluż:
            
            
               (a)prattiki tax-xogħol sikuri għall-ħżin, għall-immaniġġjar u għat-taħlit ta’ prodotti għall-protezzjoni tal-pjanti;
            
            
               (b)prattiki tax-xogħol sikuri għar-rimi ta’ imballaġġ vojt, materjali kkontaminati oħra u prodotti żejda għall-protezzjoni tal-pjanti (inklużi taħlitiet fit-tankijiet), kemm jekk f’għamla kkonċentrata kif ukoll f’forma dilwita;
            
            
               (c)il-metodu rrakkomandat għall-kontroll tal-esponiment tal-operatur (inkluż tagħmir ta’ protezzjoni personali).
            
            
               (d)informazzjoni dwar ir-rimi korrett u sikur tal-prodotti għall-protezzjoni tal-pjanti li ma għadhomx awtorizzati u fejn ikun skada kwalunkwe perjodu ta’ grazzja għall-użu tagħhom skont l-Artikolu 20(2) jew 46 tar-Regolament 1107/2009.
            
         
         
            
               7.Proċeduri għat-tħejjija tat-tagħmir ta’ applikazzjoni għat-tħaddim, inkluż l-ikkalibrar tiegħu, b’riskji minimi għall-utent, għal persuni oħrajn, għal speċijiet ta’ annimali u għal pjanti mhux fil-mira, għall-bijodiversità u għall-ambjent, inklużi r-riżorsi tal-ilma.
            
            
               8.Taħriġ prattiku dwar l-użu tat-tagħmir ta’ applikazzjoni u l-manutenzjoni tiegħu, u dwar miżuri ta’ mitigazzjoni tar-riskju inklużi tekniki speċifiċi tal-bexx, l-użu ta’ teknoloġija ġdida, inklużi tekniki ta’ biedja ta’ preċiżjoni, kif ukoll il-kontroll tekniku tal-bexxiexa fl-użu u modi biex tittejjeb il-kwalità tal-bexx. F’dan is-suġġett għandha tingħata attenzjoni speċjali liż-żennuni għat-tnaqqis tad-deriva u lir-rakkomandazzjonijiet magħmula mill-manifatturi dwar il-kundizzjonijiet ottimali tal-użu tagħhom. Riskji speċifiċi marbuta mal-użu ta’ tagħmir ta’ applikazzjoni li jinżamm fl-idejn, jew mal-pompi tal-bexx li jintlibsu fuq id-dahar u l-miżuri rilevanti għall-ġestjoni tar-riskju. It-taħriġ prattiku għandu jkopri wkoll ir-riskji speċifiċi marbuta maż-żrigħ ta’ żrieragħ trattati bi prodotti għall-protezzjoni tal-pjanti.
            
            
               9.Azzjoni ta’ emerġenza biex tipproteġi s-saħħa tal-bniedem u l-ambjent, inkluż ir-riżorsi tal-ilma f’każ ta’ tixrid aċċidentali u kontaminazzjoni, u eventi ta’ temp estrem li jirriżultaw f’riskji ta’ lissija tal-prodotti għall-protezzjoni tal-pjanti.
            
            
               10.Kura speċjali f’żoni sensittivi kif definiti fl-Artikolu 2(15) ta’ dan ir-Regolament u f’żoni ta’ protezzjoni stabbiliti skont l-Artikoli 6 u 7 tad-Direttiva 2000/60/KE u għarfien tal-kontaminazzjoni kkawżata minn prodotti partikolari għall-protezzjoni tal-pjanti fir-reġjun rispettiv tagħhom.
            
            
               11.Faċilitajiet li jipprovdu monitoraġġ tas-saħħa u aċċess għall-kura tas-saħħa li lilhom tista’ tiġi rrapportata informazzjoni dwar inċidenti akuti u kroniċi ta’ avvelenament.
            
            
               12.Iż-żamma ta’ rekords dwar il-bejgħ, ix-xiri u l-użu ta’ prodotti għall-protezzjoni tal-pjanti, f’konformità mal-leġiżlazzjoni rilevanti.
            
            
               13.Kif jiġu minimizzati jew eliminati l-applikazzjonijiet ta’ ċerti prodotti għall-protezzjoni tal-pjanti klassifikati bħala li jagħmlu “ħsara lill-organiżmi akkwatiċi b’mod li jħallu effetti dejjiema”, “tossiċi ħafna għall-organiżmi akkwatiċi b’mod li jħallu effetti dejjiema” jew “tossiċi għall-organiżmi akkwatiċi b’mod li jħallu effetti dejjiema” skont ir-Regolament (KE) 1272/2008 fuq jew tul it-toroq, linji ferrovjarji, uċuħ permeabbli ħafna jew infrastruttura oħra qrib l-ilma tal-wiċċ jew l-ilma ta’ taħt l-art jew fuq uċuħ issiġillati b’riskju għoli ta’ skular fl-ilma tal-wiċċ jew fis-sistemi tad-drenaġġ.
            
            
               14.Il-protezzjoni tal-ambjent akkwatiku u l-provvisti tal-ilma tax-xorb mill-impatt tal-prodotti għall-protezzjoni tal-pjanti, inkluż fir-rigward tas-suġġetti li ġejjin: 
            
            
               (a)l-użu ta’ prodotti għall-protezzjoni tal-pjanti f’konformità mar-restrizzjonijiet indikati fuq it-tikketta f’konformità mal-Artikolu 31, il-punt (4)(a) tar-Regolament (KE) Nru 1107/2009, filwaqt li tingħata preferenza lill-prodotti għall-protezzjoni tal-pjanti li ma humiex ikklassifikati bħala “persistenti (ħafna)”, “bijoakkumulattivi (ħafna)”, 
            
            
               “tossiċi ħafna għall-organiżmi akkwatiċi b’mod li jħallu effetti dejjiema”, “tossiċi għall-organiżmi akkwatiċi b’mod li jħallu effetti dejjiema” jew “ta’ ħsara lill-organiżmi akkwatiċi b’mod li jħallu effetti dejjiema” skont ir-Regolament (KE) Nru 1272/2008
                  20
                jew li fihom sustanzi prijoritarji inklużi fil-lista adottata mill-Kummissjoni f’konformità mal-Artikolu 16 tad-Direttiva 2000/60/KE implimentata permezz tad-Direttivi 2008/105/KE u 2013/39/UE, jew pestiċidi li jkunu ġew identifikati bħala sustanzi niġġiesa speċifiċi għall-baċiri tax-xmajjar skont l-Anness V, il-punt 1.2.6 tad-Direttiva 2000/60/KE, b’mod partikolari dawk li jaffettwaw l-ilma użat għall-astrazzjoni tal-ilma tax-xorb f’konformità mal-Artikolu 7 tad-Direttiva 2000/60/KE u d-Direttiva (UE) 2020/2184;
            
            
               (b)perikli potenzjali u riskji għas-saħħa tal-bniedem u tal-ambjent mill-użu ta’ prodotti għall-protezzjoni tal-pjanti, kif ukoll metodi biex jiġu minimizzati l-emissjonijiet fl-ambjent u l-esponiment okkupazzjonali għal prodotti għall-protezzjoni tal-pjanti aktar perikolużi;
            
            
               (c)użu ta’ teknoloġija li tnaqqas id-deriva fl-għelejjel kollha tar-raba’; 
            
            
               (d)użu ta’ miżuri oħra ta’ mitigazzjoni li jimminimizzaw ir-riskju ta’ tniġġis lil hinn mis-sit ikkawżat mid-deriva sprejjata, mill-fluss tal-iskular u mill-ilma tax-xeba’, inkluż b’mod partikolari żoni ta’ lqugħ obbligatorji maġenb il-mogħdijiet tal-ilma tal-wiċċ u l-ilma ta’ taħt l-art u l-akwifers;
            
            
               (e)kif hemm konformità mar-restrizzjonijiet stabbiliti fir-Regolament (KE) Nru 1107/2009 biex jiġu minimizzati jew sostitwiti l-użi ta’ ċerti prodotti għall-protezzjoni tal-pjanti klassifikati bħala li jagħmlu “ta’ ħsara lill-organiżmi akkwatiċi b’mod li jħallu effetti dejjiema”, “tossiċi ħafna għall-organiżmi akkwatiċi b’mod li jħallu effetti dejjiema” jew “tossiċi għall-organiżmi akkwatiċi b’mod li jħallu effetti dejjiema” skont ir-Regolament (KE) 1272/2008 fuq jew tul it-toroq, linji ferrovjarji, uċuħ permeabbli ħafna jew infrastruttura oħra qrib l-ilma tal-wiċċ jew l-ilma ta’ taħt l-art jew fuq uċuħ issiġillati b’riskju għoli ta’ skular fl-ilma tal-wiċċ jew fis-sistemi tad-drenaġġ.
            
            
               ANNESS IV
            
            
               SPEZZJONI TAT-TAGĦMIR TA’ APPLIKAZZJONI F’UŻU PROFESSJONALI
            
            
               L-ispezzjoni tat-tagħmir ta’ applikazzjoni f’użu professjonali għandha tkopri l-aspetti kollha li huma importanti biex jiġi żgurat livell għoli ta’ sikurezza u protezzjoni għas-saħħa tal-bniedem u tal-ambjent. Għandhom jiġu żgurati effettività sħiħa u sigurtà sħiħa tal-operazzjoni ta’ applikazzjoni permezz ta’ tħaddim tajjeb ta’ kwalunkwe apparat tat-tagħmir biex jiġi ggarantit li l-objettivi li ġejjin jintlaħqu.
            
            
               It-tagħmir ta’ applikazzjoni f’użu professjonali jrid jiffunzjona b’mod affidabbli u jrid jintuża biss f’konformità mal-manwal tal-operat tiegħu għall-iskop maħsub tiegħu b’tali mod li jiżgura li l-prodotti għall-protezzjoni tal-pjanti jkunu jistgħu jiġu applikati b’mod akkurat f’konformità ma’ prattika agrikola tajba (GAP) kif definit fl-Artikolu 3(2), il-punt (a), tar-Regolament (KE) 396/2005 tal-Parlament Ewropew u tal-Kunsill
                  21
               .
            
            
               It-tagħmir għandu jkun f’tali kundizzjoni sabiex ikun jista’ jimtela u jitbattal b’mod sikur, faċli u kompletament, u sabiex tiġi evitata kwalunkwe tnixxija tat-taħlita tal-bexx jew tal-prodott ikkonċentrat. Huwa għandu jippermetti tindif faċli u fil-fond. Huwa għandu jippermetti wkoll tħaddim sikur, u jkun jista’ jitwaqqaf minnufih mill-pożizzjoni tal-operatur. Għandu jkun sempliċi li jitwettaq kwalunkwe aġġustament meħtieġ. Tali aġġustamenti għandhom ikunu preċiżi u jrid ikun possibbli li jerġgħu jitwettqu.
            
            
         
         
            
               Matul l-ispezzjoni, għandha tiġi vverifikata l-konformità mar-rekwiżiti li ġejjin:
            
            
               1.Sikurezza
            
            
               It-tagħmir għandu jkun nadif u sikur qabel ma tibda l-ispezzjoni.  Għandu jiġi ċċekkjat dan li ġej:
            
            
               ●il-protezzjoni tad-driveshaft tal-power take off u l-apparat protettiv kollu tal-power take off u partijiet oħra tat-trażmissjoni tal-enerġija li jduru, 
            
            
               ●tnixxija mis-sistema idrawlika u l-kundizzjoni ġenerali taċ-ċilindri u tal-pajpijiet idrawliċi, 
            
            
               ●Is-sikurezza u l-funzjonament tal-partijiet elettriċi kollha, inklużi swiċċijiet tas-solenojd,
            
            
               ●il-funzjonament tal-valvi tas-sigurtà,
            
            
               ●il-kundizzjoni tal-partijiet strutturali, tal-qafas, u tal-ħowlders tad-driegħ/taż-żennuna,
            
            
               ●L-illokkjar tal-partijiet li jintwew, u
            
            
               ●fil-każ ta’ kwalunkwe tagħmir li juża l-assistenza tal-arja, l-ilqugħ u l-kundizzjoni tal-blower, inkluża l-kundizzjoni fiżika tal-unit tal-blower, il-fann u l-għata.
            
            
               2.Tnixxija
            
            
               Ma għandu jkun hemm l-ebda tnixxija jew taqtir minn kwalunkwe parti tat-tagħmir, kemm f’kundizzjonijiet stazzjonarji kif ukoll f’dawk ta’ ħidma. Ma għandu jkun hemm l-ebda taqtir jew applikazzjoni mhux intenzjonata wara li t-tagħmir ikun intefa. Sabiex it-tagħmir japplika prodotti likwidi ma għandu jkun hemm l-ebda tnixxija mill-pajpijiet meta jkun qed jaħdem bil-pressa massima li tista’ tinkiseb għas-sistema, u ma għandu jiġi applikat l-ebda likwidu direttament fuq il-bexxiexa nnifisha. 
            
            
               3.Pompa (għal tagħmir użat biex jiġu applikati prodotti likwidi)
            
            
               Il-kapaċità tal-pompa għandha tkun adatta għall-ħtiġijiet tat-tagħmir ta’ applikazzjoni u l-pompa trid taħdem sewwa sabiex tiżgura rata ta’ applikazzjoni stabbli u affidabbli.
            
            
               4.Aġitazzjoni jew taħlit (għal tagħmir użat biex jiġu applikati prodotti likwidi)
            
            
               Apparat għall-aġitazzjoni jew għat-taħlit għandu jiżgura riċirkolazzjoni xierqa sabiex tinkiseb konċentrazzjoni uniformi tal-volum kollu tat-taħlita likwida tal-bexx fit-tank.
            
            
               5.Tank/kontenitur tal-likwidu tal-bexx
            
            
               It-tankijiet u l-kontenituri tal-bexx, inkluż indikaturi tal-livell tal-mili, apparat għall-mili, filtri, sistemi ta’ żvujtar u tlaħliħ, u apparat għat-taħlit, għandhom joperaw b’tali mod li jimminimizzaw it-tixrid aċċidentali, distribuzzjonijiet mhux uniformi tal-konċentrazzjoni, esponiment tal-operatur u kontenut residwu.
            
            
               6.Sistemi ta’ kejl, sistemi ta’ kontroll u ta’ regolazzjoni
            
            
               L-apparat kollu għall-kejl, għat-tifi u għax-xegħil u għall-aġġustament tal-pressjoni u/jew tar-rata tal-fluss għandu jkun ikkalibrat sew u għandu jkun jaħdem kif suppost. Il-kontrolli li għandhom jitħaddmu matul l-operazzjoni ta’ applikazzjoni għandhom ikunu jistgħu jitħaddmu mill-pożizzjoni tal-operatur, l-istrumenti meħtieġa għall-kontroll tal-operazzjoni għandhom ikunu preżenti u akkurati, u l-iskrins tal-istrumenti għandhom ikunu jistgħu jinqraw mill-pożizzjoni tal-operatur. Għal tagħmir għall-applikazzjoni ta’ prodotti likwidi, l-apparat ta’ aġġustament tal-pressa għandu jżomm pressa kostanti waqt l-operat b’tidwir kostanti tal-pompa, sabiex ikun żgurat li tiġi applikata rata stabbli tal-volum tal-applikazzjoni. Tagħmir addizzjonali għad-doża jew għall-injezzjoni tal-prodotti għall-protezzjoni tal-pjanti għandu jiffunzjona b’mod akkurat u kif suppost. 
            
         
         
            
               7.Pajpijiet 
            
            
               Il-pajpijiet għandhom ikunu f’kundizzjoni funzjonali tajba biex jiġu evitati disturbi tal-fluss tal-prodott jew tixrid aċċidentali fil-każ ta’ ħsara. Il-pajpijiet ma għandhomx ikollhom għafsiet, ma għandhomx jintużaw b’mod eċċessiv jew ikunu f’pożizzjoni li fiha jkollhom jiġġebbdu.
            
            
               8.Filtrazzjoni (għal tagħmir biex jiġu applikati prodotti likwidi)
            
            
               Sabiex ikunu evitati t-turbolenza u l-eteroġeneità fil-modi kif joħroġ il-bexx, għandu jkun hemm filtri u dawn għandhom ikunu f’kundizzjoni tajba, u d-daqs tal-malja tal-filtri għandu jikkorrispondi għad-daqs taż-żennuni mmuntati fuq il-bexxiexa, u jkun xieraq għalih. Fejn applikabbli, is-sistema li tindika li l-filtru jkun miżdud għandha taħdem kif suppost.
            
            
               9.Driegħ tal-bexxiexa (għal tagħmir li japplika prodotti għall-protezzjoni tal-pjanti permezz ta’ driegħ ippożizzjonat orizzontalment jew vertikalment, li jinsab qrib l-għalla jew il-materjal li jrid jiġi ttrattat).
            
            
               Id-driegħ għandu jkun f’kundizzjoni tajba u stabbli fid-direzzjonijiet kollha. Is-sistemi tal-immuntar u tal-aġġustament u l-apparat biex jittaffa ċ-ċaqliq mhux intenzjonat u għall-kumpens tal-pendil għandhom jaħdmu kif suppost.
            
            
               10.Żennuni (għal tagħmir għad-distribuzzjoni ta’ prodotti likwidi)/ żbokki (għal prodotti solidi) 
            
            
               Iż-żennuni u l-iżbokki għandhom jaħdmu kif suppost. Ir-rata tal-fluss ta’ kull żennuna u żbokk individwali ma għandhiex tiddevja b’mod sinifikanti mid-data tat-tabelli tar-rata tal-fluss ipprovduti mill-manifattur.
            
            
               11.Distribuzzjoni
            
            
               Fejn rilevanti, id-distribuzzjoni lonġitudinali, trażversali u vertikali (fil-każ ta’ applikazzjonijiet f’għelejjel vertikali) tal-prodott fiż-żona fil-mira għandha tkun uniformi.
            
            
               12.Blower (għal tagħmir li jxerred prodotti għall-protezzjoni tal-pjanti bl-assistenza tal-arja)
            
            
               Il-blower għandu jkun f’kundizzjoni tajba u jrid jiżgura fluss stabbli u affidabbli tal-arja.
            
            
               13.Tindif 
            
            
               Jekk ikunu preżenti, is-sistemi tat-tlaħliħ/tat-tindif għall-kontenituri mbattla, eż. imwaħħla fuq kontenituri tal-induzzjoni tat-tagħmir tal-applikazzjoni, għandhom jaħdmu b’mod affidabbli. Barra minn hekk, jekk jiġu pprovduti, apparat għat-tindif tat-tankijiet, apparat għat-tindif estern, apparat għat-tindif ta’ kontenituri tal-induzzjoni u apparat għat-tindif intern tat-tagħmir ta’ applikazzjoni komplut, għandhom jiffunzjonaw b’mod korrett.
            
            
               ANNESS V
            
            
               FORMOLA TA’ NOTIFIKA
            
            
                     
                        Raġuni għan-notifika (jekk jogħġbok immarka)
                     
                  
               
                     
                  
               
                     
                        Tagħmir ġdid jew l-ewwel reġistrazzjoni ta’ tagħmir użat
                     
                  
                  
                     
                  
                  
                     
                  
                  
                     
                        Tneħħija mill-użu
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Bidla fis-sjieda
                     
                  
                  
                     
                  
                  
                     
                  
                  
                     
                        Ritorn għall-użu
                     
                  
                  
                     
                  
                  
                     
                  
                  
                     
                     
                  
                  
                     
                  
               
                     
                  
               
                     
                        Sid attwali
                     
                  
               
                     
                        Isem:
                     
                  
                  
                     
                  
                  
                     
                        Identifikatur uniku personali / tal-kumpanija: 
                        (Numru tat-Taxxa)
                     
                  
                  
                     
                  
               
                     
                        Indirizz 1:
                     
                  
                  
                     
                  
                  
                     
                  
               
                     
                        Indirizz 2:
                     
                  
                  
                     
                  
                  
                     
                        Professjoni: 
                        (Bidwi, Landscaper, Kuntrattur, oħrajn jekk jogħġbok speċifika)
                     
                  
                  
                     
                  
               
                     
                        Indirizz 3:
                     
                  
                  
                     
                  
                  
                     
                  
               
                     
                        Indirizz 4:
                     
                  
                  
                     
                  
                  
                     
                  
                  
                     
                  
               
                     
                        Pajjiż:
                     
                  
                  
                     
                  
                  
                     
                  
                  
                     
                  
               
                     
                  
               
                     
                        Sid preċedenti jekk applikabbli
                     
                  
               
                     
                        Isem:
                     
                  
                  
                     
                  
               
                     
                        Indirizz 1:
                     
                  
                  
                     
                  
               
                     
                        Indirizz 2:
                     
                  
                  
                     
                  
               
                     
                        Indirizz 3:
                     
                  
                  
                     
                  
               
                     
                        Indirizz 4:
                     
                  
                  
                     
                  
               
                     
                        Pajjiż:
                     
                  
                  
                     
                  
               
                     
                  
               
                     
                  
               
                     
                        Tip ta’ tagħmir għall-applikazzjoni tal-pestiċidi (Jekk jogħġbok immarka l-aktar xieraq)
                     
                  
               
                     
                        Bexxiexa bid-driegħ
                     
                  
                  
                     
                  
                  
                     
                        Tagħmir għall-applikazzjoni PPP li jipproduċi l-qtar u li juża fann biex jiddistribwixxi dan il-qtar vertikalment u/jew lateralment
                     
                  
                  
                     
                  
                  
                     
                        Fogger (kiesaħ u sħun)
                     
                  
                  
                     
                  
                  
                     
                        Seed dresser
                     
                  
                  
                     
                  
               
                     
                        Applikatur tal-granuli
                     
                  
                  
                     
                  
                  
                     
                  
                  
                     
                  
                  
                     
                        Ġeneratur tal-fwar
                     
                  
                  
                     
                  
                  
                     
                        Bexxiexa vertikali
                     
                  
                  
                     
                  
               
                     
                        Inġenju tal-ajru (bil-ġwienaħ)
                     
                  
                  
                     
                  
                  
                     
                        Inġenju tal-ajru (bir-rotor)
                     
                  
                  
                     
                  
                  
                     
                        Inġenju tal-ajru mingħajr ekwipaġġ (eż. drone)
                     
                  
                  
                     
                  
                  
                     
                        Tagħmir ta’ applikazzjoni li jinżamm fl-idejn
                     
                  
                  
                     
                  
               
                     
                        Oħrajn
                     
                  
                  
                     
                  
                  
                     
                        Jekk jogħġbok iddeskrivi:
                     
                  
               
                     
                        It-tagħmir juża l-assistenza bl-arja?
                     
                  
                  
                     
                  
               
                     
                        It-tagħmir huwa mgħammar b’żennuna kkontrollata mill-GPS jew b’sezzjoni li tintefa?
                     
                  
                  
                     
                  
               
                     
                        Tagħmir għall-applikazzjoni tal-pestiċidi 
                     
                  
               
                     
                        Ditta:
                     
                  
                  
                     
                  
                  
                     
                        Mudell:
                     
                  
                  
                     
                  
               
                     
                        Nru tax-xażì:
                     
                  
                  
                     
                  
                  
                     
                        Kapaċità tat-tank/kontenitur:
                     
                  
                  
                     
                  
               
                     
                        Sena tal-manifattura:
                     
                  
                  
                     
                  
                  
                     
                        Wisa’ tax-xogħol:
                     
                  
                  
                     
                  
               
                     
                        Informazzjoni oħra:
                     
                  
                  
                     
                  
               
            
               ANNESS VI 
                  imsemmi fl-Artikolu 35
            
            
               METODOLOĠIJA GĦALL-KALKOLU TAL-INDIKATURI TAR-RISKJU ARMONIZZATI FIL-LIVELL TAL-UNJONI U FIL-LIVELL NAZZJONALI
            
         
         
            
            
               TAQSIMA 1
            
            
               Indikaturi tar-riskju armonizzati
            
            
               Il-metodoloġija għall-kalkolu tal-indikaturi tar-riskju armonizzati kemm fil-livell tal-Unjoni kif ukoll fil-livell nazzjonali hija elenkata fit-Taqsimiet 2 sa 4 ta’ dan l-Anness. Filwaqt li l-metodoloġija kemm għall-indikaturi tal-Unjoni kif ukoll għal dawk nazzjonali hija l-istess, l-ewwel waħda hija bbażata fuq statistika mill-Unjoni kollha, filwaqt li t-tieni waħda hija bbażata fuq statistika nazzjonali. Dawn l-indikaturi għandhom jiġu kkalkolati kull sena.
            
            
            
               TAQSIMA 2
            
            
               Indikatur tar-riskju armonizzat nru 1: indikatur tar-riskju armonizzat ibbażat fuq il-periklu, abbażi tal-kwantitajiet ta’ sustanzi attivi mqiegħda fis-suq fi prodotti għall-protezzjoni tal-pjanti skont ir-Regolament (KE) Nru 1107/2009
            
            
               1.Dan l-indikatur għandu jkun ibbażat fuq l-istatistika dwar il-kwantitajiet ta’ sustanzi attivi mqiegħda fis-suq fi prodotti għall-protezzjoni tal-pjanti skont ir-Regolament (KE) Nru 1107/2009, mogħtija lill-Kummissjoni (Eurostat) skont l-Anness I tar-Regolament (KE) Nru 1185/2009. Din id-data hija kkategorizzata f’erba’ gruppi. 
            
            
               2.Ir-regoli ġenerali li ġejjin għandhom japplikaw għall-kalkolu tal-indikatur tar-riskju armonizzat nru 1:
            
            
               (a)l-indikatur tar-riskju armonizzat nru 1 għandu jkun ikkalkolat abbażi tal-kategorizzazzjoni tas-sustanzi attivi kollha fl-erba’ gruppi stabbiliti fit-Tabella 1; 
            
            
               (b)is-sustanzi attivi fil-grupp 1 għandhom ikunu dawk elenkati fil-Parti D tal-Anness tar-Regolament ta’ Implimentazzjoni (UE) Nru 540/2011;
            
            
               (c)is-sustanzi attivi fil-grupp 2 għandhom ikunu dawk elenkati fil-Partijiet A u B tal-Anness tar-Regolament ta’ Implimentazzjoni (UE) Nru 540/2011; 
            
            
               (d)is-sustanzi attivi fil-grupp 3 għandhom ikunu sustanzi attivi kimiċi li huma approvati bħala kandidati għas-sostituzzjoni f’konformità mal-Artikolu 24 tar-Regolament (KE) Nru 1107/2009 u huma elenkati fil-Parti E tal-Anness tar-Regolament ta’ Implimentazzjoni (UE) Nru 540/2011, jew li huma elenkati fl-Anness tar-Regolament ta’ Implimentazzjoni (UE) 2015/408; 
            
            
               (e)is-sustanzi attivi fil-grupp 4 għandhom ikunu dawk li ma jkunux ġew approvati skont ir-Regolament (KE) Nru 1107/2009, u għalhekk ma humiex elenkati fl-Anness tar-Regolament ta’ Implimentazzjoni (UE) Nru 540/2011; 
            
            
               (f)għandhom japplikaw il-ponderazzjonijiet fir-ringiela (iii) fit-Tabella 1. 
            
            
               3.L-indikatur tar-riskju armonizzat nru 1 għandu jiġi kkalkolat permezz tal-multiplikazzjoni tal-kwantitajiet annwali ta’ sustanzi attivi fil-prodott għall-protezzjoni tal-pjanti li jitqiegħdu fis-suq għal kull grupp fit-Tabella 1 bil-ponderazzjoni tal-periklu rilevanti stabbilita fir-ringiela (iii), segwita bl-aggregazzjoni tar-riżultati ta’ dawn il-kalkoli. 
            
            
            
               Tabella 1
            
            
               Kategorizzazzjoni tas-sustanzi attivi u tal-ponderazzjonijiet tal-periklu bl-għan li jiġi kkalkolat l-indikatur tar-riskju armonizzat nru 1
            
            
                     
                        Ringiela
                     
                  
                  
                     
                        Gruppi
                     
                  
               
                     
                  
                  
                     
                        1
                     
                  
                  
                     
                        2
                     
                  
                  
                     
                        3
                     
                  
                  
                     
                        4
                     
                  
               
                     
                        (i)
                     
                  
                  
                     
                        Is-sustanzi attivi b’riskju baxx li huma approvati jew li huma meqjusa bħala approvati skont l-Artikolu 22 tar-Regolament (KE) Nru 1107/2009, u li huma elenkati fil-Parti D tal-Anness tar-Regolament ta’ Implimentazzjoni (UE) Nru 540/2011
                     
                  
                  
                     
                        Is-sustanzi attivi approvati jew li huma meqjusa bħala approvati skont ir-Regolament (KE) Nru 1107/2009, u li ma humiex f’kategoriji oħra, u li huma elenkati fil-Partijiet A u B tal-Anness tar-Regolament ta’ Implimentazzjoni (UE) Nru 540/2011
                     
                  
                  
                     
                        Sustanzi attivi li huma approvati bħala kandidati għas-sostituzzjoni f’konformità mal-Artikolu 24 tar-Regolament (KE) Nru 1107/2009 u elenkati fil-Parti E tal-Anness tar-Regolament ta’ Implimentazzjoni (UE) Nru 540/2011, jew li huma elenkati fl-Anness tar-Regolament ta’ Implimentazzjoni (UE) 2015/408.
                     
                  
                  
                     
                        Sustanzi attivi li ma humiex approvati skont ir-Regolament (KE) Nru 1107/2009, u għalhekk li ma humiex elenkati fl-Anness tar-Regolament ta’ Implimentazzjoni (UE) Nru 540/2011
                     
                  
               
                     
                        (ii)
                     
                  
                  
                     
                        Ponderazzjonijiet tal-periklu applikabbli għall-kwantitajiet ta’ sustanzi attivi mqiegħda fis-suq fi prodotti awtorizzati skont ir-Regolament (KE) Nru 1107/2009
                     
                  
               
                     
                        (iii)
                     
                  
                  
                     
                        1
                     
                  
                  
                     
                        8
                     
                  
                  
                     
                        16
                     
                  
                  
                     
                        64
                     
                  
               
         
            
            
               4.Il-linja bażi għall-indikatur tar-riskju armonizzat nru 1 għandha tiġi stabbilita għal 100, u hija ugwali għar-riżultat medju tal-kalkolu ta’ hawn fuq għall-perjodu mill-2011 sal-2013. 
            
            
               5.Ir-riżultat tal-indikatur tar-riskju armonizzat nru 1 għandu jkun espress b’referenza għal-linja bażi.
            
            
               6.Il-Kummissjoni għandha tikkalkula u tippubblika r-riżultati tal-indikatur armonizzat tar-riskju nru 1 fil-livell tal-Unjoni f’konformità mal-Artikolu 35(2) ta’ dan ir-Regolament għal kull sena kalendarja u mhux aktar tard minn 20 xahar wara tmiem is-sena li għaliha jkun qed jiġi kkalkolat l-indikatur armonizzat tar-riskju nru 1.
            
            
               7.L-Istati Membri għandhom jikkalkolaw u jippubblikaw ir-riżultati tal-indikatur armonizzat tar-riskju nru 1 fil-livell nazzjonali f’konformità mal-Artikolu 35(3) ta’ dan ir-Regolament għal kull sena kalendarja u mhux aktar tard minn 20 xahar wara tmiem is-sena li għaliha jkun qed jiġi kkalkolat l-indikatur armonizzat tar-riskju nru 1.
            
            
            
               TAQSIMA 3
            
            
               Indikatur tar-riskju armonizzat nru 2: indikatur tar-riskju armonizzat ibbażat fuq l-għadd ta’ awtorizzazzjonijiet mogħtija skont l-Artikolu 53 tar-Regolament (KE) Nru 1107/2009
            
            
               1.Dan l-indikatur għandu jkun ibbażat fuq l-għadd ta’ awtorizzazzjonijiet mogħtija għal prodotti għall-protezzjoni tal-pjanti skont l-Artikolu 53 tar-Regolament (KE) Nru 1107/2009 kif ikkomunikat lill-Kummissjoni f’konformità mal-Artikolu 53(1) ta’ dak ir-Regolament. Din id-data hija kkategorizzata f’erba’ gruppi. 
            
            
               2.Ir-regoli ġenerali li ġejjin għandhom japplikaw għall-kalkolu tal-indikatur tar-riskju armonizzat nru 2: 
            
            
               (a)l-indikatur tar-riskju armonizzat nru 2 għandu jkun ibbażat fuq l-għadd ta’ awtorizzazzjonijiet mogħtija skont l-Artikolu 53 tar-Regolament (KE) Nru 1107/2009, u għandu jiġi kkalkolat abbażi tal-kategorizzazzjoni ta’ sustanzi attivi fl-4 gruppi stabbiliti fit-Tabella 2 ta’ din it-Taqsima; 
            
            
               (b)is-sustanzi attivi fil-grupp 1 għandhom ikunu dawk elenkati fil-Parti D tal-Anness tar-Regolament ta’ Implimentazzjoni (UE) Nru 540/2011; 
            
            
               (c)is-sustanzi attivi fil-grupp 2 għandhom ikunu dawk elenkati fil-Partijiet A u B tal-Anness tar-Regolament ta’ Implimentazzjoni (UE) Nru 540/2011; 
            
            
               (d)is-sustanzi attivi fil-grupp 3 għandhom ikunu sustanzi attivi kimiċi li huma approvati bħala kandidati għas-sostituzzjoni f’konformità mal-Artikolu 24 tar-Regolament (KE) Nru 1107/2009 u huma elenkati fil-Parti E tal-Anness tar-Regolament ta’ Implimentazzjoni (UE) Nru 540/2011, jew li huma elenkati fl-Anness tar-Regolament ta’ Implimentazzjoni (UE) 2015/408; 
            
            
               (e)is-sustanzi attivi fil-grupp 4 għandhom ikunu dawk li ma jkunux ġew approvati skont ir-Regolament (KE) Nru 1107/2009, u għalhekk ma humiex elenkati fl-Anness tar-Regolament ta’ Implimentazzjoni (UE) Nru 540/2011; 
            
            
               (f)Għandhom japplikaw il-ponderazzjonijiet fir-ringiela (iii) fit-Tabella 2 ta’ din it-Taqsima. 
            
            
               3.L-indikatur tar-riskju armonizzat nru 2 għandu jiġi kkalkolat bil-multiplikazzjoni tal-għadd ta’ awtorizzazzjonijiet mogħtija għall-prodotti għall-protezzjoni tal-pjanti skont l-Artikolu 53 tar-Regolament (KE) Nru 1107/2009 għal kull grupp fit-Tabella 2 mal-ponderazzjoni tal-periklu rilevanti stabbilita fir-ringiela (iii), segwita bl-aggregazzjoni tar-riżultati ta’ dawn il-kalkoli. 
            
            
            
               Tabella 2
            
            
               Kategorizzazzjoni tas-sustanzi attivi u tal-ponderazzjonijiet tal-periklu bl-għan li jiġi kkalkolat l-indikatur tar-riskju armonizzat nru 2
            
         
         
            
            
                     
                        Ringiela
                     
                  
                  
                     
                        Gruppi
                     
                  
               
                     
                  
                  
                     
                        1
                     
                  
                  
                     
                        2
                     
                  
                  
                     
                        3
                     
                  
                  
                     
                        4
                     
                  
               
                     
                        (i)
                     
                  
                  
                     
                        Is-sustanzi attivi b’riskju baxx li huma approvati jew li huma meqjusa bħala approvati skont l-Artikolu 22 tar-Regolament (KE) Nru 1107/2009, u li huma elenkati fil-Parti D tal-Anness tar-Regolament ta’ Implimentazzjoni (UE) Nru 540/2011
                     
                  
                  
                     
                        Is-sustanzi attivi approvati jew li huma meqjusa bħala approvati skont ir-Regolament (KE) Nru 1107/2009, u li ma humiex f’kategoriji oħra, u li huma elenkati fil-Partijiet A u B tal-Anness tar-Regolament ta’ Implimentazzjoni (UE) Nru 540/2011
                     
                  
                  
                     
                         Sustanzi attivi li huma approvati bħala kandidati għas-sostituzzjoni f’konformità mal-Artikolu 24 tar-Regolament (KE) Nru 1107/2009 u elenkati fil-Parti E tal-Anness tar-Regolament ta’ Implimentazzjoni (UE) Nru 540/2011, jew li huma elenkati fl-Anness tar-Regolament ta’ Implimentazzjoni (UE) 2015/408.
                     
                  
                  
                     
                        Sustanzi attivi li ma humiex approvati skont ir-Regolament (KE) Nru 1107/2009, u għalhekk li ma humiex elenkati fl-Anness tar-Regolament ta’ Implimentazzjoni (UE) Nru 540/2011
                     
                  
               
                     
                        (ii)
                     
                  
                  
                     
                        Ponderazzjonijiet tal-periklu applikabbli għall-kwantitajiet ta’ sustanzi attivi mqiegħda fis-suq fi prodotti awtorizzati skont ir-Regolament (KE) Nru 1107/2009
                     
                  
               
                     
                        (iii)
                     
                  
                  
                     
                        1
                     
                  
                  
                     
                        8
                     
                  
                  
                     
                        16
                     
                  
                  
                     
                        64
                     
                  
               
            
               4.Il-linja bażi għall-indikatur tar-riskju armonizzat nru 2 għandha tiġi stabbilita għal 100, u hija ugwali għar-riżultat medju tal-kalkolu ta’ hawn fuq għall-perjodu mill-2011 sal-2013. 
            
            
               5.Ir-riżultat tal-indikatur tar-riskju armonizzat nru 2 għandu jkun espress b’referenza għal-linja bażi. 
            
            
               6.Il-Kummissjoni għandha tikkalkula u tippubblika r-riżultati tal-indikatur tar-riskju armonizzat nru 2 fil-livell tal-Unjoni f’konformità mal-Artikolu 35(2) ta’ dan ir-Regolament għal kull sena kalendarja u mhux aktar tard minn 20 xahar wara tmiem is-sena li għaliha jkun qed jiġi kkalkolat l-indikatur tar-riskju armonizzat nru 2.
            
            
               7.L-Istati Membri għandhom jikkalkolaw u jippubblikaw ir-riżultati tal-indikatur tar-riskju armonizzat nru 2 fil-livell nazzjonali f’konformità mal-Artikolu 35(3) ta’ dan ir-Regolament għal kull sena kalendarja u mhux aktar tard minn 20 xahar wara tmiem is-sena li għaliha jkun qed jiġi kkalkolat l-indikatur tar-riskju armonizzat nru 2.
            
            
               8.B’effett mill-1 ta’ Jannar 2027, il-metodoloġija tal-indikatur tar-riskju armonizzat nru 2 għandha tiġi sostitwita bil-metodoloġija tal-indikatur tar-riskju armonizzat 2a msemmi fit-Taqsima 4 ta’ dan l-Anness. 
            
            
            
               TAQSIMA 4
            
            
               Indikatur tar-riskju armonizzat 2a: indikatur tar-riskju armonizzat ibbażat fuq l-għadd ta’ awtorizzazzjonijiet mogħtija skont l-Artikolu 53 tar-Regolament (KE) Nru 1107/2009 u ż-żoni trattati taħthom
            
            
               1.Dan l-indikatur għandu jkun ibbażat fuq in-numru ta’ awtorizzazzjonijiet mogħtija għal prodotti għall-protezzjoni tal-pjanti skont l-Artikolu 53 tar-Regolament (KE) Nru 1107/2009, u l-firxa taż-żoni trattati taħt dawn l-awtorizzazzjonijiet, kif ikkomunikat lill-Kummissjoni f’konformità mal-Artikolu 53(1) ta’ dak ir-Regolament. 
            
            
               2.Ir-regoli ġenerali li ġejjin għandhom japplikaw għall-kalkolu tal-indikatur tar-riskju armonizzat nru 2a: 
            
            
               (a)indikatur tar-riskju armonizzat 2 (a) għandu jkun ibbażat fuq l-għadd ta’ awtorizzazzjonijiet mogħtija skont l-Artikolu 53 tar-Regolament (KE) Nru 1107/2009 u l-firxa taż-żoni trattati skont dawn l-awtorizzazzjonijiet. Huwa għandu jiġi kkalkolat abbażi tal-kategorizzazzjoni ta’ sustanzi attivi fl-4 gruppi stabbiliti fit-Tabella 3 ta’ din it-Taqsima; 
            
            
               (b)iż-żoni trattati għandhom ikunu f’ettari;
            
            
               (c)is-sustanzi attivi fil-grupp 1 għandhom ikunu dawk elenkati fil-Parti D tal-Anness tar-Regolament ta’ Implimentazzjoni (UE) Nru 540/2011; 
            
            
               (d)is-sustanzi attivi fil-grupp 2 għandhom ikunu dawk elenkati fil-Partijiet A u B tal-Anness tar-Regolament ta’ Implimentazzjoni (UE) Nru 540/2011; 
            
            
               (e)is-sustanzi attivi fil-grupp 3 għandhom ikunu sustanzi attivi kimiċi li huma approvati bħala kandidati għas-sostituzzjoni f’konformità mal-Artikolu 24 tar-Regolament (KE) Nru 1107/2009 u huma elenkati fil-Parti E tal-Anness tar-Regolament ta’ Implimentazzjoni (UE) Nru 540/2011, jew li huma elenkati fl-Anness tar-Regolament ta’ Implimentazzjoni (UE) 2015/408; 
            
            
               (f)is-sustanzi attivi fil-grupp 4 għandhom ikunu dawk li ma jkunux ġew approvati skont ir-Regolament (KE) Nru 1107/2009, u għalhekk ma humiex elenkati fl-Anness tar-Regolament ta’ Implimentazzjoni (UE) Nru 540/2011; 
            
            
               (g)Għandhom japplikaw il-ponderazzjonijiet fir-ringiela (iii) fit-Tabella 3 ta’ din it-Taqsima. 
            
         
         
            
               3.L-indikatur tar-riskju armonizzat nru 2a għandu jiġi kkalkolat bil-multiplikazzjoni tal-għadd ta’ awtorizzazzjonijiet mogħtija għall-prodotti għall-protezzjoni tal-pjanti skont l-Artikolu 53 tar-Regolament (KE) Nru 1107/2009 għal kull grupp fit-Tabella 3 mal-ponderazzjoni tal-periklu rilevanti stabbilita fir-ringiela (iii), u maż-żoni ttrattati skont dawn l-awtorizzazzjonijiet, segwita mill-aggregazzjoni tar-riżultati ta’ dawn il-kalkoli.
            
            
            
               Tabella 3
            
            
               Kategorizzazzjoni tas-sustanzi attivi u tal-ponderazzjonijiet tal-periklu bl-għan li jiġi kkalkolat l-indikatur tar-riskju armonizzat nru 2a
            
            
            
                     
                        Ringiela
                     
                  
                  
                     
                        Gruppi
                     
                  
               
                     
                  
                  
                     
                        1
                     
                  
                  
                     
                        2
                     
                  
                  
                     
                        3
                     
                  
                  
                     
                        4
                     
                  
               
                     
                        (i)
                     
                  
                  
                     
                        Is-sustanzi attivi b’riskju baxx li huma approvati jew li huma meqjusa bħala approvati skont l-Artikolu 22 tar-Regolament (KE) Nru 1107/2009, u li huma elenkati fil-Parti D tal-Anness tar-Regolament ta’ Implimentazzjoni (UE) Nru 540/2011
                     
                  
                  
                     
                        Is-sustanzi attivi approvati jew li huma meqjusa bħala approvati skont ir-Regolament (KE) Nru 1107/2009, u li ma humiex f’kategoriji oħra, u li huma elenkati fil-Partijiet A u B tal-Anness tar-Regolament ta’ Implimentazzjoni (UE) Nru 540/2011
                     
                  
                  
                     
                        Sustanzi attivi li huma approvati bħala kandidati għas-sostituzzjoni f’konformità mal-Artikolu 24 tar-Regolament (KE) Nru 1107/2009 u elenkati fil-Parti E tal-Anness tar-Regolament ta’ Implimentazzjoni (UE) Nru 540/2011, jew li huma elenkati fl-Anness tar-Regolament ta’ Implimentazzjoni (UE) 2015/408.
                     
                  
                  
                     
                        Sustanzi attivi li ma humiex approvati skont ir-Regolament (KE) Nru 1107/2009, u għalhekk li ma humiex elenkati fl-Anness tar-Regolament ta’ Implimentazzjoni (UE) Nru 540/2011
                     
                  
               
                     
                        (ii)
                     
                  
                  
                     
                        Ponderazzjonijiet tal-periklu applikabbli għall-kwantitajiet ta’ sustanzi attivi mqiegħda fis-suq fi prodotti awtorizzati skont ir-Regolament (KE) Nru 1107/2009
                     
                  
               
                     
                        (iii)
                     
                  
                  
                     
                        1
                     
                  
                  
                     
                        8
                     
                  
                  
                     
                        16
                     
                  
                  
                     
                        64
                     
                  
               
            
               4.Il-linja bażi għall-indikatur tar-riskju armonizzat nru 2a għandha tiġi stabbilita għal 100, u hija ugwali għar-riżultat medju tal-kalkolu ta’ hawn fuq għall-perjodu 2022-2024. 
            
            
               5.Ir-riżultat tal-indikatur tar-riskju armonizzat nru 2a għandu jkun espress b’referenza għal-linja bażi. 
            
            
               6.Il-Kummissjoni għandha tikkalkula u għandha tippubblika r-riżultati tal-indikatur tar-riskju armonizzat nru 2a fil-livell tal-Unjoni f’konformità mal-Artikolu 35(2) ta’ dan ir-Regolament. Dan għandu jsir għall-ewwel darba fl-2027 bl-użu ta’ data mis-snin kalendarji 2022 sal-2025, u sussegwentement għal kull sena kalendarja, mhux aktar tard minn 20 xahar wara tmiem is-sena li għaliha jkun qed jiġi kkalkolat l-indikatur tar-riskju armonizzat nru 2a.
            
            
               7.L-Istati Membri għandhom jikkalkolaw u jippubblikaw ir-riżultati tal-indikatur tar-riskju armonizzat nru 2a fil-livell nazzjonali f’konformità mal-Artikolu 35(3) ta’ dan ir-Regolament. Dan għandu jsir għall-ewwel darba fl-2027 bl-użu ta’ data mis-snin kalendarji 2022 sal-2025, u sussegwentement għal kull sena kalendarja, mhux aktar tard minn 20 xahar wara tmiem is-sena li għaliha jkun qed jiġi kkalkolat l-indikatur tar-riskju armonizzat nru 2a.
            
            
               ANNESS VII
            
            
               TABELLA TA’ KORRELAZZJONI MSEMMIJA FL-ARTIKOLU 43(2) 
            
            
            
                     
                        Id-Direttiva 2009/128/KE
                     
                  
                  
                     
                        Dan ir-Regolament
                     
                  
               
                     
                        Artikolu 1
                     
                  
                  
                     
                        Artikolu 1
                     
                  
               
                     
                        Artikolu 2
                     
                  
                  
                     
                        Artikolu 2
                     
                  
               
                     
                        Artikolu 3
                     
                  
                  
                     
                        Artikolu 3
                     
                  
               
                     
                        Artikolu 4
                     
                  
                  
                     
                        Artikoli 8 sa 9
                     
                  
               
                     
                  
                  
                     
                  
               
                     
                  
                  
                     
                  
               
                     
                  
                  
                     
                  
               
                     
                        Artikolu 5
                     
                  
                  
                     
                        Artikoli 17(1), 23 u 25
                     
                  
               
                     
                        Artikolu 6
                     
                  
                  
                     
                        Artikolu 24
                     
                  
               
                     
                        Artikolu 7
                     
                  
                  
                     
                        Artikolu 27
                     
                  
               
                     
                        Artikolu 8 
                     
                  
                  
                     
                        Artikoli 17(3) u (5), u Artikoli 29 sa 33
                     
                  
               
                     
                  
                  
                     
                  
               
                     
                  
                  
                     
                  
               
                     
                  
                  
                     
                  
               
                     
                  
                  
                     
                  
               
                     
                  
                  
                     
                  
               
                     
                        Artikolu 9 
                     
                  
                  
                     
                        Artikoli 20 sa 21
                     
                  
               
                     
                        Artikolu 10 
                     
                  
                  
                     
                  
               
                     
                        Artikolu 11
                     
                  
                  
                     
                        Artikolu 19
                     
                  
               
                     
                        Artikolu 12
                     
                  
                  
                     
                        Artikolu 18
                     
                  
               
                     
                        Artikolu 13
                     
                  
                  
                     
                        Artikolu 22
                     
                  
               
                     
                        Artikolu 14 
                     
                  
                  
                     
                        Artikoli 12 sa 16
                     
                  
               
                     
                  
                  
                     
                  
               
                     
                  
                  
                     
                  
               
                     
                        Artikolu 15
                     
                  
                  
                     
                        Artikoli 35 u 36
                     
                  
               
                     
                        Artikolu 16
                     
                  
                  
                     
                        Artikoli 11(7), 15(13) u 42(2)
                     
                  
               
                     
                        Artikolu 17
                     
                  
                  
                     
                        Artikolu 38
                     
                  
               
                     
                        Artikolu 18
                     
                  
                  
                     
                  
               
                     
                        Artikolu 19
                     
                  
                  
                     
                        Artikolu 39
                     
                  
               
                     
                        Artikolu 20 
                     
                  
                  
                     
                        Artikolu 31(11)
                     
                  
               
                     
                        Artikolu 21
                     
                  
                  
                     
                        Artikolu 41
                     
                  
               
                     
                        Artikolu 22
                     
                  
                  
                     
                        —
                     
                  
               
                     
                        Artikolu 23
                     
                  
                  
                     
                        —
                     
                  
               
                     
                        Artikolu 24
                     
                  
                  
                     
                        Artikolu 44
                     
                  
               
                     
                        Artikolu 25
                     
                  
                  
                     
                        —
                     
                  
               
                     
                        Anness I
                     
                  
                  
                     
                        Anness III
                     
                  
               
                     
                        Anness II
                     
                  
                  
                     
                        Anness IV
                     
                  
               
                     
                        Anness III
                     
                  
                  
                     
                  
               
                     
                        Anness IV
                     
                  
                  
                     
                        Anness VI
                     
                  
               
         
         
            
                  
                     (1)
                  
                        Ir-Regolament (KE) Nru 1185/2009 tal-Parlament Ewropew u tal-Kunsill tal-25 ta’ Novembru 2009 dwar l-istatistika li tikkonċerna l-pestiċidi (ĠU L 324, 10.12.2009, p. 1).
               
               
                  
                     (2)
                  
                        Ir-Regolament ta’ Implimentazzjoni tal-Kummissjoni (UE) Nru 540/2011 tal-25 ta’ Mejju 2011 li jimplimenta r-Regolament (KE) Nru 1107/2009 tal-Parlament Ewropew u tal-Kunsill f’dak li għandu x’jaqsam mal-lista ta’ sustanzi attivi approvati (ĠU L 153, 11.6.2011, p. 1).
               
               
                  
                     (3)
                  
                        Ir-Regolament (KE) Nru 1107/2009 tal-Parlament Ewropew u tal-Kunsill tal-21 ta’ Ottubru 2009 dwar it-tqegħid fis-suq ta’ prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (ĠU L 309, 24.11.2009, p. 1).
               
               
                  
                     (4)
                  
                        Ir-Regolament (KE) Nru 396/2005 tal-Parlament Ewropew u tal-Kunsill tat-23 ta’ Frar 2005 dwar il-livelli massimi ta’ residwu ta’ pestiċidi fi jew fuq ikel u għalf li joriġina minn pjanti u annimali u jemenda d-Direttiva tal-Kunsill 91/414/KEE (ĠU L 70, 16.3.2005, p. 1).
               
               
                  
                     (5)
                  
                        Ir-Regolament (UE) Nru 528/2012 tal-Parlament Ewropew u tal-Kunsill tat-22 ta’ Mejju 2012 dwar it-tqegħid fis-suq u l-użu tal-prodotti bijoċidali (ĠU L 167, 27.6.2012, p. 1). 
               
               
                  
                     (6)
                  
                        Ir-Regolament (KE) Nru 1185/2009 tal-Parlament Ewropew u tal-Kunsill tal-25 ta’ Novembru 2009 dwar l-istatistika li tikkonċerna l-pestiċidi (ĠU L 324, 10.12.2009, p. 1).
               
               
                  
                     (7)
                  
                        Ir-Regolament (KE) Nru 1272/2008 tal-Parlament Ewropew u tal-Kunsill tas-16 ta’ Diċembru 2008 dwar il-klassifikazzjoni, l-ittikkettar u l-imballaġġ tas-sustanzi u t-taħlitiet, li jemenda u jħassar id-Direttivi 67/548/KEE u 1999/45/KE, u li jemenda r-Regolament (KE) Nru 1907/2006 (ĠU L 353, 31.12.2008, p. 1).
               
               
                  
                     (8)
                  
                        Ir-Regolament (UE) 2017/625 tal-Parlament Ewropew u tal-Kunsill tal-15 ta' Marzu 2017 dwar il-kontrolli uffiċjali u attivitajiet uffiċjali oħra mwettqa biex jiżguraw l-applikazzjoni tal-liġi tal-ikel u tal-għalf, ta' regoli dwar is-saħħa u t-trattament xieraq tal-annimali, dwar is-saħħa tal-pjanti u dwar prodotti għall-protezzjoni tal-pjanti, li jemenda r-Regolamenti (KE) Nru 999/2001, (KE) Nru 396/2005, (KE) Nru 1069/2009, (KE) Nru 1107/2009, (UE) Nru 1151/2012, (UE) Nru 652/2014, (UE) 2016/429 u (UE) 2016/2031 tal-Parlament Ewropew u tal-Kunsill, ir-Regolamenti tal-Kunsill (KE) Nru 1/2005 u (KE) Nru 1099/2009 u d-Direttivi tal-Kunsill 98/58/KE, 1999/74/KE, 2007/43/KE, 2008/119/KE u 2008/120/KE, u li jħassar ir-Regolamenti (KE) Nru 854/2004 u (KE) Nru 882/2004 tal-Parlament Ewropew u tal-Kunsill, id-Direttivi tal-Kunsill 89/608/KEE, 89/662/KEE, 90/425/KEE, 91/496/KEE, 96/23/KE, 96/93/KE u 97/78/KE u d-Deċiżjoni tal-Kunsill 92/438/KEE (Regolament dwar il-Kontrolli Uffiċjali) (ĠU L 95, 7.4.2017, p. 1).
               
               
                  
                     (9)
                  
                        Ir-Regolament (UE) 2021/2115 tal-Parlament Ewropew u tal-Kunsill tat-2 ta’ Diċembru 2021 li jistabbilixxi regoli dwar l-appoġġ għall-pjanijiet strateġiċi li għandhom jitfasslu mill-Istati Membri skont il-Politika Agrikola Komuni (Pjanijiet Strateġiċi tal-PAK) u ffinanzjati mill-Fond Agrikolu Ewropew ta’ Garanzija (FAEG) u mill-Fond Agrikolu Ewropew għall-Iżvilupp Rurali (FAEŻR) u li jħassar ir-Regolamenti (UE) Nru 1305/2013 u (UE) Nru 1307/2013 (ĠU L 435, 6.12.2021, p. 1).
               
               
                  
                     (10)
                  
                        Id-Direttiva 2006/42/KE tal-Parlament Ewropew u tal-Kunsill tas-17 ta’ Mejju 2006 dwar il-makkinarju, u li temenda d-Direttiva 95/16/KE (ĠU L 157, 9.6.2006, p. 24).
               
               
                  
                     (11)
                  
                        Id-Direttiva 2009/127/KE tal-Parlament Ewropew u tal-Kunsill tal-21 ta’ Ottubru 2009 li temenda d-Direttiva 2006/42/KE fir-rigward ta’ makkinarju għall-applikazzoni tal-pestiċidi (ĠU L 310, 25.11.2009, p. 29).
               
               
                  
                     (12)
                  
                        Id-Direttiva 2000/60/KE tal-Parlament Ewropew u tal-Kunsill tat-23 ta’ Ottubru 2000 li tistabilixxi qafas għal azzjoni Komunitarja fil-qasam tal-politika tal-ilma (ĠU L 327, 22.12.2000, p. 1).
               
               
                  
                     (13)
                  
                        Id-Direttiva tal-Kunsill 89/391/KEE tat-12 ta’ Ġunju 1989 dwar l-introduzzjoni ta’ miżuri sabiex jinkoraġġixxu titjib fis-sigurtà u s-saħħa tal-ħaddiema fuq ix-xogħol (ĠU L 183, 29.6.1989, p. 1).
               
               
                  
                     (14)
                  
                        Id-Direttiva tal-Kunsill 89/656/KEE tat-30 ta’ Novembru 1989 dwar il-ħtiġiet minimi ta’ sigurtà u ta’ saħħa għall-użu ta’ tagħmir ta’ protezzjoni personali mill-ħaddiema fuq il-post tax-xogħol (it-tielet Direttiva individwali fi ħdan it-tifsira tal-Artikolu 16(1) tad-Direttiva 89/391/KEE) (ĠU L 393, 30.12.1989, p. 18).
               
               
                  
                     (15)
                  
                        Id-Direttiva tal-Kunsill 98/24/KE tas-7 ta’ April 1998 dwar il-protezzjoni tas-saħħa u s-sigurtà tal-ħaddiema mir-riskji li għandhom x’jaqsmu mal-aġenti kimiċi fuq il-post tax-xogħol (ĠU L 131, 5.5.1998, p. 11).
               
               
                  
                     (16)
                  
                        Id-Direttiva 2004/37/KE tal-Parlament Ewropew u tal-Kunsill tad-29 ta' April 2004 dwar il-protezzjoni tal-ħaddiema minn riskji relatati mal-esposizzjoni għal karċinoġeni jew mutaġeni fuq il-post tax-xogħol (ĠU L 158, 30.4.2004, p. 50).
               
               
                  
                     (17)
                  
                        Id-Direttiva 2009/104/KE tal-Parlament Ewropew u tal-Kunsill tas-16 ta’ Settembru 2009 dwar ir-rekwiżiti minimi ta’ sikurezza u ta’ saħħa fl-użu tat-tagħmir tax-xogħol mill-ħaddiema fuq ix-xogħol (it-tieni Direttiva individwali fis-sens tal-Artikolu 16(1) tad-Direttiva 89/391/KEE) (ĠU L 260, 3.10.2009, p. 5).
               
               
                  
                     (18)
                  
                        Ir-Regolament (KE) Nru 1907/2006 tal-Parlament Ewropew u tal-Kunsill tat-18 ta’ Diċembru 2006 dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta’ sustanzi kimiċi (REACH), li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament (KEE) Nru 793/93 tal-Kunsill u r-Regolament (KE) Nru 1488/94 tal-Kummissjoni kif ukoll id-Direttiva 76/769/KEE tal-Kunsill u d-Direttivi 91/155/KEE, 93/67/KEE, 93/105/KE u 2000/21/KE tal-Kummissjoni (ĠU L 396, 30.12.2006, p. 1).
               
               
                  
                     (19)
                  
                        Id-Direttiva 2008/68/KE tal-Parlament Ewropew u tal-Kunsill tal-24 ta’ Settembru 2008 dwar it-trasport intern ta’ oġġetti perikolużi (ĠU L 260, 30.9.2008, p. 13).
               
               
                  
                     (20)
                  
                        Ir-Regolament (KE) Nru 1272/2008 tal-Parlament Ewropew u tal-Kunsill tas-16 ta’ Diċembru 2008 dwar il-klassifikazzjoni, l-ittikkettar u l-imballaġġ tas-sustanzi u t-taħlitiet, li jemenda u jħassar id-Direttivi 67/548/KEE u 1999/45/KE, u li jemenda r-Regolament (KE) Nru 1907/2006 (ĠU L 353, 31.12.2008, p. 1).
               
               
                  
                     (21)
                  
                        Ir-Regolament (KE) Nru 396/2005 tal-Parlament Ewropew u tal-Kunsill tat-23 ta’ Frar 2005 dwar il-livelli massimi ta’ residwu ta’ pestiċidi fi jew fuq ikel u għalf li joriġina minn pjanti u annimali u jemenda d-Direttiva tal-Kunsill 91/414/KEE (ĠU L 70, 16.3.2005, p. 1).